പേടകം-കൂടാരം - Assissi Magazine\n"അടുത്ത് വരരുത്. നിന്‍റെ ചെരുപ്പ് അഴിച്ചുമാറ്റുക, എന്തുകൊണ്ടെന്നാല് നീ നില്ക്കുന്ന സ്ഥലം പരിശുദ്ധമാണ്"(പുറ 3,5).\nദേവാലയത്തിന്‍റെ നാള്‍വഴികള് തേടിയുള്ള ഈ പ്രയാണത്തിന്‍റെ അടുത്തഘട്ടം സീനായ് മലയിലാണ് തുടങ്ങുക. ദൈവത്തിന്‍റെ സാന്നിധ്യം പ്രത്യേകമാംവിധം അനുഭവവേദ്യമായ സ്ഥലങ്ങളില് ഏറ്റം പ്രധാനപ്പെട്ട ഒന്നാണ് സീനായ് മല. അവിടെ വച്ചാണ് ദൈവം ആദ്യം മോശയ്ക്കും പിന്നീട് ഇസ്രായേല് ജനത്തിനും സ്വയം വെളിപ്പെടുത്തിയത്. ദൈവികസാന്നിധ്യം ജനമധ്യത്തില് നിരന്തരം അനുഭവവേദ്യമാക്കാന് വേണ്ടി പേടകം, കൂടാരം എന്നീ ഉപകരണങ്ങള് നിര്‍മ്മിക്കാന് ദൈവം കല്പിച്ചതും മോശയുടെ നേതൃത്വത്തില് ജനം കല്പന നിറവേറ്റിയതും സീനായ് മലയടിവാരത്തുവച്ചാണ്. ആ പേടകത്തിന്‍റെയും കൂടാരത്തിന്‍റെയും ഗതിവിഗതികളാണ് അടുത്തതായി നാം പഠനവിഷയമാക്കുന്നത്.\nഅസ്വസ്ഥനായിരുന്നു അയാള്, ഒരുപക്ഷേ നിരാശനും. താന് വിട്ടിട്ടു പോന്ന തന്‍റെ ജനത്തിന്‍റെ അടിമത്തവും അവര് അനുഭവിക്കുന്ന കഠിനമായ ക്ലേശങ്ങളും അയാളുടെ മനസ്സില് മായാതെ നിന്നു, രക്തമൊലിക്കുന്ന ഒരു മുറിവുപോലെ. അക്രമപ്രവര്‍ത്തനത്തിലൂടെ അക്രമത്തിനും അടിമത്തത്തിനും അറുതിവരുത്താം എന്ന ചിന്തയ്ക്കു പാളം തെറ്റി. മേലാളനായ ഈജിപ്തുകാരനെ കൊന്നത് ജനത്തിനു നീതി നടത്തികൊടുക്കാം എന്ന പ്രതീക്ഷയോടെ ആയിരുന്നു. പക്ഷേ അത് വിപരീതഫലമാണ് ഉളവാക്കിയത് എന്ന് ഉടനെ അറിഞ്ഞു. തന്നെ സ്വന്തം മകനെപ്പോലെ വളര്‍ത്തിക്കൊണ്ടുവന്ന രാജാവ് തന്നെ തനിക്കെതിരായി തിരിഞ്ഞിരിക്കുന്നു, തന്നെ വധിക്കാന് തീരുമാനിച്ചിരിക്കുന്നു എന്ന തിരിച്ചറിവില് ഭയചകിതനായി ഒളിച്ചോടി വന്നതാണ് മോശ.\nമിദിയാനിലെ പുരോഹിതന്‍റെ വീട്ടില് അഭയം ലഭിച്ചു, ആദ്യപുത്രിയായ സിപ്പോറായെ ഭാര്യയായി ലഭിച്ചു, ആടുമേയ്ക്കല് തൊഴിലായും. പക്ഷേ അയാളുടെ അന്തരംഗം കലാപകലുഷിതമായിരുന്നു. സ്വന്തം ജനത്തെ മോചിപ്പിക്കാനുള്ള അദമ്യമായ ആഗ്രഹം ഉമിത്തീപോലെ ഉള്ളില് നീറിപ്പുകഞ്ഞുകൊണ്ടിരുന്നു. അപ്പോഴാണ് അയാള് അതുകണ്ടത് -കത്തിജ്വലിച്ചിട്ടും എരിഞ്ഞുചാമ്പലാകാത്ത മുള്‍പ്പടര്‍പ്പ്- മുള്‍പ്പടര്‍പ്പില് നിന്നുയരുന്ന തീജ്വാലകള്(പുറ 3,3). തന്‍റെ ഉള്ളില് എരിയുന്ന അഗ്നിയുടെ ബാഹ്യപ്രകടനമെന്നു തോന്നുമാറ് കത്തി ഉയരുന്ന തീജ്വാലകളുടെ ഉറവിടം കാണാന് അടുത്തുവരുന്ന മോശ ഒരു സ്വരം കേട്ടു: "നീ നില്ക്കുന്ന സ്ഥലം പരിശുദ്ധമാണ്"(പുറ 3,5). തുടര്‍ന്നു വരുന്ന സംഭാഷണങ്ങള് ആ സ്ഥലത്തിന്‍റെ പ്രത്യേകതയേക്കാള് തന്‍റെ മുമ്പില് നില്ക്കുന്ന ദൈവത്തിന്‍റെ സവിശേഷതകള് വിശദമാക്കും.\n"കര്‍ത്താവിന്‍റെ ദൂതന്"(പുറ 3,2) എന്നു പറഞ്ഞു തുടങ്ങിയെങ്കിലും കര്‍ത്താവു തന്നെയാണതെന്നു താമസിയാതെ വ്യക്തമായി. അബ്രാഹത്തെ വിളിച്ച, യാക്കോബിനെ സംരക്ഷിച്ച ദൈവം ഇപ്പോള് ഈ മണലാരണ്യത്തിന്‍റെ നടുവില്, ഒരു മലയിലെ മുള്‍പ്പടര്‍പ്പില് സന്നിഹിതനായിരിക്കുന്നു - അതു തന്നെ ദൈവത്തിന്‍റെ ഒരു സവിശേഷതയാണ്. യാക്കോബിനു സ്വയം വെളിപ്പെടുത്തിയ ദൈവം അയാളോടു കൂടെ ഈജിപ്തിലേക്കും പോകും, നിരന്തരം സംരക്ഷിക്കുമെന്നും വാഗ്ദാനം ചെയ്തിരുന്നു(ഉല്‍പ 46, 3-4).\nവലിയ ആദരവോടെ യാക്കോബിനെയും മക്കളെയും സ്വീകരിച്ച ഈജിപ്തുരാജാവും ജനങ്ങളും കാലക്രമത്തില് കഠിനഹൃദയരായി, ഇസ്രായേല് മക്കളെ അടിമകളാക്കി, ക്രൂരമായി പീഡിപ്പിച്ചു. ഇഷ്ടികക്കളങ്ങളില് വിയര്‍ത്തൊലിച്ച് അധ്വാനിച്ച അവരുടെ മുതുകില് മേല്‍നോട്ടക്കാരുടെ ചാട്ടവാര് വീണു, രക്തവും വിയര്‍പ്പും ഇഷ്ടികയ്ക്കുണ്ടാക്കിയ ചെളിയില് കലര്‍ന്നു. അവിടെ ദൈവം അവരുടെ നിലവിളി കേട്ടു, ഇറങ്ങിവന്നു, പരിഹാരമുണ്ടാക്കാന്. "അവരുടെ നിലവിളി ദൈവസന്നിധിയിലെത്തി; ദൈവം അവരുടെ ദീനരോദനം ശ്രവിച്ചു.... ഉടമ്പടി ഓര്‍മ്മിച്ചു"(പുറ 24-25).\nദൈവികസാന്നിധ്യം എല്ലായിടത്തുമുണ്ട്. പ്രത്യേകമാം വിധം ആ സാന്നിധ്യം പ്രകടമാകുന്നത് അനീതിക്കെതിരായവരുടെ നിലവിളി ഉയരുന്നിടത്താണ്, ആബേലിന്‍റെ രക്തത്തിന്‍റെ നിലവിളിപോലെ. അനീതിക്കറുതി വരുത്തി, പീഡിതര്‍ക്കു മോചനം നല്കാന് ഇറങ്ങിവരുന്നവനാണ് ദൈവം എന്ന് മോശ തിരിച്ചറിഞ്ഞു, അതോടൊപ്പം നീതിക്കുവേണ്ടി ദൈവത്തോടുകൂടെ നിന്ന് പോരാടാനുള്ള ദൗത്യവും. ഒഴിഞ്ഞുമാറാന് ശ്രമിച്ചെങ്കിലും ദൈവം തന്‍റെ മേല് പിടിമുറുക്കിയിരിക്കുന്നു എന്ന് മനസ്സിലാക്കിയ മോശ, ദൈവം കൊടുത്ത സഹപ്രവര്‍ത്തകനും സ്വന്തം ജ്യേഷ്ഠസഹോദരനുമായ അഹറോനുമൊത്ത് ഈജിപ്തിലെത്തി.\nവാക്കു പാലിക്കുന്നവനാണ് ദൈവം എന്നു മോശ തിരിച്ചറിഞ്ഞു. ഒന്നിനു പിറകെ ഒന്നായി അരങ്ങേറിയ, കൂടുതല് ശക്തമായ മഹാമാരികളിലൂടെ ഫറവോയും ജനവും ദൈവത്തിന്‍റെ സ്വഭാവവും സാന്നിധ്യവും തിരിച്ചറിഞ്ഞു, ജനത്തെ വിട്ടയച്ചു. പക്ഷേ അടിമകള് സ്വതന്ത്രരായി നാടുവിടുന്നതുകണ്ടപ്പോള് വീണ്ടുവിചാരമുണ്ടായി. അവരെ പിടിച്ചു തിരികെ കൊണ്ടുവന്ന് അടിമകളാക്കി നിലനിര്‍ത്താന് തീരുമാനമായി. എന്നാല് ജനത്തെ സമീപിക്കുക അസാധ്യമാക്കുമാറ് ഈജിപ്തുസൈന്യത്തിന്‍റെയും ഇസ്രായേല് ജനത്തിന്‍റെയും ഇടയില് ഒരു മേഘമായി ദൈവം നിലയുറപ്പിച്ചു(പുറ 14, 19-20). ഇസ്രായേല് ജനത്തെ രാത്രി അഗ്നിസ്തംഭമായും പകല് മേഘത്തൂണായും മരുഭൂമിയിലൂടെ കടല്‍ത്തീരത്തേക്കു വഴിനടത്തിയ ദൈവികസാന്നിധ്യമാണ് ഇപ്പോള് ഇരുവര്‍ക്കും മധ്യേ നിലയുറപ്പിച്ചത് - ഈജിപ്തുകാര്‍ക്ക് അന്ധകാരമായും ഇസ്രായേല്‍ക്കാര്‍ക്ക് പ്രകാശമായും.\nകടലിനു നടുവില് ദൈവം തെളിച്ച വഴിയിലൂടെ രക്ഷപ്പെടുന്ന ഇസ്രായേല്‍ക്കാരെ പിടികൂടാനായി പിന്‍തുടര്‍ന്ന ഫറവോയും സൈന്യവും ദൈവത്തിന്‍റെ കരുത്തു കണ്ടു, സ്വഭാവം തിരിച്ചറിഞ്ഞു. ജലം അവരെ മൂടി(പുറ 14, 19-25). സീനായ് മലയില് എത്തുന്നതുവരെ ദൈവം അവരുടെ മുമ്പേ പോയി, വഴികാട്ടി. വിശന്നപ്പോള് മന്നാ നല്കി, പാറയില് നിന്ന് കുടിനീര് ഒഴുക്കി, ശത്രുക്കളില്‍നിന്ന് സംരക്ഷിച്ചു(പുറ 16-17). അവസാനം ദൈവം ആവശ്യപ്പെട്ടിരുന്നതുപോലെ അവര് സീനായ് മലയുടെ അടിവാരത്തെത്തി. ഭയാനകമായ അസാധാരണപ്രതിഭാസങ്ങള് ജനത്തിന് ദൈവികസാന്നിധ്യം അനുഭവവേദ്യമാക്കി(പുറ 19).\nഅത്ഭുതകരമായി രക്ഷപ്പെട്ട്, മരുഭൂമിയിലൂടെ വന്നത് ഒരാള്‍ക്കൂട്ടമായിരുന്നു. അവരെ ഒരു ജനം ആക്കിയത് ദൈവം മോശയിലൂടെ നല്കിയ നേതൃത്വവും അതിലുപരി ദൈവം ചെയ്ത ഉടമ്പടിയുമായിരുന്നു. "നിങ്ങള് എന്‍റെ വാക്കുകേള്‍ക്കുകയും എന്‍റെ ഉടമ്പടി പാലിക്കുകയും ചെയ്താല് നിങ്ങള് എല്ലാ ജനങ്ങളിലും വച്ച് എനിക്ക് ഏറ്റവും പ്രിയപ്പെട്ട എന്‍റെ സ്വന്തം ജനമായിരിക്കും. കാരണം, ഭൂമി മുഴുവന് എന്‍റേതാണ്. നിങ്ങള് എനിക്കു പുരോഹിതരാജ്യവും വിശുദ്ധ ജനവുമായിരിക്കും(പുറ 19, 5,6). മോശവഴി ദൈവം തന്‍റെ ഹിതം ജനത്തെ അറിയിച്ചു. അവര് പൂര്‍ണമനസ്സോടെ സ്വീകരിച്ചു.\nഉടമ്പടിയുടെ നിബന്ധനകള് പത്തുകല്പനകളായി രണ്ടു കല്പലകകളില് ദൈവം തന്നെ എഴുതിക്കൊടുത്തു. ദൈവത്തിന്‍റെ തിരുഹിതം അറിയിക്കുന്ന പ്രമാണപ്പലകകള് നിക്ഷേപിക്കാനായി, ദൈവം പറഞ്ഞതനുസരിച്ച് മോശ പേടകമുണ്ടാക്കി, പേടകം സൂക്ഷിക്കാന് കൂടാരവും. എല്ലാം മലയില് വച്ച് ദൈവം നിര്‍ദ്ദേശിച്ചതനുസരിച്ചാണ് നിര്‍മ്മിച്ചത് എന്നു പ്രത്യേകം എടുത്തു പറയുന്നുണ്ട്. ഓരോന്നിന്‍റെയും വിശദാംശങ്ങള് ദൈവം പറഞ്ഞുകൊടുക്കുന്നതിന്‍റെയും(പുറ 25-27) അതു കണിശമായി അനുസരിച്ച് നിര്‍മ്മിച്ചതിന്‍റെയും വിവരണങ്ങള്(പുറ 36-38) വിശദമായി നല്കുന്നതിലൂടെ ഇവയ്ക്കു ബൈബിള് നല്കുന്ന പ്രാധാന്യം എത്രയെന്നു വ്യക്തമാകുന്നു. ഹെബ്രായ ലേഖനത്തില് ഈ പ്രാധാന്യം എടുത്തു പറയുന്നുണ്ട് (ഹെബ്രാ 9, 1-10).\nപേടകം എന്നാല് പെട്ടി എന്നാണല്ലോ അര്‍ത്ഥം. അതിന്‍റെ വിശദാംശങ്ങളെല്ലാം പേടകത്തിന്‍റെ പ്രാധാന്യം വ്യക്തമാക്കുന്നതാണ്. പേടകത്തിനു മുകളില് കൃപാസനം, പേടകത്തിന്‍റെ ഇരുവശവുമായി, കൃപാസനത്തിനുമേല് ചിറകുവിരിച്ചുനില്ക്കുന്ന കെരൂബുകള്, ഇവയെല്ലാം ഒരേ കേന്ദ്രത്തിലേക്കു ശ്രദ്ധ ക്ഷണിക്കുന്നു - ദൈവികസാന്നിധ്യം. പേടകത്തില് നിക്ഷേപിച്ചിരിക്കുന്ന പ്രമാണപ്പലകകളില് എഴുതിയിരിക്കുന്നത് ദൈവത്തിന്‍റെ വചനമാണ്. ആ വചനമാണ് ദൈവജനത്തിനു ജീവിതനിയമം.\nവചനത്തിലൂടെ സ്വയം വെളിപ്പെടുത്തുന്ന, തിരുഹിതം അറിയിക്കുന്ന ദൈവത്തിന്‍റെ സാന്നിധ്യമാണ് പേടകം നല്കുന്ന സൂചന. മുകളിലെ കൃപാസനം ദൈവസിംഹാസനത്തിന്‍റെ പ്രതീകമായി നിലകൊള്ളുന്നു. പേടകത്തിനുള്ളില് ഒരു പാത്രം മന്നായും (പുറ 16,35) അതോടൊപ്പം അഹറോന്‍റെ തളിര്‍ത്തവടിയും സൂക്ഷിച്ചുവച്ചിരുന്നു(സംഖ്യ 17, 1-11).\nഈ മൂന്നുകാര്യങ്ങള് പേടകത്തിന്‍റെ ലക്ഷ്യം, സ്വഭാവം എന്നിവ വ്യക്തമാക്കുന്നു. പ്രമാണപ്പലകകള് ഉടമ്പടിയെയും അതിന്‍റെ നിബന്ധനകളെയും അനുസ്മരിപ്പിക്കുന്നു, എന്തു വിശ്വസിക്കണം, എപ്രകാരം ജീവിക്കണം എന്നും പഠിപ്പിക്കുന്നു. മന്നാ ദൈവിക പരിപാലനയുടെ ഓര്‍മ്മ പുതുക്കാന് സഹായിക്കും. തളിര്‍ത്ത വടിയാകട്ടെ, ജനത്തിലെ അധികാരസംവിധാനം ദൈവനിശ്ചിതമാണെന്നും അത് ആരും സ്വന്തം താല്‍പര്യത്തിനനുസരിച്ച് ഏറ്റെടുക്കുന്നതോ നടപ്പിലാക്കുന്നതോ അല്ല എന്നും പഠിപ്പിക്കുന്നു. ഇതാണ് പേടകത്തിന്‍റെ പ്രാധാന്യം. ഈ മൂന്നു കാര്യങ്ങളിലൂടെയാണ് ദൈവം ജനമധ്യത്തില് സന്നിഹിതനാവുക.\nമനുഷ്യന് ദൈവത്തെ കണ്ടുമുട്ടുന്ന ഇടം എന്ന അര്‍ത്ഥത്തില് സമാഗമകൂടാരം എന്നും ദൈവം നല്കിയ ഉടമ്പടിയുടെ സാക്ഷിയായി നില്ക്കുന്ന പേടകം സൂക്ഷിക്കുന്ന സ്ഥലം എന്ന അര്‍ത്ഥത്തില് സാക്ഷ്യകൂടാരം എന്നും വിശേഷിപ്പിക്കുന്നത് ഒരേ വസ്തുവിനെത്തന്നെയാണ്. ചുമന്നുകൊണ്ടു നടക്കാന് പറ്റുന്ന ഒരു ചെറിയ ദൈവാലയം എന്ന രീതിയിലാണ് കൂടാരം വിഭാവനം ചെയ്യപ്പെട്ടിരിക്കുന്നത്. ഇതും ദൈവത്തിന്‍റെ വ്യക്തമായ നിര്‍ദ്ദേശങ്ങള് അനുസരിച്ച് നിര്‍മ്മിച്ചു എന്ന് എടുത്തു പറയുന്നുണ്ട്.\nകൂടാരം രണ്ടു ഭാഗമായി തിരിച്ചിരിക്കുന്നു. ആദ്യഭാഗം അതിവിശുദ്ധസ്ഥലം അഥവാ ശ്രീകോവില് എന്നു വിശേഷിപ്പിക്കപ്പെടുന്നു. അവിടെ ഉടമ്പടിയുടെ പേടകം മാത്രം പ്രതിഷ്ഠിച്ചിരിക്കുന്നു. മറ്റൊന്നുമില്ല. ഈ അതിവിശുദ്ധസ്ഥലത്തെ കൂടാരത്തിന്‍റെ മറ്റു ഭാഗത്തില്‍നിന്ന് കനത്ത വിരിയിട്ട് വേര്‍തിരിച്ചിരിക്കുന്നു. വിശുദ്ധസ്ഥലം എന്നറിയപ്പെടുന്ന രണ്ടാം ഭാഗത്ത് മൂന്നു പ്രധാന വസ്തുക്കള് ഉണ്ടായിരുന്നു. തിരുസാന്നിധ്യത്തിന്‍റെ അപ്പം വയ്ക്കുന്ന മേശ. ഇസ്രായേലിലെ 12 ഗോത്രങ്ങളെയും അനുസ്മരിപ്പിക്കാന് 12 അപ്പം ഈ മേശയില് വച്ചിരിക്കണം. സാബത്തു തോറും പഴയതു മാറ്റി പുതിയ അപ്പം കാഴ്ചവയ്ക്കണം. ഈ അപ്പം ഭക്ഷിക്കാന് ദേവാലയ ശുശ്രൂഷികള്‍ക്കു മാത്രമായിരുന്നു അവകാശം(1സാമു 21, 4-6; മത്താ 12,3-4). ഏഴുതിരികള് ഇട്ടുകത്തിക്കുന്ന, മനോറ എന്നറിയപ്പെടുന്ന ദീപപീഠവും സുഗന്ധദ്രവ്യം അര്‍പ്പിക്കുന്ന സുഗന്ധബലിപീഠവും ഈ കൂടാരഭാഗത്തു സൂക്ഷിച്ചിരുന്നു. പുരോഹിതര്‍ക്കുമാത്രമേ കൂടാരത്തില് പ്രവേശനം അനുവദിച്ചിരുന്നുള്ളൂ. ജനം കൂടാരാങ്കണത്തില് വരും. തങ്ങളുടെ പ്രാര്‍ത്ഥനകളും കാണിക്കകളും സമര്‍പ്പിക്കും. ദൈവം പുരോഹിതനിലൂടെ അവ സ്വീകരിക്കും, അനുഗ്രഹിക്കും. അങ്ങനെ ദൈവവും ജനവും പരസ്പരം കണ്ടുമുട്ടുന്ന വേദിയായി സമാഗമകൂടാരം പരിഗണിക്കപ്പെട്ടു.\nദൈവം കല്പിച്ചതനുസരിച്ച് മോശ പണികള് എല്ലാം നിര്‍വ്വഹിച്ചു. കൂടാരം പ്രതിഷ്ഠിച്ചു കഴിഞ്ഞപ്പോള് 'ഒരു മേഘം സമാഗമകൂടാരത്തെ ആവരണം ചെയ്തു. കര്‍ത്താവിന്‍റെ മഹത്ത്വം കൂടാരത്തില് നിറഞ്ഞുനിന്നു'(പുറ 40, 34). അങ്ങനെ കൂടാരം ജനമധ്യത്തിലുള്ള ദൈവികസാന്നിധ്യത്തിന്‍റെ ദൃശ്യമായ അടയാളമായി. ഇസ്രായേലിന്‍റെ ചരിത്രത്തിലും ദേവാലയത്തിന്‍റെ നാള്‍വഴികളിലും നിര്‍ണായകപ്രാധാന്യമുള്ള ഒരു സംഭവമായിരുന്നു ഇത്, ഇതുവരെ അദൃശ്യനായ ദൈവം ജനത്തെ നയിച്ചു. എന്നാല് ഇപ്പോള് ജനത്തിനു കാണാന് പറ്റുന്ന ഒരു അടയാളമുണ്ടായി: പേടകവും കൂടാരവും. അവയിലൂടെ ദൈവം തന്‍റെ സാന്നിധ്യം ജനത്തിന് അനുഭവവേദ്യമാക്കി. ദൈവം കൂടാരത്തില് വസിക്കുന്നു എന്നു പറയുന്നത് ദൈവത്തെ പരിമിതപ്പെടുത്തുന്നതിനായി തോന്നാം എന്നതിനാലാവാം ദൈവമഹത്ത്വം എന്നുപറയുന്നത്. 'കബോദ്' എന്ന ഹീബ്രു വാക്കാണ് മഹത്ത്വം എന്നു വിവര്‍ത്തനം ചെയ്യുന്നത്. ഇതു ദൈവത്തിന്‍റെ വിശുദ്ധവും ശക്തവുമായ സാന്നിധ്യത്തെ സൂചിപ്പിക്കുന്നു.\n#പ്രദക്ഷിണവഴികള് - പേടകം കൂടാരം\n# മൈക്കിള് കാരിമറ്റം\nവഴി കാട്ടുന്ന ദൈവം


ഒരു ആംബുലന്‍സില് ഒന്നിന് മുകളില് ഒന്നായി കുത്തിനിറച്ച് 22 മൃതദേഹങ്ങള്; നടുക്കുന്ന കാഴ്ച - Samakalika Malayalam\nഒരു ആംബുലന്‍സില് ഒന്നിന് മുകളില് ഒന്നായി കുത്തിനിറച്ച് 22 മൃതദേഹങ്ങള്; നടുക്കുന്ന കാഴ്ച\nBy സമകാലിക മലയാളം ഡെസ്‌ക് | Published: 27th April 2021 04:40 PM |\nLast Updated: 27th April 2021 04:40 PM | A+A A- |\nമുംബൈ: രാജ്യത്ത് ഏറ്റവും കൂടുതൽ കോവിഡ് കേസുകൾ പ്രതിദിനം റിപ്പോർട്ട് ചെയ്യുന്നത് മഹാരാഷ്ട്രയിൽ നിന്നാണ്. രോഗികൾ മരിക്കുന്നതും അവിടെ തന്നെയാണ്. മരണസംഖ്യ കൂടിയതോടെ മൃതദേഹങ്ങളോട് പോലും ആദരവ് കാണിക്കാൻ പോലും ആരോഗ്യപ്രവർത്തകർക്ക് കഴിയുന്നില്ല. ആംബുലൻസുകളുടെ അഭാവം മൂലം സർക്കാർ ആശുപത്രിയിൽ മരിച്ച 22 പേരുടെ മൃതദേഹങ്ങൾ ഓരോ പ്ലാസ്റ്റിക് ബാഗുകളാക്കി ഒരു ആംബുലൻസിൽ കുത്തിനിറച്ച് ഒരുമിച്ച് കൊണ്ട് പോകുന്ന കാഴ്ച ആരെയും നടക്കുന്നതാണ്.\nബീഡ് ജില്ലയിലെ അംബജോഗൈയിലെ സ്വാമി രാമണന്ദ് തീർത്ത് മറാത്ത്വാഡ സർക്കാർ മെഡിക്കൽ കോളജ് ആശുപത്രിയിൽ മരിച്ച 22 പേരുടെ മൃതദേഹങ്ങളാണ് ആംബുലൻസിൽ കുത്തിനിറച്ച് സംസ്കരിക്കാൻ കൊണ്ടുപോയത്. അവശ്യത്തിന് വാഹനങ്ങളില്ലാത്തതാണ് ഇത്തരമൊരു ദുരവസ്ഥയ്ക്ക് കാരണമെന്ന് ആശുപത്രി അധികൃതർ പറയുന്നു. കോവിഡിന്റെ ആദ്യഘട്ടത്തിൽ അഞ്ച് ആംബുലൻസുകൾ ഉള്ളിടത്ത് ഇപ്പോൾ രണ്ട് എണ്ണം മാത്രമെയുള്ളുവെന്നും അധികൃതർ പറയുന്നു.\nമരിച്ചവരുടെ ബന്ധുക്കൾ പകർത്തിയ ചിത്രങ്ങൾ മാധ്യമങ്ങൾ പുറത്തുവിട്ടതോടെ സംഭവം വിവാദമായി. ഇതേ കുറിച്ച് അന്വേഷണം ആരംഭിച്ചിട്ടുണ്ടെന്നും അധികൃതർ വ്യക്തമാക്കി. ആവശ്യമായ ആംബുലൻസുകൾ ലഭിക്കാതെ വന്നതോടെയാണ് കിട്ടിയ ആംബുലൻസിൽ എല്ലാ മൃതദേഹങ്ങളും ഒരുമിച്ച് സംസ്കരിക്കാൻ കൊണ്ടുപോയതെന്നാണ് സൂചന.\nകോവിഡ് 22 മൃതദേഹങ്ങള് ആംബുലന്‍സ് Maharashtra ambulance Bodies of 22 COVID-19 victims


സൺറൈസേഴ്‌സിന്റെ നടുവൊടിച്ച് ദീപക് ചാഹർ | Fanport | Indian Premier League News Malayalam\nWednesday, Apr 21, 2021 06:55 PM\nHome Cricket Indian Premier League സൺറൈസേഴ്‌സിന്റെ നടുവൊടിച്ച് ദീപക് ചാഹർ\nസൺറൈസേഴ്‌സിന്റെ നടുവൊടിച്ച് ദീപക് ചാഹർ\nസൺറൈസേഴ്സ് ഹൈദരാബാദിന്റെ സുപ്രധാനമായ മൂന്നു വിക്കറ്റുകൾ വീഴ്ത്തിയത് ദീപക് ചാഹറാണ്. നാല് ഓവറിൽ വെറും 15 റൺസ് മാത്രം വിട്ടു കൊടുത്തതാണ് ചാഹർ ഈ നേട്ടം സ്വന്തമാക്കിയത്. 17 ഡോട്ട് ബോളുകളാണ് ചാഹർ എറിഞ്ഞത്. റിക്കി ഭുയി, മനീഷ് പാണ്ഡെ, ദീപക് ഹൂഡ എന്നിവരുടെ വിക്കറ്റുകളാണ് ചാഹർ സ്വന്തമാക്കിയത്.\nഉത്തർ പ്രദേശുകാരനായ ഈ യുവതാരം കഴിഞ്ഞ സീസണിൽ പൂനയ്ക്ക് വേണ്ടിയാണ് കളിച്ചിരുന്നത്.\nPrevious articleലാ ലീഗയിൽ എസ്പാന്യോളിന് ജയം\nNext articleറായിഡു അടിച്ചു, ചാഹർ എറിഞ്ഞിട്ടു, ചെന്നൈ സൂപ്പർ കിങ്സിന് തകർപ്പൻ ജയം


ഇസ്രയേലിൽ നെതന്യാഹുവിനെതിരെ ജനകീയ പ്രക്ഷോഭം ശക്തമാവുന്നു | Madhyamam\ndate_range2Aug 2020 2:51 AM GMT\nഇസ്രയേലിൽ നെതന്യാഹുവിനെതിരെ ജനകീയ പ്രക്ഷോഭം ശക്തമാവുന്നു\nകോവിഡ് പ്രതിരോധപ്രവർത്തനങ്ങളിൽ പൂർണമായി സർക്കാർ പരാജയപ്പെെട്ടന്നും അഴിമതിയിൽ മുങ്ങിയിരിക്കുകയാണെന്നും ആരോപിച്ച് രാജ്യത്തുടനീളം ശക്തമായ പ്രതിഷേധ പ്രകടനങ്ങൾ നടന്നുവരികയാണ്\nടെൽഅവീവ്: ഇസ്രയേലിൽ സർക്കാർ വിരുദ്ധ പ്രക്ഷോഭം ശക്തമാവുന്നു. ശനിയാഴ്ച വൈകീട്ട് പ്രധാനമന്ത്രി ബെഞ്ചമിൻ നെതന്യാഹുവിന്‍റെ ഔദ്യോഗിക വസതിക്കുപുറത്ത് ആയിരക്കണക്കിന് പ്രതിഷേധക്കാരാണ് തടിച്ചുകൂടിയത്. നെതന്യാഹുവിനെതിരെ ഇസ്രായേലിൽ ദിവസങ്ങളായി പ്രതിഷേധം തുടരുകയാണ്. കോവിഡ് പ്രതിരോധപ്രവർത്തനങ്ങളിൽ പൂർണമായി സർക്കാർ പരാജയപ്പെെട്ടന്നും അഴിമതിയിൽ മുങ്ങിയിരിക്കുകയാണെന്നും ആരോപിച്ച് രാജ്യത്തുടനീളം ശക്തമായ പ്രതിഷേധ പ്രകടനങ്ങൾ നടന്നുവരികയാണ്.\nസർക്കാർ ലോക്ഡൗൺ കാലയളവിൽ പ്രഖ്യാപിച്ച സഹായ സ്കീമുകളൊന്നും ഗുണഭോക്താക്കളിലേക്ക് പൂർണമായി എത്തിയിട്ടില്ലെന്ന് പ്രക്ഷോഭകർ പറയുന്നു. തൊഴിലാളികളും ചെറുകിട സംരംഭകരും, കലാകാരന്മാരുമായിരുന്നു പ്രക്ഷോഭത്തിന് നേതൃത്വം നൽകിയതിൽ അധികവും. ബെഞ്ചമിൻ നെതന്യാഹു പ്രക്ഷോഭകരുമായി സംസാരിച്ചെങ്കിലും ഫലമുണ്ടായിരുന്നില്ല.\nകോവിഡ് ഭീതി നിലനിൽക്കെ സർക്കാറിനെ വെല്ലുവിളിച്ച് നടത്തിയ പ്രക്ഷോഭം അധികാരികളെ പ്രതിസന്ധിയിലാക്കിയിട്ടുണ്ട്. 'ആരോഗ്യ ഭീകരവാദ പ്രവർത്തനം' എന്നാണ് ആരോഗ്യമന്ത്രാലയം പ്രതിഷേധ സംഗമത്തെ വിശേഷിപ്പിക്കുന്നത്.\nകോവിഡ് കാരണം എട്ടു ലക്ഷത്തോളം ആളുകൾക്ക് രാജ്യത്ത് ജോലി നഷ്ടമായതായാണ് കണക്ക്. ചെറുകിട സംരംഭകരെയും കൂലിത്തൊഴിലാളികളെയുമാണ് ലോക്ഡൗണും പിന്നാലെയുള്ള കോവിഡ് നിയന്ത്രണങ്ങളും കാര്യമായി ബാധിച്ചത്. 72218 കോവിഡ് കേസുകൾ റിപ്പോർട്ട് ചെയ്യപ്പെട്ട രാജ്യത്ത് 526 പേർ മരിച്ചു.\nഇതിനിടെ ഇസ്രയേൽ ഔദ്യോഗിക മുദ്രയായ മെനോറ പ്രതിമക്കുമുകളിൽ കയറിയ സ്ത്രീ മേൽവസ്ത്രം അഴിച്ചുമാറ്റി പ്രതിഷേധിച്ചത് സാമൂഹിക മാധ്യമങ്ങളിൽ വൈറലായിരുന്നു.\nTAGS:israel Netanyahu Jerusalem Massive protests


അഭിനയിച്ചു കിട്ടിയ കാശ് ദുരിതമനുഭവിക്കുന്നവർക്കു ഭക്ഷ്യക്കിറ്റായും പണമായും നൽകി ബാലതാരം; ഭക്ഷ്യക്കിറ്റുകൾ നൽകിയത് അറുപത്തിയെട്ടു കുടുംബങ്ങള്‍ക്ക് - RashtraDeepika\nഅഭിനയിച്ചു കിട്ടിയ കാശ് ദുരിതമനുഭവിക്കുന്നവർക്കു ഭക്ഷ്യക്കിറ്റായും പണമായും നൽകി ബാലതാരം; ഭക്ഷ്യക്കിറ്റുകൾ നൽകിയത് അറുപത്തിയെട്ടു കുടുംബങ്ങള്‍ക്ക്\nMonday June 14, 2021 Monday June 14, 2021 shibin babu\nമണ്ണഞ്ചേരി: അഭിനയിച്ചു കിട്ടിയ കാശ് ദുരിതമനുഭവിക്കുന്നവർക്കു ഭക്ഷ്യക്കിറ്റായും പണമായും നൽകി ബാല താരം മാതൃകയായി.\nമണ്ണഞ്ചേരി പഞ്ചായത്ത് പതിനെട്ടാം വാർഡ് ഞാണ്ടിരിക്കൽ ഗോകുലത്തിൽ മനോജ്-ബിന്ദു ദമ്പതികളുടെ മകൻ നന്ദു കൃഷ്ണയെന്ന ബാലതാരമാണ് സിനിമകളിലും ടെലിഫിലിമുകളിലും അഭിനയിച്ചതിനു പ്രതിഫലമായി ലഭിച്ച തുക കോവിഡ് ദുരിതം അനുഭവിക്കുന്ന രോഗികൾക്കടക്കം ഭക്ഷ്യക്കിറ്റുകൾ വിതരണം ചെയ്തും പണമായി നൽകിയും മാതൃകയായത്.\nഭക്ഷ്യക്കിറ്റുകളുടെ വിതരണത്തിൽ വാർഡ് മെംബർ സുധർമ, മണ്ണഞ്ചേരി പോലീസ് സബ് ഇൻസ്പെക്ടർ സുധീഷ് എന്നിവർ ബാലതാരത്തോടൊപ്പം പങ്കെടുത്തു.\nഅറുപത്തിയെട്ടു കുടുംബങ്ങളിൽ ഭക്ഷ്യക്കിറ്റുകൾ നൽകിയെന്ന് മാതാവ് ബിന്ദു പറഞ്ഞു. ആലപ്പുഴ എസ്ഡിവി ബോയ്സ് സ്കൂൾ 9-ാം ക്ലാസ് വിദ്യാർഥിയായ നന്ദു കൃഷ്ണ ഇതിനോടകം രണ്ടു തമിഴ് സിനിമകളിലും ഇരുപത്തി മൂന്നോളം ടെലിഫിലിമുകളിലും അഭിനയിച്ചിട്ടുണ്ട്.\nപ്രവാസിയായ മനോജും ഭാര്യയും ചേർന്ന് ആലപ്പുഴ തിരുമല വിളഞ്ഞൂർ ക്ഷേത്രത്തിനു സമീപം തയ്യൽ യൂണിറ്റ് നടത്തിവരുകയാണ്.\nനവ്യയാണ് നന്ദു കൃഷ്ണയുടെ ഏക സഹോദരി. മകന്‍റെ കാരുണ്യ പ്രവർത്തനങ്ങൾക്ക് എല്ലാവിധ പിൻതുണയുമായി അച്ഛനും അമ്മയും കൂടെയുണ്ട്.\nതീക്കട്ടയിലും ഉറുമ്പരിക്കുന്നു..! ഒടുവിൽ ഡിവൈഎസ്പിയുടെ പേരിലും വ്യാജ ഫേസ്ബുക്ക് അക്കൗണ്ട്; സംഭവം അറിഞ്ഞ ഉടന്‍തന്നെ അദ്ദേഹം ചെയ്തത് ഇങ്ങനെ…


മഹേന്ദ്ര എക്സ്യുവി700 vs എംജി ഹെക്റ്റർ തമ്മിലുള്ള താരതമ്യവും സവിശേഷതകളും\nഹോംപുതിയ കാറുകൾതാരതമ്യം ചെയ്യുക കാറുകൾഹെക്റ്റർ വിഎസ് എക്സ്യുവി700\nഎംജി ഹെക്റ്റർ ഉം മഹേന്ദ്ര എക്സ്യുവി700 താരതമ്യം തമ്മിൽ\nShould you buy എംജി ഹെക്റ്റർ or മഹേന്ദ്ര എക്സ്യുവി700? Find out which car is best for you - compare the two models on the basis of their Price, Size, Space, Boot Space, Service cost, Mileage, Features, Colours and other specs. എംജി ഹെക്റ്റർ price starts at Rs 14.15 ലക്ഷം ex-showroom for എം.ജി ഹെക്ടർ സ്റ്റൈൽ എം.ടി. (പെടോള്) and മഹേന്ദ്ര എക്സ്യുവി700 price starts Rs 13.18 ലക്ഷം ex-showroom for mx (പെടോള്). ഹെക്റ്റർ has 1956 cc (ഡീസൽ top model) engine, while എക്സ്യുവി700 has 2198 cc (ഡീസൽ top model) engine. As far as mileage is concerned, the ഹെക്റ്റർ hasamileage of - (ഡീസൽ top model)> and the എക്സ്യുവി700 hasamileage of - (ഡീസൽ top model).\nഅടിസ്ഥാനപെടുത്തി 262 നിരൂപണങ്ങൾ\nലഭ്യമായ നിറങ്ങൾ ഹവാന ചാരനിറംബർഗണ്ടി റെഡ് മെറ്റാലിക്കാൻഡി വൈറ്റ് with നക്ഷത്ര കറുപ്പ്നക്ഷത്ര കറുപ്പ്അറോറ സിൽവർstarry ആകാശ നീലിമഗ്ലേസ് റെഡ്കാൻഡി വൈറ്റ്ഗ്ലേസ് റെഡ് with നക്ഷത്ര കറുപ്പ്+4 Moreഹെക്റ്റർ colors everest വെള്ളമിന്നുന്ന വെള്ളിഇലക്ട്രിക് ബ്ലൂറെഡ് റേജ്അർദ്ധരാത്രി കറുപ്പ്എക്സ്യുവി700 colors\nVideos of എംജി ഹെക്റ്റർ ഒപ്പം മഹേന്ദ്ര എക്സ്യുവി700\nകൂടുതൽ ഗവേഷിക്കു ഹെക്റ്റർ ഒപ്പം എക്സ്യുവി700


ബാഴ്‌സയെ തിരഞ്ഞെടുത്തത് റയൽ മാഡ്രിഡിനെ തഴഞ്ഞു കൊണ്ട്, വെളിപ്പെടുത്തലുമായി യുവപ്രതിഭ. - Goal Malayalam Sports\nഈ സീസണിൽ ആരാധകരുടെ ശ്രദ്ധ പിടിച്ചു പറ്റിയ താരങ്ങളിൽ ഒരാളാണ് ബാഴ്‌സയുടെ യുവപ്രതിഭ കൊൺറാഡ്. കേവലം പത്തൊൻപത് വയസ്സ് മാത്രമുള്ള ഈ താരം പ്രീ സീസണിലെ മൂന്ന് മത്സരങ്ങളിൽ രണ്ടെണ്ണത്തിലും കളത്തിലിറങ്ങിയിരുന്നു. മാത്രമല്ല ബാഴ്‌സക്ക് വേണ്ടി കളിക്കുന്ന ആദ്യത്തെ അമേരിക്കൻ താരമെന്ന ഖ്യാതി ഈ താരം സ്വന്തമാക്കിയിരുന്നു.കൂടാതെ പരിശീലകൻ റൊണാൾഡ് കൂമാന്റെ പ്രീതി പിടിച്ചു പറ്റാൻ താരത്തിന് സാധിച്ചിരുന്നു. താരം ഈ രണ്ട് മത്സരങ്ങളിലും ഭേദപ്പെട്ട പ്രകടനമായിരുന്നു പുറത്തെടുത്തിരുന്നത്.\nഇപ്പോഴിതാ താരം മറ്റൊരു വെളിപ്പെടുത്തൽ നടത്തിയിരിക്കുകയാണ്. ബാഴ്സയുടെ ചിരവൈരികളായ റയൽ മാഡ്രിഡിൽ നിന്നും തനിക്ക് ചെറുപ്പത്തിൽ ഓഫർ വന്നിരുന്നുവെന്നും എന്നാൽ താനും കുടുംബവും അത് നിരസിക്കുകയുമായിരുന്നു എന്നുമാണ് അദ്ദേഹം വെളിപ്പെടുത്തിയത്. താരത്തിന്റെ പതിനൊന്നാം വയസ്സിലായിരുന്നു സംഭവം. താരത്തിന്റെ പിതാവ് മാഡ്രിഡിൽ ജോലി ചെയ്തു കൊണ്ടിരുന്ന കാലത്തായിരുന്നു റയൽ അദ്ദേഹത്തെ സമീപിച്ചത്. അന്ന് താരം എസ്ക്കുല ടെക്നോഫുട്ബോളിന് കളിക്കുന്ന സമയമായിരുന്നു.\nBarcelona's Konrad de la Fuente said NO toaproposal from Real Madrid https://t.co/85OwiH5M2b\n— SPORT English (@Sport_EN) September 21, 2020\nഅന്ന് ബാഴ്സ താരത്തെ നോട്ടമിട്ട വിവരം കൊൺറാഡ് അറിഞ്ഞിട്ടില്ലായിരുന്നു. എന്നാൽ താരത്തിന്റെ പ്രകടനം മെച്ചപ്പെട്ടതോടെ ബാഴ്സ ഗൗരവമായ രീതിയിൽ താരത്തെ പരിഗണിക്കുകയായിരുന്നു. എന്നാൽ മറുഭാഗത്ത് റയൽ നീക്കങ്ങൾ ആരംഭിച്ചിരുന്നു. താരത്തിന്റെ പിതാവിനെയാണ് റയൽ സമീപിച്ചിരുന്നത്. റയൽ നല്ല മെച്ചപ്പെട്ട ഒരു ഓഫറും താരത്തിന് നൽകിയിരുന്നു. എന്നാൽ താരത്തിന്റെ കരിയറിന് ബാഴ്സയാണ് നല്ലത് എന്ന് മനസ്സിലാക്കിയ താരത്തിന്റെ കുടുംബം ബാഴ്സയോട് സമ്മതം മൂളുകയായിരുന്നു. തുടർന്ന് അവർ ബാഴ്സയിലേക്ക് താമസം മാറുകയും ചെയ്യുകയായിരുന്നു.\nതുടർന്ന് ബാഴ്സയിൽ പ്രകടനം താരം മെച്ചപ്പെടുത്തി. ഫലമായി ഈ സീസണിൽ പ്രീ സീസൺ മത്സരങ്ങൾ വരെ കളിക്കാൻ സാധിച്ചു. ഈ യുവപ്രതിഭ ഈയിടെ ബാഴ്സയുമായി കരാർ പുതുക്കിയിരുന്നു. നിലവിൽ വിങ്ങർ ആയാണ് താരം കളിക്കുന്നത്. എന്നാൽ സെന്റർ സ്‌ട്രൈക്കർ ആയും കളിക്കാൻ കളിക്കാൻ കെൽപ്പുള്ള താരമാണ് കൊൺറാഡ്. ബാഴ്സയുടെ ഭാവി വാഗ്ദാനമായ താരത്തെ ജിറോണക്കെതിരെയുള്ള മത്സരത്തിന് ശേഷം പരിശീലകൻ കൂമാൻ പുകഴ്ത്തിയിരുന്നു. പക്ഷെ സീനിയർ ടീമിലേക്ക് ഇപ്രാവശ്യം സ്ഥാനക്കയറ്റം കിട്ടാൻ സാധ്യത കുറവാണ്. ബി ടീമിൽ തന്നെ താരം തുടരാനാണ് സാധ്യത.\nFc BarcelonaLa LigaReal Madridtransfer News\nരക്ഷയില്ല മക്കളെ, സുവാരസ് അത്ലറ്റിക്കോ മാഡ്രിഡിലേക്ക് ചേക്കേറുന്നതിനു തടയിട്ട് ബാഴ്‌സ


അര്‍ബുദ ചികിത്സയില് ഗണിതശാസ്ത്രം കൈകോര്‍ക്കുമ്പോള് | Indian Scientists use mathematics to make cancer treatment more effective\nഅര്‍ബുദ ചികിത്സയില് ഗണിതശാസ്ത്രം കൈകോര്‍ക്കുമ്പോള്\nകാലവര്‍ഷം ഇങ്ങെത്തി. എത്തിയെന്നാണ് തോന്നുന്നത്..! രണ്ടുമൂന്ന് ദിവസത്തെ നല്ല മഴയൊഴിച്ചാല് ..\nഡേറ്റ വെച്ചുള്ള കളിയായി മാറുകയാണ് ഇന്ന് അര്‍ബുദപഠനവും. അതിനാല് ഗണിതശാസ്ത്രത്തിന് അര്‍ബുദപഠനത്തില് പ്രസക്തി വര്‍ധിക്കുന്നു\nഅര്‍ബുദകോശം. ചിത്രം കടപ്പാട്: thetruthaboutcancer.com\nഇന്ത്യന് ഗണിതപ്രതിഭ ശ്രീനിവാസ രാമാനുജന് 1920 ഏപ്രില് 26-നാണ് വിടവാങ്ങിയത്. ജീവിച്ചിരിക്കെ തന്നെ ഇതിഹാസമായ വ്യക്തി. രാമാനുജന് അവതരിപ്പിച്ച ഗണിതസമസ്യകള് ഏതൊക്കെ മേഖലകളിലാകും ഭാവിയില് പ്രയോജനപ്പെടുക എന്ന് അന്ന് ആര്‍ക്കും പ്രവചിക്കാനായില്ല. ഇന്ന്, കണികാപരീക്ഷണങ്ങളിലെ ഫലങ്ങള് ഗണിച്ചെടുക്കുന്ന കമ്പ്യൂട്ടര് പ്രോഗ്രാമുകള് മുതല് സ്ട്രിങ് തിയറി പോലുള്ള രംഗങ്ങളില് വരെ രാമാനുജന്റെ സംഭാവനകള് പ്രയോജനപ്പെടുന്നു.\nഇക്കാര്യത്തില് ശ്രദ്ധേയമായ ഒരു കാര്യം 1988 നവംബറിലാണ് അവതരിപ്പിക്കപ്പെട്ടത്. നോര്‍ത്ത് കരോലിനയിലെ റേലീഫില് നടന്ന അമേരിക്കന് ഫിസിക്കല് സൊസൈറ്റിയുടെ സമ്മേളനത്തില്, ഡല്‍ഹി സര്‍വകലാശാലയിലെ മൂന്ന് ഗവേഷകര് ചേര്‍ന്നാണത് അവതരിപ്പിച്ചത്. രാമാനുജന് മരണക്കിടക്കയില് വെച്ച് കണ്ടെത്തിയ സവിശേഷ ഗണിതസങ്കേതമായ 'മോക്-തീറ്റ ഫങ്ഷന്‍സ്' (Mock-Theta Functions) അര്‍ബുദത്തെ ആഴത്തില് മനസിലാക്കാന് എങ്ങനെ സഹായിക്കും എന്നതായിരുന്നു അത്!\nപൂണെയില് നാഷണല് കെമിക്കല് ലബോറട്ടറി (NCL) യിലെ പിയാലി ഗാംഗുലി, രാം രൂപ് സര്‍ക്കാര് എന്നീ ഗവേഷകര് 'പ്ലോസ് വണ്' (PLOS One) ജേര്‍ണലില് പ്രസിദ്ധീകരിച്ച പുതിയ പഠനം മേല്‍സൂചിപ്പിച്ച സംഗതിയെ ഓര്‍മിപ്പിക്കും. അര്‍ബുദചികിത്സ കൂടുതല് മികവുറ്റതാക്കാന്, ചികിത്സാക്രമത്തിന്റെ ഗണിതമാതൃകക്ക് രൂപംനല്‍കിയിരിക്കുകയാണ് ഇരുവരും.\nപിയാലി ഗാംഗുലി, രാം രൂപ് സര്‍ക്കാര് എന്നിവര്. ചിത്രം കടപ്പാട്: NCL\nഅര്‍ബുദബാധയുമായി ബന്ധപ്പെട്ട് മൂന്നു പ്രധാന ഘടകങ്ങള് മുന്‍നിര്‍ത്തിയാണ് ഗവേഷകര് തങ്ങളുടെ ഗണിതമാതൃക രൂപപ്പെടുത്തിയത്. ഘടകങ്ങള് ഇവയാണ്: 1. അര്‍ബുദബാധയുള്ള ട്യൂമറും മറ്റ് കോശങ്ങളും, 2. സാധാരണകോശങ്ങളെ അര്‍ബുദബാധയില് നിന്ന് രക്ഷിക്കുന്ന പ്രതിരോധ ഉത്തേജകങ്ങള്, 3. അര്‍ബുദം പടരാന് വഴിയൊരുക്കുന്ന പ്രതിരോധ നിയന്ത്രകങ്ങള്. തങ്ങളുടെ ഗണിത മാതൃക പ്രകാരം ഈ മൂന്നു ഘടകങ്ങളും പരസ്പരം സ്വാധീനിക്കുന്നതായി ഗവേഷകര് പറയുന്നു. കൂടുതല് മികച്ച ചികിത്സ ആസൂത്രണം ചെയ്യാനും, അസുഖകരമായ പാര്‍ശ്വഫലങ്ങള് കഴിയുന്നത്ര ഒഴിവാക്കാനും ഈ ഗണിതമാതൃക സഹായിക്കും.\nകാന്‍സര് ട്യൂമറില് 94.6 ശതമാനം ഭാഗവും കാന്‍സര് സ്‌റ്റെം കോശങ്ങള് (cancer stem cells) ആയിരിക്കും. കാന്‍സര് കോശങ്ങള് 4.5 ശതമാനവും, റെസിസ്റ്റന്റ് കാന്‍സര് കോശങ്ങള് (resistant cancer cells) ഒരു ശതമാനവും, ഔഷധ പ്രതിരോധ സ്‌റ്റെംകോശങ്ങള് 0.001 ശതമാനവും ആണുണ്ടാവുക. ലഭിക്കുന്ന ഉത്തേജനം അനുസരിച്ച് ഏതുതരം കോശങ്ങളായി മാറാനും വേഗം പെരുകാനും ശേഷിയുള്ളവയാണ് കാന്‍സര് സ്റ്റെം കോശങ്ങള്.\nശ്രീനിവാസ രാമാനുജന്. കടപ്പാട്: Wikipedia\nആദ്യത്തെ 400 ദിവസങ്ങള്‍ക്കുള്ളില് ട്യൂമര് കണ്ടെത്തുകയും, കാന്‍സര് സ്‌റ്റെം കോശങ്ങള് റെസിസ്റ്റന്റ് കാന്‍സര് കോശങ്ങളായി മാറുന്നത് ചെറുക്കുകയും ചെയ്താല്, അര്‍ബുദം പടരുന്നത് കാര്യമായി കുറയ്ക്കാനാകും. 400 ദിവസം കഴിഞ്ഞാല്, കോശങ്ങള് ഭ്രാന്തമായി പെരുകുകയും നിയന്ത്രണം പ്രയാസമാവുകയും ചെയ്യും.\nവ്യത്യസ്ത ഘടകങ്ങള് മുന്‍നിര്‍ത്തി, രണ്ട് ചികിത്സാക്രമങ്ങള് ഗണിതമാതൃകയുടെ സഹായത്തോടെ ഗവേഷകര് പരിശോധിച്ചു. റേഡിയേഷനും ഔഷധങ്ങളും ഉപയോഗിച്ചുള്ളതായിരുന്നു ആദ്യത്തേത്. രണ്ടാമത്തേത്, ഇമ്മ്യൂണോതെറാപ്പി (immunotherapy) ഉള്‍പ്പെട്ടതായിരുന്നു. ഇതില് രണ്ടാമത്തെ ചികിത്സാക്രമത്തില് മികച്ച ഫലം ലഭിക്കുന്നതായി കണ്ടു. ട്യൂമര് കോശങ്ങള് പെരുകുന്നത് കാര്യമായി കുറയ്ക്കാന് അത് സഹായിച്ചു.\nഅര്‍ബുദചികിത്സയിലും, സാധ്യതകള് പ്രവചിക്കുന്ന കാര്യത്തിലും ഈ ഗണിതമാതൃക ഫലപ്രദമായി ഉപയോഗിക്കാന് കഴിയുമെന്ന് ഗവേഷകര് പറയുന്നു. 'അര്‍ബുദ ഗവേഷണത്തിന് പുതിയ വാതായനങ്ങളാണ് ഈ പഠനം തുറന്നു തരുന്നത്'-അവര് പറയുന്നു.\nഈ ഗണിതമാതൃക നവീനമാണെന്നും, മിക്ക കാന്‍സറുകളുടെ കാര്യത്തിലും ഇത് ഉപയോഗിക്കാനാകുമെന്നും, തിരുവനന്തപുരം രാജീവ് ഗാന്ധി സെന്റര് ഫോര് ബയോടെക്‌നോളജിയിലെ രാമാനുജന് ഫാക്കല്‍റ്റി ഫെലോ ഡോ.രാധികാ നായര് അഭിപ്രായപ്പെടുന്നു. 'ഔഷധങ്ങളുടെ അളവ് ആവശ്യത്തിന് മാത്രമുള്ളതായി ചുരുക്കാനും അനാവശ്യ പാര്‍ശ്വഫലങ്ങള് ഒഴിവാക്കാനും ഈ ഗണിത അടിത്തറ സഹായിക്കും'. പരീക്ഷണ ഡേറ്റയാണ് ഗവേഷകര് പഠനത്തില് ഉപയോഗിച്ചത്. ക്ലിനിക്കല് ഉപയോഗത്തിലൂടെയും ഇത് തെളിയിക്കേണ്ടതുണ്ടെന്ന്-'ഇന്ത്യ സയന്‍സ് വൈറി'നോട് ഡോ.രാധിക പറഞ്ഞു.\nഇന്ത്യന് ഗവേഷകരുടെ മുന്നേറ്റം ഒറ്റപ്പെട്ട സംഭവമല്ല. കഴിഞ്ഞ കുറെ വര്‍ഷങ്ങളായി ഗണിതത്തിന്റെയും കമ്പ്യൂട്ടര്‍മാതൃകയുടെയും സഹായത്തോടെ അര്‍ബുദചികിത്സ മികച്ചതാക്കാനും, അര്‍ബുദകോശങ്ങളുടെ വളര്‍ച്ച പ്രവചിക്കാനും ലോകത്തിന്റെ വിവിധ ഭാഗങ്ങളില് ഗവേഷകര് ശ്രമിക്കുന്നുണ്ട്. വാട്ടര്‍ലൂ സര്‍വകലാശാലയിലെ 'മാത്തമാറ്റിക്കല് മെഡിസിന് ഗ്രൂപ്പ്' ഉദാഹരണം. ഒരു പതിറ്റാണ്ടായി അര്‍ബുദചികിത്സയില് ഗണിതം പ്രയോഗിക്കാനുള്ള മാര്‍ഗങ്ങള് ആരായുകയാണ് ഈ ഗ്രൂപ്പ്. അര്‍ബുദ വിദഗ്ധരുമായി സഹകരിച്ച് നടക്കുന്ന ഇത്തരം ഗണിതഗവേഷണം അര്‍ബുദചികിത്സയില് വന്‍മുന്നേറ്റങ്ങള്‍ക്ക് വഴിതെളിക്കുമെന്ന്, ഗ്രൂപ്പ് അംഗമായ മൊഹമ്മദ് കൊഹാന്‍ഡെല് പറയുന്നു. 'കീമോതെറാപ്പി മരുന്നുകളോട് അര്‍ബുദകോശങ്ങള് പ്രതിരോധം നേടുന്നതെങ്ങനെ. ഇതറിയാനാണ് ഞങ്ങളുടെ ടീം ശ്രമിക്കുന്നത്'-അദ്ദേഹം എഴുതുന്നു.\nഡോ.ആന്‍ഡ്രിയ സോറ്റോവിര-ന്യൂട്രിനോ മേഖലയില് നിന്ന് അര്‍ബുദപഠനത്തിലെത്തിയ ഗവേഷകന്. ചിത്രം കടപ്പാട്: Jan Chlebik/The ICR\nന്യൂട്രിനോ കണങ്ങളെക്കുറിച്ച് പഠിക്കാന് ഗണിതമാതൃകകള് സൃഷ്ടിക്കുന്ന പണിയായിരുന്നു ഡോ.ആന്‍ഡ്രിയ സോറ്റോവിര മുമ്പ് ചെയ്തിരുന്നത്. ഇപ്പോള്, ലണ്ടനില് 'ദി ഇന്‍സ്റ്റിട്ട്യൂട്ട് ഓഫ് കാന്‍സര് റിസര്‍ച്ചി'ല് (ICR) അര്‍ബുദപഠനം നടത്തുകയാണ് ഡോ.സോറ്റോവിരയും സംഘവും! അവിടുത്തെ 'ഇവല്യൂഷണറി ജിനോമിക്‌സ് ആന്‍ഡ് മോഡലിങ് ടീ'മിന്റെ മേധാവിയാണ് ഡോ.സോറ്റോവിര.\nബയോളജിയില് വലിയൊരു വിപ്ലവമാണ് പോയ പതിറ്റാണ്ടുകളില് സംഭവിച്ചത്. അതിന്റെ ഫലമായി വന്‍തോതിലുള്ള ഡേറ്റ ശേഖരങ്ങള് ലഭ്യമായിരിക്കുന്നു. വ്യത്യസ്ത ജീവികളുടെ ജിനോം ഡേറ്റ ഉദാഹരണം. ഇത് വിശകലനം ചെയ്യാന് ബയോജളിയെക്കാള് ഗണിതം പ്രയോജനപ്പെടുന്ന അവസ്ഥയിലാണ് കാര്യങ്ങള്. അര്‍ബുദ ഗവേഷണത്തിന്റെ കാര്യത്തിലും, വന്‍തോതിലുള്ള ഡേറ്റ വിശകലനം ചെയ്ത് പുതിയ ഉള്‍ക്കാഴ്ചകള് രൂപപ്പെടുത്താനാണ് ഗവേഷകരുടെ ശ്രമം. ഇവിടെയാണ്, ന്യൂട്രിനോ ഗവേഷകന് അര്‍ബുദചികിത്സയിലുള്ള പ്രസക്തി.\nഎന്നുവെച്ചാല്, ഡേറ്റ വെച്ചുള്ള കളിയാകുമ്പോള് അര്‍ബുദപഠനം പോലുള്ള മേഖലകളില് ഗണിതത്തിനും ഫിസിക്‌സിനുമൊക്കെ കൂടുതല് പ്രാധാന്യം ഇനിയും കൈവരുമെന്ന് ചുരുക്കം. രാമാനുജനെ പോലെ പല ഗണിതപ്രതിഭകളുടെയും പേര് അര്‍ബുദചികിത്സയുമായി ബന്ധപ്പെട്ട് നമുക്ക് കേള്‍ക്കേണ്ടി വരും!\n* Scientists look to mathematics to make cancer treatment more effective. By Monika Kundu Srivastava. India Science Wire, Nov.20 ,2018.\n* The Man Who Knew Infinity - A Life of Genius Ramanujan (2009). By Robert Kanigel. Abacus, London (First published in 1991).\n* Beating the house: how mathematics is helping beat cancer at its own game. By Graham Shaw. The Institute of Cancer Research, Oct. 17, 2016.\n* How mathematics is helping to fight cancer. By Mohammad Kohandel. The Conversation, Feb.28, 2018.\nContent Highlights: Mathematics and Cancer Treatment, National Chemical Laboratory, NCL, Srinivasa Ramanujan, Indian Scientists, Immunotherapy\nMathematics and Cancer Treatment


രജിത് കുമാറിനെ പിന്തുണച്ചു; സ്വകാര്യ ചാനല് തന്നെ ബാന് ചെയ്തു,ചെയ്തത് തെറ്റ്! - metromatinee.com Lifestyle Entertainment & Sports\nബിഗ്‌ബോസ്സിൽ നിന്ന് രജിത് പുറത്തായപ്പോൾ ഏറ്റവും കൂടുതൽ പ്രതിക്ഷേതമറിയിച്ചത് സീരിയൽ താരം\nമനോജ് കുമാറായിരുന്നു.അദ്ദേഹത്തിന്റെ കുടുംബം ഒന്നടങ്കം സോഷ്യൽ മീഡിയയിലൂടെ രജിത് കുമാറിന് വേണ്ടി സംസാരിക്കുകയും വികാരഭരിതനാകുകയും ചെയ്തിരുന്നു.ഇപ്പോളിതാ രജിത് കുമാറിനെ പിന്തുണച്ചതിന് ഒരു സ്വകാര്യ ചാനല് തന്നെ ബാന് ചെയ്തുവെന്ന് പറയുകയാണ് മനോജ് കുമാര്. ഫേസ്ബുക്ക് ലൈവിലൂടെയായിരുന്നു അദ്ദേഹം ഈ പ്രതികരണം നടത്തിയത്. താന് കൂടി ഭാഗമായിരുന്ന ചാനല് പരിപാടിയില് നിന്നും ചാനല് അധികാരികള് തന്നെ പുറത്താക്കിയതായാണ് മനോജ് പറയുന്നത്.\nതാന് ചാനലിനെയല്ല കുറ്റം പറഞ്ഞതെന്നും രജിത്തിനോട് അപമര്യാദയായും ക്രൂരമായും പെരുമാറുന്ന ബിഗ് ബോസിലെ ചില മത്സരാര്‍ത്ഥികളുടെ പ്രവര്‍ത്തികളെയാണ് മനോജ് പറയുന്നു. രജിത്തിനെ പുറത്താക്കിയ എപ്പിസോഡില് തങ്ങളെല്ലാവരും വല്ലാത്തൊരു മനസികാവസ്ഥയിലായിരുന്നു. രേഷ്മ ഒട്ടും മയമില്ലാത്ത രീതിയിലാണ് പെരുമാറിയത്. മനോജ് പറയുന്നു.അന്നുണ്ടായ ഒരു വികാര തള്ളിച്ചയില് രജിത് പുറത്തുപോകും എന്നൊരു അവസ്ഥ വന്നപ്പോഴാണ് താന് അങ്ങനെ പറഞ്ഞതെന്നും മനോജ് വിശദീകരിച്ചു. ആ ചാനല് താനിനി കാണില്ല എന്ന് പറഞ്ഞത് മിനിസ്ക്രീന് ആക്ടര് എന്ന നിലയില് താന് ചെയ്ത തെറ്റാണെന്നും മനോജ് വ്യക്തമാക്കി.\nഇക്കാര്യം പരാമര്‍ശിച്ചുകൊണ്ട് രണ്ട് ഫേസ്ബുക്ക് ലൈവ് വീഡിയോകള് അദ്ദേഹം പോസ്റ്റ് ചെയ്തത്. ആദ്യ വീഡിയോയുടെ ആദ്യഭാഗത്തില് കൊറോണ വൈറസ് രോഗത്തെക്കുറിച്ചും പ്രതിരോധ മാര്‍ഗങ്ങളെ കുറിച്ചും സംസാരിച്ച ശേഷം 11 മിനിറ്റ് 21 സെക്കന്‍ഡ് ആകുമ്ബോഴാണ് ചാനല് തന്നെ ബാന് ചെയ്ത കാര്യം മനോജ് കുമാര് പറയുന്നത്. രജിത് കുമാറിനെ പരിപാടിയില് നിന്നും പുറത്താക്കിയതിനെതിരെ ചാനലിനെ വിമര്‍ശിച്ചുകൊണ്ട് മനോജ് മുന്‍പ് രംഗത്തെത്തിയിരുന്നു.\n‘Tസുനാമി’യുടെ ഷൂട്ടിംഗ് നിര്‍ത്തിവെച്ചു


മെഴുകുതീവണ്ടി: March 2009\nPosted by "കഥാവശേഷന്" at 4:44 AM 42 comments: Links to this post\nവിവാദങ്ങള്‍ക്കും വികാരങ്ങള്‍ക്കുമപ്പുറം അവരുടെ വാക്കുകള് തന്നെയാണ് അവരുടെ ജീവിതവും. പത്തു മാസങ്ങള്‍ക്ക് മുന്‍പുള്ള ഒരു രാത്രിയില് ലോകം ഉറങ്ങിക്കിടക്കുമ്പോള് ഒരു ജ്വാലയായി ഉണര്‍ന്നണഞ്ഞുപോയ ഷൈനയെന്ന ആ പെണ്‍കുട്ടിയുടെ രചനകളിലേക്കുള്ള ഒരു എത്തിനോട്ടമാണ് ഈ ബ്ലോഗ്. ജീവിച്ചിരിക്കുമ്പോള് ശ്രദ്ധ നേടാനാവാതെ പോയ അവരുടെ രചനകളിലേക്കുള്ള ഈ ജാലകവാതില് ഞങ്ങള് തുറന്നു തരുന്നു. കാത്തിരിക്കുക. ഇനിയും വായിച്ചു തീരാത്ത കവിതകളും കുറിപ്പുകളുമെല്ലാം വഴിയെ വെളിച്ചം കാണുമെന്ന് പ്രതീക്ഷിക്കുക. നന്ദി... വീണ്ടും സന്ദര്‍ശിക്കുക... അഭിപ്രായങ്ങള് അറിയിക്കുക....\nPosted by "കഥാവശേഷന്" at 9:13 PM 109 comments: Links to this post


പുഴയുടെ ഓളം, സൗഹൃദത്തിന്‍െറ താളം – NEWS VISION\nആലുവ പുഴയുടെ തീരത്ത്, കൃത്യമായി പറഞ്ഞാല് ശിവരാത്രി മണപ്പുറത്തോട് ചേര്‍ന്ന് ഒരു ഓള്‍ഡ് ജി.സി.ഡി.എ റോഡുണ്ട്. അതിലൂടെ സൈക്ക്ളും ചവിട്ടി ഒരു മെലിഞ്ഞ പയ്യന് രാവിലെയും വൈകിട്ടും തന്‍െറ വീടിന് മുന്നില് കൂടി സ്കൂളിലേക്ക് പോകാറുള്ളത് അവിടെ താമസമാക്കിയ നാള് മുതല് ഫൗസിയ അബൂബക്കര് കാണുന്നു. രണ്ടുവീടുകള്‍ക്ക് അപ്പുറത്തെ പോളി ചേട്ടന്‍െറയും ത്രേസ്യാമ്മ ചേച്ചിയുടെയും മകന്. ഹൗസിങ് കോളനിയിലെ മറ്റു മിക്കവാറും പേരെയും പരിചയപ്പെട്ട് കാണുമ്പോള് ചിരിക്കാറുണ്ടെങ്കിലും തലയും കുമ്പിട്ട് സൈക്ക്ളില് പാഞ്ഞുപോകുന്ന ഈ ചെറുക്കന് മാത്രം അടുക്കുന്നില്ല. തനി നാണംകുണുങ്ങി…\nഇവനെ ഒന്നുപിടിച്ചു നിര്‍ത്തി പരിചയപ്പെടണമെന്ന് കരുതിയിരുന്നെങ്കിലും വീടിന് പുറത്തിറങ്ങുമ്പോഴേക്കും ചെറുക്കന് പാഞ്ഞിട്ടുണ്ടാകും. അങ്ങനെ ഒരുദിവസം കാത്തിരുന്നു തന്നെ അവനെ സൈക്ക്ളില് പിടിച്ചുനിര്‍ത്തി. ‘ഈ പരിസരത്തെ എല്ലാവരെയും എനിക്കറിയാം. നീ മാത്രമെന്താ ചിരിക്കാന് കൂടി നില്‍ക്കാതെ പോകുന്നത്’-ഫൗസിയയുടെ ചോദ്യത്തിന് മുന്നില് ആ പ്ളസ്ടുക്കാരന് ചെറുക്കന് ചിരിച്ചു. പരിചയപ്പെട്ട് വീണ്ടും സൈക്ക്ള് ചവിട്ടി വീട്ടിലേക്ക് നീങ്ങി. തല അപ്പോഴും കുമ്പിട്ടുതന്നെ. എങ്കിലും പിന്നെ ചിരിക്കാനും വര്‍ത്തമാനം പറയാനും ചെറുക്കന് കൂടിത്തുടങ്ങി. അത് അവന്‍െറ അമ്മക്കും വലിയ അല്‍ഭുതമായി. ആരോടും മിണ്ടാത്ത ചെക്കന് അയല്‍ക്കാരില് ഫൗസിയയോട് മാത്രം മിണ്ടിത്തുടങ്ങിയതില്.\nആലുവാ പുഴ വര്‍ഷങ്ങളെയും കൊണ്ട് പിന്നെയും ഒഴുകി. കഴിഞ്ഞ റമദാന് കാലത്ത് ഒരു ദിവസം വീടിന് മുന്നില് നില്‍ക്കുമ്പോള് ‘ഫൗസിചേച്ചീ’ എന്ന വിളിയോടെ കാറില്‍നിന്നിറങ്ങി വന്ന ആ ചെറുക്കനെ കണ്ടപ്പോള് മുഖത്ത് പഴയ നാണക്കാരന്‍െറ അതേ ലാഞ്ചന വീണ്ടും ഫൗസിയയുടെ മനസില് ഓളംവെട്ടി. അന്നത്തെ ക്ളീന് ഷേവ് പയ്യന്‍െറ മുഖത്ത് ഇന്ന് മലയാളക്കരയിലെ യുവാക്കളെയാകെ ബാര്‍ബര് ഷാപ്പില് നിന്നകറ്റിയ നിറഞ്ഞ താടി. കണ്ണുകളില് കോളജ് പിള്ളേരെ പുളകംകൊള്ളിക്കുന്ന വിടര്‍ന്ന ചിരി. പ്രേമത്തിലെ ‘ജോര്‍ജ് ഡേവിഡും’ ആക്ഷന് ഹീറോയിലെ ബിജു പൗലോസും തട്ടത്തിന് മറയത്തിലെ വിനോദും ഒക്കെയായി പകര്‍ന്നാടിയ നിവിന് പോളി.\n‘കാണുന്ന കാലം മുതല് അവന് ഒരു ഡിസിപ്ളിന് പയ്യനാണ്. തലയും കുമ്പിട്ട് നടക്കുന്ന ശൈലി. ഇവിടെ റെസിഡന്‍സ് അസോസിയേഷന്‍െറ പരിപാടികളുടെ ചുമതലയുണ്ടായിരുന്നപ്പോള് ഞാന് ഒത്തിരി നിര്‍ബന്ധിക്കും അവനെയും കൂട്ടുകാരെയും പങ്കെടുപ്പിക്കാന്. അതിന് വഴങ്ങി മിക്കവാറും വര്‍ഷം അവരുടെ സിനിമാറ്റിക് ഡാന്‍സ് അവതരിപ്പിച്ചിരുന്നു. പരിപാടികളുടെ കലാശക്കൊട്ടായി നിവിനും സംഘവും ബ്രേക്ക് ഡാന്‍സ് കളിക്കും. ഇത്ര നന്നായി ഡാന്‍സ് ചെയ്യുന്ന പയ്യനെ കണ്ടത്തെിയതിന്‍െറ ക്രെഡിറ്റ് എനിക്കുമായി’-ഫൗസിയ പറയുന്നു. കൂട്ടും കൂട്ടുകാരുമൊക്കെ ഉണ്ടായിരുന്നപ്പോഴും ഒരു വീട്ടുകാരന് പയ്യനായിരുന്നു നിവിന്, പ്രേമത്തില് കണ്ട പോലെ അത്ര തല്ലിപ്പൊളിയല്ല യഥാര്‍ഥത്തില് എന്ന് അയല്‍ക്കാരിയുടെ സാക്ഷ്യം.\nകോഴിക്കോട് മാങ്കാവില് മണിയാട്ടുകുടി പരേതനായ എം.കെ. കോയ ഹാജിയുടെയും ഫാത്തിമയുടെയും ഇളയ മകളായ ഫൗസിയ ബിസിനസുകാരനായ എറണാകുളം പള്ളിക്കര കാരുകുന്നത്ത് അബൂബക്കറിന്‍െറ ഭാര്യയാണ്. ഗള്‍ഫില് ഏറെക്കാലം കഴിഞ്ഞതിന് ശേഷമാണ് ആലുവയില് മണപ്പുറത്തിന് സമീപം വീടുവെച്ച് ജീവിതം ഇവിടേക്ക് പറിച്ചുനട്ടത്. അറബി, ഉര്‍ദു, മലയാളം, ഹിന്ദി, ഇംഗ്ളീഷ് തുടങ്ങി നാടന് മലയാള ഭാഷയില് വരെ കവിതകള് എഴുതുന്നുണ്ട് അവര്. നിരവധി പരസ്യചിത്രങ്ങള്‍ക്കും വരികള് എഴുതി നല്‍കി. കവി റഫീക്ക് അഹമ്മദും സംഗീത സംവിധായകന് ശ്യാം രമേശുമൊക്കെ അവരുടെ വരികളില് ആകൃഷ്ടരായി നിരവധി സിനിമകളിലും ആല്‍ബങ്ങളിലും ഫൗസിയയെ ഭാഗഭാക്കാക്കിയിട്ടുണ്ട്. കഴിഞ്ഞ കൊച്ചി ബിനാലെയിലെ ചിത്രകാരി കൂടിയാണ് അവര്.\nനിവിന് പോളി പ്ളസ്ടുസ്കൂള് കാലത്ത് തന്‍െറ വീടിന് മുന്നിലൂടെ പോകുന്നത് കാണുമ്പോള് അവനെ വെച്ച് ഒരു ആല്‍ബം ചെയ്യണമെന്ന് ഫൗസിയക്ക് മോഹമായി. അതിനായി വരികളും ചിട്ടപ്പെടുത്തി. അതിങ്ങനെ:\n‘പറയാതെ പെയ്തൊരു മഴയില് കുതിര്‍ന്നെന്‍െറ\nപകലന്തിയോളമെന് പടിവാതിലില് വന്ന\nനിവിനെ ഒരു ഗന്ധര്‍വ വേഷഭാവത്തില് ആല്‍ബത്തില് അവതരിപ്പിക്കാമെന്നായിരുന്നു കണക്കുകൂട്ടല്. വരികളുടെ ആലാപനവും മറ്റും സ്റ്റുഡിയോയില് പൂര്‍ത്തിയായെങ്കിലും ഷൂട്ടിങ് മാത്രം പലകാരണങ്ങളാല് നടത്തില്ല. ഏറ്റവും വലിയ കാര്യം ‘നിന്നെ വെച്ച് ഞാനൊരു ആല്‍ബം ചെയ്യുന്നു’ണ്ടെന്ന കാര്യം അന്ന് നിവിനോട് ഫൗസിയ പറഞ്ഞിരുന്നില്ല. ആ പ്ളസ്ടുക്കാരന് ഒരു സര്‍പ്രൈസ് ആകട്ടെയെന്ന് കരുതി അവസാനം പറയാന് മാറ്റിവെച്ചതാണ് അക്കാര്യം. ഇന്ന് നിവിന്‍െറ ‘ഡേറ്റി’നായി ക്യൂ നില്‍ക്കുന്നുണ്ടാകും അനേകംപേര് എന്നോര്‍ക്കുമ്പോള് ഫൗസിയക്ക് ചിരിക്കാന് പോലും കഴിയാത്ത അമ്പരപ്പ്. നിവിന് ഇന്നും അറിയില്ല അക്കാര്യം.\n‘അന്നേ അവനില് ഒരു പ്രത്യേകത കാണാനായിരുന്നു. അത് ഇത്ര വലിയ ഉയരത്തിലേക്കായത് അവന്‍െറ ആഗ്രഹങ്ങളുടെ ഫലമാകും’-അവര് പറയുന്നു.\nസ്വിസ്റ്റര്‍ലാന്‍റില് ജോലിയായിരുന്നു നിവിന്‍െറ മാതാപിതാക്കള്‍ക്ക്. ആലുവയില് പ്ളസ്ടു പഠനവും അങ്കമാലി ഫിസാറ്റില് നിന്ന് ബിടെകും കഴിഞ്ഞ് ബംഗളൂരുവില് ഇന്‍ഫോസിസില് കുറച്ചുനാള് ജോലിനോക്കിയ പിതാവിന്‍െറ മരണത്തോടെ നാട്ടിലേക്ക് തിരിച്ചത്തെി. ഒറ്റക്കായ അമ്മക്ക് കൂട്ടായി. ശേഷം മുഴുവന് സമയ സിനിമാക്കാരനായി നിവിന്. കൂട്ടുകാരിയായ റിന്ന ജോയി ജീവിതത്തിലും പങ്കാളിയായി. ഇന്ന് മണപ്പുറം ജി.സി.ഡി.എ റോഡ് അറിയപ്പെടുന്നത് നടന് നിവിന് പോളിയുടെ വീടിന്‍െറ പേരിലാകും. അവിടുത്തെ താമസക്കാര് നിവന്‍െറ അയല്‍വാസികളെന്നും.\nകഴിഞ്ഞ ജൂലൈ 24ന് ഫൗസിയ അബൂബക്കറിന്‍െറ മകള് മിസ്നാഹ് റീമിന്‍െറ വിവാഹ ദിനത്തില് രാവിലെയും നിവിന് ആ വീട്ടിലത്തെി. ചെന്നൈക്കുള്ള യാത്രയുടെ തിരക്കിനിടയിലും. ‘അന്നുകാണുമ്പോഴും ആ പഴയ ചെക്കന്‍െറ ഭാവംതന്നെ അവനില്. ഇടംകൈയുയര്‍ത്തി വീശിയുള്ള അതേ സംസാരവും ചിരിയും. അവനെന്നും ഞങ്ങളുടെ അയല്‍ക്കാരന് പയ്യന് തന്നെ. അവന് എത്തുമ്പോള് ഞങ്ങള്‍ക്കെന്നും പെരുന്നാളാകും. നാണംകുണുങ്ങി…’ -ഫൗസിയ പറഞ്ഞു ചിരിക്കുന്നു.


വിമാനത്താവള അനുമതി കുമ്മനം നേരത്തെ അറിഞ്ഞു; മൌനത്തിന് പിന്നില് ദുരൂഹത\n16 Aug 2016 4:21 PM GMT\nബിജെപി സംസ്ഥാന അധ്യക്ഷന് കുമ്മനം രാജശേഖരനെതിരെ ആരോപണങ്ങളുമായി പാര്‍ട്ടിയുടെ മുന് സംസ്ഥാന സെക്രട്ടറിയും പത്തനംതിട്ട ജില്ലാ മുന് പ്രസിഡന്റുമായിരുന്ന എ.ജി ഉണ്ണിക്കൃഷ്ണന് രംഗത്തെത്തിയിരിക്കുകയാണ്. രണ്ടുമാസം മുന്‍പാണ് പാര്‍ട്ടിയുടെ പുനഃസംഘടനയുമായി ബന്ധപ്പെട്ട തര്‍ക്കങ്ങളെ തുടര്‍ന്ന് എ.ജി ഉണ്ണിക്കൃഷ്ണന് പാര്‍ട്ടി വിടുന്നത്. തുടര്‍ന്ന് പത്തനംതിട്ട റാന്നിയില് ഡിവൈഎഫ്ഐ സംഘടിപ്പിച്ച യുവസാഗരം പരിപാടിയില് പങ്കെടുക്കുകയും കുമ്മനം രാജശേഖരനെതിരെ രൂക്ഷമായ ആരോപണങ്ങള് ഉയര്‍ത്തുകയും ചെയ്തു. ആറന്‍മുള വിമാനത്താവളത്തിന്റെ അനുമതിയെ സംബന്ധിച്ച് ചര്‍ച്ചകള് ഉയരുന്ന സാഹചര്യത്തില് അദ്ദേഹം അഴിമുഖത്തിനോട് സംസാരിക്കുന്നു.\nഅഴിമുഖം: ആറന്മുള വിമാനത്താവള സമരത്തില് കുമ്മനം കെജിഎസ് ഗ്രൂപ്പിന്റെ ഏജന്റ് ആയിട്ടാണ് പങ്കെടുത്തത് എന്ന് താങ്കള് ആരോപണം ഉന്നയിച്ചിരിക്കുകയാണ്. എന്താണ് ആ ആരോപണത്തിനു പിന്നില്?\nഎ. ജി. ഉണ്ണികൃഷ്ണന്: 2016 മെയ് മാസം 29-ആം തീയതി പ്രതിരോധ മന്ത്രാലയം സിവില് ഏവിയേഷന് വകുപ്പിന് ഒരു സര്‍ക്കുലര് നല്‍കി. പ്രതിരോധ മന്ത്രാലയത്തിന് ആറന്മുള വിമാനത്താവളത്തിന്റെ നിര്‍മ്മാണക്കാര്യത്തില് അഭിപ്രായ വ്യത്യാസം ഒന്നുമില്ല എന്ന് അതിലൂടെ അറിയിച്ചിരുന്നു. സിവില് ഏവിയേഷനും പരിസ്ഥിതി ആഘാതം സംബന്ധിച്ച പഠനങ്ങള് നടത്താന് അനുമതി നല്‍കിയതും ആ സര്‍ക്കുലറിന്റെ അടിസ്ഥാനത്തിലാണ്.\nതെരഞ്ഞെടുപ്പിന് മുന്‍പാണ് സര്‍ക്കുലര് നല്‍കുന്നത്. സ്വാഭാവികമായും കുമ്മനം ഇത് അറിഞ്ഞില്ല എന്ന് പറയുന്നത് വാസ്തവ വിരുദ്ധമാണ്. കുമ്മനത്തോട് വളരെ അടുപ്പമുള്ള ആറന്മുള പൈതൃക കമ്മിറ്റിയിലെ ഒരു പ്രധാനി ഈ സര്‍ക്കുലറിന്റെ കോപ്പി അന്ന് തന്നെ അദ്ദേഹത്തിനു നല്‍കിയിരുന്നു. അതായത് മേയ് മാസം 29നു തന്നെ. അന്ന് എന്തൊക്കെയോ ഒഴികഴിവുകള് പറഞ്ഞ് കുമ്മനം അത് തള്ളുകയായിരുന്നു.\nകേന്ദ്ര സര്‍ക്കാര് വിമാനത്താവളത്തിന്റെ നിര്‍മ്മാണവുമായി മുന്നോട്ടു പോവുകയാണ്. സ്വാഭാവികമായും കുമ്മനത്തിനു ധാര്‍മ്മികമായ ബാധ്യതയുണ്ട് ഇക്കാര്യത്തില് നിലപാട് വ്യക്തമാക്കുവാന്. ആറന്മുള സമരവുമായി ബന്ധപ്പെട്ട് ഉയര്‍ന്ന വിഷയങ്ങള് തെളിയിക്കാന് കഴിയുന്നില്ല എങ്കില് ബിജെപിയുടെ സംസ്ഥാന സംസ്ഥാന പ്രസിഡന്റ് എന്ന നിലയില് രാജി വച്ച് ആത്മാര്‍ത്ഥത തെളിയിക്കാന് അദ്ദേഹം തയ്യാറാവണം. അതിനു കുമ്മനം തയ്യാറാകുന്നില്ല.\nഇന്നലെ നടന്ന പൊതുയോഗത്തില് ഇതുമായി ബന്ധപ്പെട്ട രേഖ ഞാന് പ്രദര്‍ശിപ്പിച്ചിരുന്നു. വിമാനത്താവളത്തിന്റെ നടപടികളുമായി കെജിഎസ് ഗ്രൂപ്പിന് മുന്നോട്ടു പോകാം എന്നാണു അതില് പറയുന്നത്. കുമ്മനം ഇക്കാര്യം നേരെത്തെ തന്നെ അറിഞ്ഞതാണ്. കുമ്മനത്തിന്റെ സാന്നിധ്യത്തില് വനം പരിസ്ഥിതി വകുപ്പ് മന്ത്രി പറഞ്ഞത് സംസ്ഥാന സര്‍ക്കാരിന്റെ നിലപാട് എന്താണോ അതിനനുസരിച്ചാണ് കേന്ദ്രത്തിന്റെ നിലപാട് എന്നാണ്. അതിനര്‍ത്ഥം സംസ്ഥാനം വേണം എന്ന് പറഞ്ഞാല് വേണം എന്നും വേണ്ട എന്ന് പറഞ്ഞാല് അങ്ങനെയും ആണ് അതിന്റെ ധ്വനി.\nപക്ഷേ രാജ്യത്ത് വിമാനത്താവളത്തിനു അനുമതി നല്‍കുന്നത് സംസ്ഥാന സര്‍ക്കാര് അല്ല. പ്രതിരോധ മന്ത്രാലയവും വനം പരിസ്ഥിതി വകുപ്പും സിവില് ഏവിയേഷന് എന്നിവയാണ്. വിമാനത്താവളം ഇല്ലെങ്കില് അതുമായി ബന്ധപ്പെട്ട നടപടികള് റദ്ദാക്കി എന്ന് കേന്ദ്രം എന്തുകൊണ്ട് പറയുന്നില്ല. ആയതിനാല് ഈ വിഷയത്തില് കുമ്മനത്തിന്റെ നിലപാട് സംശയാസ്പദമായാണ് എനിക്ക് കാണാന് കഴിയുന്നത്. ഇനി അദ്ദേഹമാണ് കാര്യം വ്യക്തമാക്കേണ്ടത്.\nആറന്മുള വിമാനത്താവള സമരവുമായി ബന്ധപ്പെട്ട എല്ലാവര്‍ക്കും ഈ കാര്യത്തില് കുമ്മനത്തെ സംശയമുണ്ട്. അതിനാല്‍ത്തന്നെയാണ് കെജിഎസ് ഗ്രൂപ്പിന്റെ ഏജന്റ് ആയാണ് കുമ്മനം പ്രവര്‍ത്തിക്കുന്നത് എന്ന് ഞാന് പറഞ്ഞത്. ആറന്മുളയില് വിമാനത്താവളം വരുന്നതിനോടോ അവിടുത്തെ പരിസ്ഥിതിയോടോ പ്രകൃതിയോടോ മനുഷ്യനോടോ കുറച്ചെങ്കിലും ആത്മാര്‍ത്ഥത ഉണ്ടായിരുന്നെങ്കില് കുമ്മനം ഈ വിമാനത്താവള പദ്ധതി അവസാനിപ്പിക്കുവാന് വേണ്ടി കേന്ദ്രം ഭരിക്കുന്ന ബിജെപി സര്‍ക്കാരില് സമ്മര്‍ദ്ദം ചെലുത്തുമായിരുന്നു.\nഅ: ബിജെപിയുടെ മുന് സംസ്ഥാന സെക്രട്ടറിയും മുന് ജില്ലാ പ്രസിഡന്റുമായിരുന്നയാള് എന്ന നിലയില് നിന്ന് പെട്ടെന്ന് നേതൃനിരയില് നിന്നും പിന്മാറാന് ഉള്ള കാരണമെന്താണ്?\nഉ: മറ്റൊരു കാര്യം കുമ്മനത്തെ സംസ്ഥാന പ്രസിഡന്റ് ആയി പാര്‍ട്ടി നിയമിച്ചത് ഭരണഘടനാ വിരുദ്ധമായാണ്, പാര്‍ട്ടി ചട്ടത്തിനു വിരുദ്ധമാണ്. സംഘടന നിയമം പ്രകാരം അംഗത്വം ഇല്ലാത്ത ഒരാളെ പാര്‍ട്ടി പ്രസിഡന്റ് ആയി നിയമിക്കുന്നത് ലോകത്ത് ഒരു പാര്‍ട്ടിയും ചെയ്തിട്ടുണ്ടാവില്ല. എന്തിനേറെ നാട്ടില് കാണാറുള്ള ക്ലബ്ബുകളില് പോലും അംഗത്വം ഇല്ലാത്ത ഒരാളെ ഭാരവാഹിയാക്കില്ല. ഭരണഘടനാനുസൃതമായി പ്രവര്‍ത്തിക്കുന്ന പാര്‍ട്ടിയാണ് ബിജെപി. എന്നാല് അതിനു വിരുദ്ധമായാണ് കുമ്മനത്തെ സംസ്ഥാന പ്രസിഡന്റ് ആക്കിയിരിക്കുന്നത്.\nഅതിനു കാരണം കേരളത്തില് ബിജെപിയുടെ എഫക്റ്റീവ് മെമ്പര്‍ഷിപ്പ് ആര്‍ക്കും ഇല്ല എന്നുള്ളതാണ്. ഓണ്‍ലൈന് ആയി രജിസ്റ്റര് ചെയ്തിട്ടുണ്ട് എന്ന് പറയുന്നെങ്കിലും അതിനുള്ള രേഖകള് ആരുടെ കൈയ്യിലും ഇല്ല. മണ്ഡലത്തിലോ ജില്ലയിലോ സംസ്ഥാനത്തോ അത് സംബന്ധിച്ച മെമ്പര്‍ഷിപ് രജിസ്റ്റര് പോലും ഇല്ല. ഇത് കുമ്മനത്തിന്റെ മാത്രം കാര്യമല്ല, കേരളത്തില് ബിജെപി കുടക്കീഴില് നില്‍ക്കുന്ന ഒരാള്‍ക്കും അംഗത്വം ഇല്ല. കുമ്മനം അംഗത്വം എടുത്തിട്ടില്ല എന്നുള്ളത് വേറെ കാര്യം, എന്നാല് എടുത്ത ഞങ്ങളെപ്പോലെയുള്ളവര്‍ക്കും ഇല്ല.\nസജീവാംഗത്വത്തിനുള്ള ഫോം വാങ്ങി പൂരിപ്പിച്ചു നല്‍കുകയും അത് അംഗീകരിക്കപ്പെടുകയും വേണം. മുരളീധരന് പ്രസിഡന്റ് ആയിരുന്ന മൂന്നു വര്‍ഷത്തിനു ശേഷം ആ അംഗത്വം അവസാനിച്ചു. മൂന്നു വര്‍ഷം മാത്രമേ അതിനു കാലാവധി ഉള്ളൂ. പിന്നീട് അത് പുതുക്കിയിട്ടില്ല. പിന്നെങ്ങനെ കുമ്മനം പ്രസിഡന്റ് ആകും, സംഘടനാപരമായി കുമ്മനം പ്രസിഡന്റ് ആണെന്ന് എങ്ങനെ പറയാന് കഴിയും. ഇല്ലാത്ത അംഗത്വം ഉപയോഗിച്ച് കുമ്മനം എങ്ങനെ പ്രസിഡന്റ് ആയി. കോടതിയില് ആരെങ്കിലും ഒരു പരാതി നല്‍കിയാല് കുമ്മനത്തിന്റെ പ്രസിഡന്റ് സ്ഥാനം നിലനില്‍ക്കില്ല. അധ്യക്ഷന് അമിത് ഷാ അടക്കമുള്ളവര് കോടതി വരാന്തയില് കൈയും കെട്ടി നില്‍ക്കേണ്ടി വരും.\nഅദ്ദേഹത്തിനെ ചോദ്യം ചെയ്തവരെ എല്ലാം വെട്ടിനിരത്തുകയാണ് കുമ്മനം ചെയ്യുന്നത്. ചോദ്യം ചെയ്തത് തന്നെ സംഘടനയുടെ രീതികള്‍ക്ക് വിധേയമായാണ്. കുമ്മനം ഇതുവരെ പാര്‍ട്ടിക്ക് വോട്ട് ചെയ്യാന് പോയിട്ടില്ല. പോളിംഗ് ബൂത്തില് പോയിട്ടില്ല, വോട്ടു രേഖപ്പെടുത്തിയിട്ടുമില്ല. അന്വേഷണത്തില് അത് വ്യക്തമാവുകയും ചെയ്യും. കുമ്മനം രാജശേഖരന് എന്ന വ്യക്തിയോട് എനിക്ക് യാതൊരു വൈരാഗ്യവുമില്ല. അദ്ദേഹത്തിന്റെ നിലപാടുകളോടാണ്.\nഅ: ഡിവൈഎഫ്ഐയുടെ പരിപാടിയില് പങ്കെടുത്തതിനെക്കുറിച്ച്?\nഉ: ഡി.വൈ.എഫ്.ഐ സംസ്ഥാന വ്യാപകമായി സംഘടിപ്പിച്ച യുവസാഗരം പരിപാടിയുടെ ഭാഗമായി പത്തനംതിട്ട ജില്ലയിൽ റാന്നിയിൽ നടക്കുന്ന പരിപാടിയിൽ പങ്കെടുവാൻ സാധിക്കുമോയെന്ന് അതിന്റെ സംഘാടകർ എന്നോട് ചോദിച്ചിരുന്നു. അത് ഒരു അംഗീകാരമായി ഞാൻ കാണുന്നു. ഒരു പൊതു പ്രവർത്തകൻ എന്ന നിലയിൽ കേരളത്തിന്റെ പല പ്രദേശങ്ങളിലും, പ്രത്യേകിച്ച് പത്തനംതിട്ട ജില്ലയിൽ വിവിധ രാഷ്ട്രീയ സംഘടനകൾ സംഘടിപ്പിക്കുന്ന പരിപാടികളിലും ചർച്ചകളിലും, സoവാദങ്ങളിലും ഞാൻ പങ്കെടുത്തിട്ടുണ്ട്. അതിൽ സി.പി.എം അടക്കമുള്ള നേതാക്കൾക്കൊപ്പം വേദി പങ്കിട്ടിട്ടുമുണ്ട്. അതിൽ തെറ്റൊന്നും ഞാൻ കാണുന്നില്ല. ചിലപ്പോൾ ബി.ജെ.പി പ്രതിനിധിയായിട്ടായിരിക്കും അതിൽ പലതിലും പങ്കെടുത്തിട്ടുള്ളത്. റാന്നിയിലെ പരിപാടിയിൽ ഞാൻ പങ്കെടുത്തത് സി.പിഎം അംഗം എന്ന നിലയില്ല, ഒരു പൊതു പ്രവർത്തകൻ എന്ന നിലയിലാണ്.


വിശ്വാസ്യത തകര്‍ന്നപ്പോള് കേംബ്രിഡ്ജ് അനലിറ്റിക്ക അടച്ചുപൂട്ടി - ഇ വാർത്ത | evartha\nവിശ്വാസ്യത തകര്‍ന്നപ്പോള് കേംബ്രിഡ്ജ് അനലിറ്റിക്ക അടച്ചുപൂട്ടി\nഫേസ്ബുക്കില് നിന്ന് വിവരങ്ങള് ചോര്‍ത്തിയതിന് വിവാദത്തിലായ കമ്പനി, കേംബ്രിഡ്ജ് അനലിറ്റിക്ക പ്രവര്‍ത്തനം അവസാനിപ്പിച്ചു. നിലവിലെ ആരോപണങ്ങളുടെ പശ്ചാത്തലത്തില് മുന്നോട്ടുപോകാനാകില്ലെന്ന് വ്യക്തമായ സാഹചര്യത്തിലാണ് കമ്പനി അടച്ചുപൂട്ടുന്നതെന്ന് കേംബ്രിഡ്ജ് അനലിറ്റിക്ക വാര്‍ത്താകുറിപ്പില് വ്യക്തമാക്കി.\nകമ്പനിയെ പാപ്പരായി പ്രഖ്യാപിക്കുന്നതിനുള്ള നടപടികള് തുടങ്ങിയതായി അധികൃതര് അറിയിച്ചു. ട്രംപിന്റെ വിജയത്തില് സഹായിച്ചുവെന്ന് ആരോപണം നേരിടുന്ന കേംബ്രിഡ്ജ് അനലിറ്റിക ഇന്ത്യയില് വിവിധ രാഷ്ട്രീയ പാര്‍ട്ടികളുമായി ബന്ധപ്പെട്ടിരുന്നുവെന്ന് റിപ്പോര്‍ട്ടുകള് പുറത്തുവന്നിരുന്നു.\nഎട്ട് കോടി എഴുപത് ലക്ഷത്തിലധികം പേരുടെ സ്വകാര്യ വിവരങ്ങള് ഫേസ്ബുക്കില് നിന്നും കേംബ്രിഡ്ജ് അനലിറ്റിക്ക ചോര്‍ത്തിയ സംഭവത്തില് വിവിധ രാജ്യങ്ങളില് അന്വേഷണം നടക്കുകയാണ്. കമ്പനി പൂട്ടുന്നത് അന്വേഷണത്തെ ബാധിക്കില്ലെന്ന് ബ്രിട്ടീഷ് പാര്‍ലമെന്റ് അംഗവും ഫേസ്ബുക്കും അറിയിച്ചു.


നാലു വർഷമായി തുടരുന്ന നെയ്മറിന്റെ കേസ് ഒടുവിൽ അവസാനിച്ചു\nin FC Barcelona, Transfer News\nby Aavesham CLUB Jul 26, 2021, 19:27 IST\nഒടുവിൽ നാലു വർഷമായി തുടരുന്ന നിയമ യുദ്ധങ്ങൾക്ക് അവസാനമായി ബ്രസീലിയൻ സൂപ്പർ താരം നെയ്മർ ജൂനിയറും സ്പാനിഷ് ക്ലബ്ബ് ബാഴ്സലോണയും തമ്മിലുള്ള നാലു വർഷമായി തുടരുന്ന നിയമയുദ്ധത്തിനാണ് ഇപ്പോൾ പരിഹാരമായിരിക്കുന്നത് കോടതിക്ക് പുറത്തുവച്ച് രണ്ടുപേർക്കും ചേർന്ന് സമാധാനപരമായ ഒരു ഒത്തുതീർപ്പ് ആയിരുന്നു തീരുമാനം\nറയൽ മാഡ്രിഡ് ഉൾപ്പെടെയുള്ള നിരവധി ക്ലബ്ബ്കളുടെ മോഹിപ്പിക്കുന്ന ഓഫറുകൾ തട്ടിത്തെറിപ്പിച്ച ശേഷമാണ് ബാഴ്സലോണയിലേക്ക് നെയ്മർ ജൂനിയർ എത്തിയത്. ബാഴ്സലോണയിൽ വളരെ മികച്ച പ്രകടനം തന്നെയാണ് അദ്ദേഹം കാഴ്ചവച്ചത്.\nഎന്നാൽ അവിടെ അർഹിക്കുന്ന പരിഗണന ലഭിക്കുന്നില്ല എന്ന തോന്നൽ കൊണ്ട് ആയേക്കാം നെയ്മർ ഫ്രഞ്ച് ക്ലബ്ബ് പാരീസ് സെന്റ് ജർമ്മനിലേക്ക് പോയി. 222 മില്യൺ യൂറോ എന്ന ലോകറെക്കോഡ് ട്രാൻസ്ഫർ ഫീസ് ആയിരുന്നു അതിനായി ബാഴ്സലോണ ഈടാക്കിയത്\nഈ റെക്കോർഡ് തന്നെ ആയിരുന്നു ഇവർ തമ്മിലുള്ള തർക്കത്തിനും കാരണമായി പരിണമിച്ചത്. ട്രാൻസ്ഫർ ബോണസുമായി ബന്ധപ്പെട്ട തർക്കങ്ങൾ വളരെ രൂക്ഷമാവുകയായിരുന്നു. പിന്നീട് നെയ്മറിനെ പിതാവിൻറെ നിലപാടുകൾ ഈ പ്രശ്നത്തിനെ വീണ്ടും കൂടുതൽ തീവ്രമാക്കി മാറ്റി.\nഒടുവിൽ ബാഴ്സലോണയും നെയ്മറും തുറന്ന നിയമത്തിലേക്ക് എത്തി. മാഡ്രിഡിലെ കോടതിയിൽ വച്ച് നടന്ന നിയമ വ്യവഹാരങ്ങളിൽ ബാഴ്സലോണയ്ക്ക് അനുകൂലമായി വിധി വന്നു. എന്നാൽ നെയ്മർ അതിനെതിരെ അപ്പീലിനു പോയി.\n#Neymar@FCBarcelona and @neymarjr reach 'amicable' out of court settlement\nRead: https://t.co/L3xAh7Huvp pic.twitter.com/hl6qjrR7a4\n— TOI Sports (@toisports) July 26, 2021\nബാഴ്സലോണ നിലവിൽ നേരിടുന്ന സാമ്പത്തിക പ്രതിസന്ധികളും രജിസ്ട്രേഷൻ സംബന്ധിച്ച നിയമക്കുരുക്കുകളും മുറുകിവന്ന സാഹചര്യത്തിൽ നെയ്മറുമായി കോടതിക്ക് വെളിയിൽ വെച്ച് ഒരു ഒത്തുതീർപ്പിന് ബാഴ്സലോണ തയ്യാറാവുകയായിരുന്നു. ഒത്തുതീർപ്പ് വ്യവസ്ഥകൾ എന്തൊക്കെയാണ് എന്നതിനെ പറ്റിയുള്ള കൂടുതൽ വിവരങ്ങൾ പുറത്തുവിട്ടിട്ടില്ല\nകാത്തിരിപ്പിന് വിരാമം മെഡിക്കൽ പരിശോധനയ്ക്ക് റെഡിയായി ലയണൽ മെസ്സി\nമെസ്സിക്ക് കർഷകരുടെ ലീഗിലേക്ക് പോവാൻ കഴിയില്ല വികാരഭരിതമായ വിടവാങ്ങൽ പ്രഖ്യാപനത്തിനുശേഷം ട്രോൾ വർഷവുമായി ആരാധകർ.\nമിശിഹാ പത്തൊമ്പതാം നമ്പർ ജേഴ്സിയണിഞ്ഞ് പാരീസിൽ കളിക്കും ഗോൾ നൽകുന്ന സൂചന\nമെസ്സിക്ക് നൽകുവാനുള്ള സമ്മാനം നെയ്മർ തയ്യാറാക്കി കഴിഞ്ഞു\nമെസ്സിയെ ബാഴ്സലോണയിൽ നിന്നും പുകച്ചു പുറത്തു ചാടിച്ചത് ആരാണ്…\nവിടപറയും നേരവും റയലിന്റെയും ലോകത്തിന്റെയും ഹൃദയം കവർന്ന് വരാനെ\nവിദേശ താരങ്ങളെ തിരഞ്ഞെടുക്കുന്ന മാനദണ്ഡങ്ങളിൽ നയം വ്യക്തമാക്കി ബ്ലാസ്റ്റേഴ്സ് പരിശീലകൻ


Thiruvananthapuram, First Published 16, Oct 2019, 7:51 PM IST\nമുന്നറിയിപ്പ് നല്‍കാതെയുള്ള സമരത്തിനെതിരെ ചില ജീവനാക്കാര്‍ക്ക് പ്രതിഷേധമുണ്ട്.\nതിരുവനന്തപുരം: സംസ്ഥാനത്ത് 108 ആംബുലൻസ് ജീവനക്കാരുടെ മിന്നൽ പണിമുടക്ക്. ശമ്പളവുമായി ബന്ധപ്പെട്ട കാര്യങ്ങളില് തീരുമാനമില്ലാത്തതിനെ തുടര്‍ന്നാണ് സമരം. കൂടാതെ അധികം ഓടുന്ന ഓരോ കിലോമീറ്ററിനും കമ്പനിക്ക് ലഭിക്കുന്ന 15 രൂപയിൽ2രൂപ ജീവനക്കാർക്ക് നൽകണമെന്ന ആവശ്യവും ജീവനക്കാര് ഉന്നയിക്കുന്നുണ്ട്. സംസ്ഥാന സർക്കാരിന്‍റെ സമഗ്ര ട്രോമ കെയർ പദ്ധത്തിയായ കനിവ് 108 ആംബുലൻസ് സർവീസ് കഴിഞ്ഞ മാസം 25നാണ് പ്രവർത്തനം ആരംഭിച്ചത്.\nഎന്നാൽ ജീവനക്കാരുടെ വേതനം സംബന്ധിച്ച കാര്യത്തിൽ കരാർ എടുത്തിരിക്കുന്ന ജി വി കെ എം ആർ ഐ എന്ന കമ്പനി ഇതുവരെയും നടപടികൾ സ്വീകരിക്കാത്തതിനെ തുടർന്നാണ് ജീവനാക്കാര് മിന്നൽ പണിമുടക്ക് നടത്തുന്നത്. അതേസമയം, മുന്നറിയിപ്പ് നല്‍കാതെയുള്ള സമരത്തിനെതിരെ ചില ജീവനാക്കാര്‍ക്ക് പ്രതിഷേധമുണ്ട്.\nനേരത്തെ തിരുവനന്തപുരം, ആലപ്പുഴ ജില്ലയിൽ മാത്രമാണ് 108 ആംബുലൻസ് പ്രവർത്തനം ഉണ്ടായിരുന്നത്. ആ സർവീസിൽ പ്രവർത്തിച്ചിരുന്ന ജീവനക്കാരെ പുതിയ സർവീസിലേക്ക് എടുത്തിരുന്നു. ഇവർ ആവശ്യപ്പെട്ട ശമ്പളം ലഭ്യമാക്കണമെന്ന് കമ്പനിയോട് ഇവർ അവശ്യപ്പെട്ടിരുന്നു. ഹൈദരാബാദിലെ ഹെഡ് ഓഫീസിൽ നിന്ന് അനുമതി ലഭിച്ചാൽ മാത്രമേ ഇതിന് സാധിക്കൂവെന്ന് കമ്പനി അധികൃതർ ഇവരെ അറിയിച്ചിരുന്നു. മൂന്ന് ദിവസം ഇതിനായി കമ്പനി സമയം ആവശ്യപ്പെട്ടു. എന്നാല് സമയം കഴിഞ്ഞിട്ടും നടപടിയില്ലാത്തതിനെ തുടര്‍ന്നാണ് ജീവനക്കാർ സമരത്തിലേക്ക് തിരിഞ്ഞത്.\nതിരുവനന്തപുരം ജില്ലയിൽ ചിലയിടങ്ങളിൽ ജീവനക്കാർ ആംബുലൻസുകൾ ഓടിക്കുന്നുണ്ട്. ജീവനക്കാരുമായി ചർച്ച നടത്താൻ ശ്രമിക്കുന്നുണ്ടെന്നും എന്നാൽ അവർ തയ്യാറാകുന്നില്ലയെന്നും നോട്ടീസ് പോലും തരാതെ മിന്നൽ പണിമുടക്കിലേക്ക് നീങ്ങിയത് ദൗർഭാഗ്യകാരമാണെന്നും കമ്പനി കേരള ഓപറെഷൻസ് മാനേജർ ശരവണൻ പറഞ്ഞു.


അരുൺ ജെയ്റ്റ്‌ലി അന്തരിച്ചു | Arun jaitly death-India news | Madhyamam\ndate_range 24 Aug 2019 7:08 AM GMT\nഅരുൺ ജെയ്റ്റ്‌ലി അന്തരിച്ചു\nന്യൂഡൽഹി: മുതിർന്ന ബി.ജെ.പി നേതാവും മുൻ കേന്ദ്ര ധനമന്ത്രിയുമായ അരുൺ ജെയ്റ്റ്‌ലി (66) അന്തരിച്ചു. ഡൽഹി എയിംസിൽ ശന ിയാഴ്ച ഉച്ചക്കായിരുന്നു അന്ത്യം. അർബുദ രോഗത്തെ തുടർന്ന് അമേരിക്കയിൽ ചികിത്സ തേടി തിരിച്ചെത്തിയ ജെയ്റ്റ്‌ല ിയെ ശ്വാസതടസത്തെ തുടർന്നാണ് ആശുപത്രിയിൽ പ്രവേശിപ്പിച്ചത്.\nഒന്നാം മോദി സർക്കാറിൽ ധനമന്ത്രിയായിരുന്ന അരു ൺ ജെയ്റ്റ്‌ലി, മോദിയുടെ വിശ്വസ്തനായാണ് അറിയപ്പെടുന്നത്. നോട്ട് നിരോധനം, ജി.എസ്.ടി തുടങ്ങിയ നിർണായക തീരുമാനങ്ങൾ കൈക്കൊള്ളുന്ന സമയത്ത് ജെയ്റ്റ്‌ലി ആയിരുന്നു ധനമന്ത്രി. മൂന്നാം വാജ്പേയി മന്ത്രിസഭയിൽ (1999-2004) നിയമമന്ത്രിയായിര ുന്നു. രണ്ടാം യു.പി.എ സർക്കാറിന്‍റെ കാലത്ത് (2009-2014) രാജ്യസഭാ പ്രതിപക്ഷ നേതാവായിരുന്നു.\n1952 ഡിസംബർ 28ന് അഭിഭാഷകനാ യിരുന്ന മഹാരാജ് കിഷൻ ജെയ്റ്റ്‌ലിയുടെയും സാമൂഹികപ്രവർത്തക രത്തൻ പ്രഭയുടെയും മകനായി ന്യൂഡൽഹിയിലാണ് ജെയ്റ്റ്‌ലിയുടെ ജനനം. 1960 മുതൽ 69 വരെ ന്യൂഡൽഹിയിലെ സെന്‍റ് സേവ്യേഴ്സ് സ്കൂളിൽ സ്കൂൾ വിദ്യാഭ്യാസം. 1973 ൽ ന്യൂഡൽഹിയിലെ ശ്രീരാം കോളജ് ഓഫ് കൊമേഴ്‌സിൽ നിന്ന് കൊമേഴ്‌സിൽ ബിരുദം നേടി. 1977ൽ ഡൽഹി സർവകലാശാലയിൽ നിന്ന് നിയമബിരുദം നേടി. ആർ.എസ്.എസിെൻറ വിദ്യാർഥി വിഭാഗമായ അഖിൽ ഭാരതീയ വിദ്യാർഥി പരിഷത്തി(എ.ബി.വി.പി)ലൂടെ രാഷ്ട്രീയത്തിൽ പ്രവേശിച്ചു.\nജയ്പ്രകാശ് നാരായണൻെറ നേതൃത്വത്തിൽ നടന്ന അടിയന്തരാവസ്ഥ വിരുദ്ധ നീക്കത്തിൽ ജെയ്റ്റ്ലിയും പങ്കാളിയായിരുന്നു. എ.ബി.വി.പിയിലൂടെ 1974ൽ ഡൽഹി യൂണിവേഴ്സിറ്റി സ്റ്റുഡൻറ്സ് യൂണിയൻ പ്രസിഡന്‍റായി. 1977ലെ പൊതുതെരഞ്ഞെടുപ്പിൽ കോൺഗ്രസ് പരാജയപ്പെട്ട ശേഷം എ.ബി.വി.പിയുടെ ദേശീയ ജനറൽ സെക്രട്ടറിയായി. 1980ൽ പഴയ ജനസംഘം പ്രവർത്തകർ ബി.ജെ.പിക്കു രൂപം കൊടുത്തപ്പോൾ യുവമോർച്ചയുടെ പ്രസിഡൻറായി. വൈകാതെ അഭിഭാഷകവൃത്തിയും ആരംഭിച്ചു.\n1977 മുതൽ സുപ്രീംകോടതിയിലും വിവിധ ഹൈകോടതികളിലും അഭിഭാഷകനായ അദ്ദേഹം, 1989ൽ വി.പി. സിങ് മന്ത്രിസഭയുടെ കാലത്ത് അഡീഷണൽ സോളിസിറ്റർ ജനറലായി ബോഫോഴ്സ് അഴിമതി വിവാദത്തെ പിന്തുടർന്നു. 1991 മുതൽ ബി.ജെ.പി ദേശീയ എക്സിക്യൂട്ടീവ് അംഗമായി. 1998 ജൂണിൽ ഐക്യരാഷ്ട്ര പൊതുസഭാ സമ്മേളനത്തിൽ ഇന്ത്യയുടെ ഒൗദ്യോഗിക പ്രതിനിധിയായിരുന്നു ജെയ്റ്റ്ലി.\n1999ലെ തെരഞ്ഞെടുപ്പിനു മുമ്പ് പാർട്ടി വക്താവായി സ്ഥാനക്കയറ്റം നൽകി. 2000ത്തിൽ ഗുജറാത്തിൽ നിന്ന് രാജ്യസഭയിലെത്തി. 1999 ഒക്ടോബർ 13ന് വാജ്‌പേയി സർക്കാരിൽ സ്വതന്ത്രചുമതലയുള്ള വാർത്താവിതരണ പ്രക്ഷേപണ മന്ത്രി, പൊതുമേഖല ഓഹരി വിറ്റഴിക്കൽ നയം പ്രാബല്യത്തിൽ വരുത്തുന്നതിനായി ആദ്യമായി സൃഷ്ടിച്ച മന്ത്രാലയത്തിൽ സ്വതന്ത്രചുമതലയുള്ള ഓഹരി വിറ്റഴിക്കൽ സഹമന്ത്രി, 2000 ജൂലൈ 23 മുതൽ നിയമ, നീതി, കമ്പനികാര്യ മന്ത്രാലയത്തിെൻറ അധിക ചുമതല, രാം ജത്മലാനി കേന്ദ്രമന്ത്രിസഭയിൽ നിന്നു രാജിവെച്ച ഒഴിവിൽ 2000ൽ നവംബറിൽ നിയമ, നീതി, കമ്പനികാര്യം, ഷിപ്പിങ് വകുപ്പുകളുടെ കാബിനറ്റ് മന്ത്രി എന്നീ ചുമതലകൾ വഹിച്ചു.\n2006ലും 2012ലും ഗുജറാത്ത് വഴി രാജ്യസഭയിലെത്തി. 2009 ജൂൺ 3ന് രാജ്യസഭയിൽ പ്രതിപക്ഷ നേതാവായി. 2014ലെ ലോക്സഭാ തെരഞ്ഞെടുപ്പിൽ പഞ്ചാബിലെ അമൃതസറിൽ നിന്നും കോൺഗ്രസിലെ മുതിർന്ന നേതാവ് അമരീന്ദർ സിങ്ങിനോട് പരാജയപ്പെട്ട ജെയ്റ്റ്‌ലി, അതേ വർഷം ഉത്തർപ്രദേശിൽ നിന്നും രാജ്യസഭാംഗമായി തെരഞ്ഞെടുക്കപ്പെട്ടു. 2014 മെയ് 26 മുതൽ 2019 മെയ് വരെ ഒന്നാം നരേന്ദ്രമോദി മന്ത്രിസഭയിൽ ധനകാര്യം, കോർപറേറ്റ്, പ്രതിരോധം, വിവര, പ്രക്ഷേപണ വകുപ്പുകളിൽ കാബിനറ്റ് മന്ത്രിയായി.\nഅടിയന്തരാവസ്ഥ കാലത്ത് ജെയ്റ്റ്ലിയെ ആദ്യം അംബാല ജയിലിലും പിന്നീട് ദൽഹി തിഹാർ ജയിലിലും തടങ്കലിൽ പാർപ്പിച്ചു. 1982 മെയ് 24 ന് സംഗീത ദോഗ്രെയ വിവാഹം ചെയ്തു. രണ്ട് മക്കൾ: മകൻ രോഹൻ, മകൾ സോണാലി.\nTAGS:arun jaitley former Finance Minister bjp Vajpayee govt india news malayalam news\nNews Summary - Arun jaitly death-India news


13കാരനെ ലിംഗമാറ്റ ശസ്ത്രക്രിയ നടത്തി വര്‍ഷങ്ങളോളം ബലാല്‍സംഗത്തിനിരയാക്കി; രണ്ടുപേര് അറസ്റ്റില്\nWed Sep 22 2021 23:56:32 GMT+0530 (India Standard Time)\nഇതിനിടയില് കുട്ടിക്ക് മയക്കുമരുന്ന് നല്‍കി അതിന്റെ അടിമയാക്കി മാറ്റി. പിന്നീട് ലിംഗമാറ്റ ശസ്ത്രക്രിയക്ക് വിധേയനാക്കുകയായിരുന്നു.\nNAKN15 Jan 2021 2:49 PM GMT\nന്യൂഡല്‍ഹി: ഡാന്‍സ് പിഠിപ്പിക്കാമെന്നു പറഞ്ഞ് കൂടെകൂട്ടിയ 13കാരനെ ലിംഗമാറ്റ ശസ്ത്രക്രിയയിലൂടെ സ്ത്രീയാക്കി മാറ്റിയ ശേഷം വര്‍ഷങ്ങളോളം ബലാല്‍സംഗത്തിനിരയാക്കി. ഡല്‍ഹി വനിതാ കമ്മീഷന്റെ ഇടപെടലിലൂടെയാണ് ഞെട്ടിക്കുന്ന ക്രൂരത പുറംലോകം അറിഞ്ഞത്. സംഭവത്തിലെ പ്രതികളായ രണ്ടുപേരെ പോലീസ് അറസ്റ്റു ചെയ്തു.\nവടക്കുകിഴക്കന് ഡല്‍ഹിയിലെ ലക്ഷ്മി നഗറില് മൂന്ന് വര്‍ഷം മുമ്പ് നടന്ന നൃത്ത പരിപാടിയിലാണ് കുട്ടിയുമായി പ്രതികള് പരിചയത്തിലായത്. നൃത്തം പഠിപ്പിക്കാമെന്നു പറഞ്ഞ് ഇവര് കുട്ടിയെ കൂടെ കൂട്ടി. പിന്നീട് അവരോടൊപ്പം താമസിച്ച് നൃത്തം പഠിക്കാന് ആവശ്യപ്പെടുകയായിരുന്നു. ഇതിനിടയില് കുട്ടിക്ക് മയക്കുമരുന്ന് നല്‍കി അതിന്റെ അടിമയാക്കി മാറ്റി. പിന്നീട് ലിംഗമാറ്റ ശസ്ത്രക്രിയക്ക് വിധേയനാക്കുകയായിരുന്നു. ശസ്ത്രക്രിയയ്ക്ക് ശേഷം തനിക്ക് ഹോര്‍മോണുകളും നല്‍കിയതായി കുട്ടി വനിതാ കമ്മീഷനോട് പറഞ്ഞു.\nനൃത്ത പരിശീലന സംഘം കുട്ടിയെ സ്ഥിരമായി ബലാല്‍സംഗം ചെയ്തുവെന്ന് വനിതാ കമ്മീഷന് പറഞ്ഞു. ഉപഭോക്താക്കളായി വന്ന മറ്റുള്ളവരും ബലാല്‍സംഗത്തിനിരയാക്കി. തിരക്കേറിയ ട്രാഫിക് സിഗ്‌നലുകളില് യാചിക്കാന് പ്രേരിപ്പിച്ചു. പ്രതികളും സ്ത്രീകളുടെ വസ്ത്രം ധരിച്ച് യാചനക്കിറങ്ങിയിരുന്നു. ഇതിനിടയില് മറ്റൊരു ആണ്‍കുട്ടിയെ കൂടി സംഘം പ്രലോഭിപ്പിച്ച് കൂടെ കൂട്ടിയിരുന്നു. ഈ കൂട്ടിയെയും ലൈംഗിക പീഡനത്തിന് ഇരയാക്കി.\nവീട്ടുകാരോട് ഈ കാര്യങ്ങള് പറഞ്ഞാല് കൊല്ലുമെന്ന് ഭീഷണിപ്പെടുത്തിയതായും കുട്ടി പറയുന്നു. കഴിഞ്ഞ മാര്‍ച്ചില് ലോക്ഡൗണ് സമയത്താണ് സംഘത്തില് നിന്നും രക്ഷപ്പെട്ട് രണ്ടു കുട്ടികളും ആദ്യത്തെ കുട്ടിയുടെ മാതാവിന്റെ അടുത്തെത്തിയത്. രണ്ട് കുട്ടികളും ഭയം കാരണം പോലീസില് പരാതി നല്‍കിയിരുന്നില്ല.\nഡിസംബറില് പ്രധാന പ്രതി ഇവരെ തേടിയെത്തി ബലമായി വീണ്ടും കൊണ്ടുപോയി. മാതാവിനെ തോക്കു ചൂണ്ടി ഭീഷണിപ്പെടുത്തിയാണ് ഇത് ചെയ്തതെന്നും വനിതാ കമ്മീഷന് പറഞ്ഞു. രണ്ടു ദിവത്തിനു ശേഷം അവിടെ നിന്നും രക്ഷപ്പെട്ട കുട്ടികള് റെയില്‍വേ സ്റ്റേഷനില് ഒളിച്ചു. അവിടെ വച്ചു കണ്ട അഭിഭാഷകനാണ് ഇരുവരെയും വനിതാ കമ്മീഷനു മുന്നിലെത്തിച്ചത്.\nകൗണ്‍സിലിങ് നടത്തിയപ്പോഴാണ് ഇതുവരെയുണ്ടായ സംഭവങ്ങളെല്ലാം കുട്ടികള് വെളിപ്പെടുത്തിയത്. വനിതാ കമ്മീഷന്റെ നിര്‍ദേശപ്രകാരം പോലീസ് കേസ് രജിസ്റ്റര് ചെയ്തു. പ്രധാന പ്രതി ുള്‍പ്പടെ രണ്ടുപേര് പിടിയിലായിട്ടുണ്ട്. മറ്റ് രണ്ടുപേര്‍ക്കായി തിരച്ചില് നടക്കുകയാണെന്നും പോലീസ് പറഞ്ഞു.\nരക്ഷപ്പെട്ട രണ്ടു കുട്ടികള്‍ക്കും നിയമസഹായം നല്‍കുന്നുണ്ടെന്നും അവരുടെ പുനരധിവാസത്തിനും സംരക്ഷണത്തിനുമായി പ്രവര്‍ത്തിക്കുന്നുണ്ടെന്നും ഡല്‍ഹി വനിതാ കമ്മീഷന് അറിയിച്ചു.\nrape sexually abused


യുവ എഴുത്തുകാരില് ഭൂരിഭാഗവും സെല്‍ഫ്-സെന്‍സറിങ്ങിന്റെ ആളുകളാണെന്ന് ജാപ്പനീസ് ഇംഗ്ലീഷ് എഴുത്തുകാരന് കസുവോ ഇഷിഗുറോ. പുറത്താക്കപ്പെടലുകളോടും ട്രോളുകളോടുമുള്ള ഭയമാണ് യുവ എഴുത്തുകാര്‍ക്കിടയില് ഇത്തരം ഒരു വിലയിരുത്തലിന് പ്രേരിപ്പിക്കുന്നതെന്നും അദ്ദേഹം പറഞ്ഞു.\nപലര്‍ക്കും അവര് ആഗ്രഹിക്കുന്ന വിഷയത്തെക്കുറിച്ച് എഴുതാന് സാധിക്കുന്നില്ല. ഭയം അവരെ യാഥാര്‍ത്ഥ്യങ്ങള് എഴുതുന്നതില് നിന്നും പിന്തിരിപ്പിക്കുന്നു.\nഒരു പ്രത്യേക വീക്ഷണകോണില് നിന്നോ അല്ലെങ്കില് അവരുടെ അനുഭവങ്ങള്‍ക്ക് പുറത്തുള്ള കഥാപാത്രങ്ങളെയോ സൃഷ്ടിക്കുന്നതില് നിന്നും അധികം പ്രശസ്തിയില് എത്താത്ത പല എഴുത്തുകാരും സ്വയം പിന്മാറുന്നത് ആശങ്ക ജനിപ്പിക്കുന്നുവെന്നും സാഹിത്യ നൊബേല് സമ്മാന ജേതാവ് കൂടിയായ ഇഷിഗുറോ ചൂണ്ടിക്കാട്ടുന്നു. തങ്ങളുടെ കരിയര് കൂടുതല് ദുര്‍ബലമാക്കാന്, പ്രശസ്തികളെ ഇല്ലാതാക്കാന് ആരാണ് താത്പര്യപ്പെടുന്നതെന്നും അദ്ദേഹം ചോദിക്കുന്നു.\nഎഴുത്തുകാര് നേരിടുന്ന നിരവധി അഭിപ്രായ സ്വാതന്ത്ര്യ തര്‍ക്കങ്ങള്‍ക്ക് പിന്നാലെയാണ്\nകസുവോ ഇഷിഗുറോയുടെ തുറന്നു പറച്ചില്.\nനോവലിസ്റ്റും ചെറുകഥാകൃത്തും തിരക്കഥാകൃത്തുമായ കസുവോ ഇഷിഗുറോ സമകാലിക ഇംഗ്ലീഷ് ഫിക്ഷന് എഴുത്തുകാരില് പ്രമുഖനാണ്. 1989 ൽ പുറത്തിറങ്ങിയ ‘ദി റിമെയിൻസ് ഓഫ് ദ ഡേ’ ആണ് ഇഷിഗുറോയുടെ ഏറ്റവും പ്രശസ്ഥമായ നോവൽ. നാല് തവണ മാന് ബുക്കര് പുരസ്‌കാരത്തിന് നാമനിര്‍ദേശം ചെയ്യപ്പെട്ട അദ്ദേഹത്തിന്റെ ‘ദി റിമൈന്‍സ് ഓഫ് ഡേയ്‌സ്’ 1989ലെ ബുക്കര് പുരസ്‌കാരം നേടി.\n‘എ പെയില് വ്യൂ ഓഫ് ഹില്‍സ്’, ‘ആന് ആര്‍ട്ടിസ്റ്റ് ഓഫ് ദി ഫ്‌ളോട്ടിങ് വേള്‍ഡ്’, ‘ദി റിമെയിന്‍സ് ഓഫ് ദി ഡേ’, ‘ദി അണ്‍കണ്‍സോള്‍ഡ്’, ‘വെന് വി വെയര് ഓര്!ഫന്‍സ്’, ‘നെവര് ലെറ്റ് മി ഗോ’, ‘ദി ബെറിഡ് ജയന്റ്’ തുടങ്ങിയവയാണ് പ്രധാന നോവലുകള്. നോവലുകള്‍ക്ക് പുറമേ തിരക്കഥകളും ചെറുകഥകളും അദ്ദേഹം എഴുതിയിട്ടുണ്ട്.\nഡിസി ബുക്‌സ് ഇയര് എന്‍ഡ് സെയില് തുടരുന്നു


പഞ്ചാബിലെ കര്‍ഷകരുടെ റെയില് ഉപരോധം താത്‍കാലികമായി അവസാനിപ്പിക്കും - Malayalam News\nപരാതി നല്‍കാനെത്തിയ ആള്‍ക്ക് അധിക്ഷേപം; പൊലീസുകാരനെ സ്ഥലംമാറ്റി\nതുര്‍ക്കിയില് 300ഓളം മുന് പൈലറ്റുമാര്‍ക്ക് ജീവപര്യന്തം ശിക്ഷ\nചണ്ഡീഗഢ്: പഞ്ചാബിലെ കർഷകരുടെ റെയിൽ ഉപരോധം താത്കാലികമായി അവസാനിപ്പിക്കും. കർഷക നേതാക്കളും മുഖ്യമന്ത്രിയുമായി നടത്തിയ ചർച്ചയിലാണ് കേന്ദ്ര കർഷകനിയമത്തിനെതിരെയുള്ള റെയിൽ സമരം പിൻവലിക്കാൻ ധാരണ ആയത്. കർഷകർ തിങ്കളാഴ്ച മുതൽ ട്രെയിൻ തടയില്ല. കർഷകരുടെ പ്രശ്നങ്ങളിൽ കേന്ദ്ര സർക്കാർ 15 ദിവസത്തിനുള്ളിൽ ചർച്ച വിളിച്ചില്ലെങ്കിൽ വീണ്ടും സമരം പുനഃരാരംഭിക്കും.തീരുമാനം മുഖ്യമന്ത്രി ക്യാപ്റ്റൻ അമരീന്ദിർസിങ്ങ് സ്വാഗതം ചെയ്തു.


എയര്‍പോര്‍ട്ടുകളില് റീഡര് മെഷീന് സ്ഥാപിക്കും | Reader machines to be installed in airports - Malayalam Oneindia\nഎയര്‍പോര്‍ട്ടുകളില് റീഡര് മെഷീന് സ്ഥാപിക്കും\nതിരുവനന്തപുരം: കേരളത്തിലെ മൂന്ന് എയര്‍പോര്‍ട്ടുകളിലും അടിയന്തിരമായി പാസ്പോര്‍ട്ട് വിസക്കുള്ള റീഡര് മെഷീനും ക്യുഡിഎശ് മെഷീനും സ്ഥാപിക്കുമെന്ന് മുഖ്യമന്ത്രി അറിയിച്ചു. നിയമസഭയില് കോടിയേരി ബാലകൃഷ്ണന് നല്‍കിയ അടിയന്തിരപ്രമേയത്തിന്മേലുളള നോട്ടീസിന് മറുപടി പറയുകയായിരുന്നു അദ്ദേഹം.\nകേരളം തീവ്രവാദികളുടെ താവളമാകാന് അനുവദിക്കില്ല. അത്തരമൊരു സാഹചര്യം കേരളത്തിലുണ്ടായിട്ടില്ല. പാസ്പോര്‍ട്ട് വീഴ്ചയുടെ പേരില് എമിഗ്രേഷന് ഉദ്യോഗസ്ഥനായ വി.പി സുനില് രാജിനെ സസ്പെന്‍ഡ് ചെയ്ത് വകുപ്പുതല അന്വേഷണം നടത്തുന്നുണ്ടെന്നും മുഖ്യമന്ത്രി അറിയിച്ചു.


ബിജെപി സംസ്ഥാന അധ്യക്ഷപദവി: സുരേഷ് ഗോപിക്കെതിരേ പടയൊരുക്കം : Deepika.com Kerala News |\nകോഴിക്കോട്: സല്യൂട്ട് വിവാദത്തിലും പാലാ ബിഷപിനെ സന്ദര്‍ശിച്ചും വാര്‍ത്തകളില് താരമായതോടെ ബിജെപി സംസ്ഥാന നേതൃത്വത്തിന്‍റെ കണ്ണിലെ കരടായി സുരേഷ് ഗോപി എംപി. പാര്‍ട്ടി സംസ്ഥാന അധ്യക്ഷനായി ഇദ്ദേഹത്തെ പാര്‍ട്ടി കാണുന്നുവെന്ന വാര്‍ത്ത വന്നതോടെ ഇക്കാര്യത്തില് വ്യക്തതയ്‌ക്കൊരുങ്ങുകയാണ് ബിജെപി സംസ്ഥാന ഘടകം.\nസുരേഷ് ഗോപിയേക്കാള് പ്രവര്‍ത്തനപാരമ്പര്യമുള്ള നേതാക്കള് ബിജെപിയിലുണ്ടെന്നും സംസ്ഥാന നേതൃത്വത്തെ ഇരുട്ടിലാക്കുന്ന തീരുമാനങ്ങള് പാര്‍ട്ടി എടുക്കരുതെന്നും സംസ്ഥാന അധ്യക്ഷന് കെ.സുരേന്ദ്രനെ അനുകൂലിക്കുന്നവര് പാര്‍ട്ടി കേന്ദ്ര നേതൃത്വത്തെ അറിയിച്ചു.\nതെരഞ്ഞെടുപ്പ് തോല്‍വിയോടെ നിറംകെട്ട സംസ്ഥാന നേതാക്കള്‍ക്ക് സുരേഷ് ഗോപിക്കു ലഭിക്കുന്ന കേന്ദ്രപിന്തുണ അത്ര പിടിച്ച മട്ടില്ലെന്നാണ് പാര്‍ട്ടിയില്‍നിന്നും ലഭിക്കുന്ന സൂചന.\nതാരത്തിനെതിരേ പാര്‍ട്ടി സംസ്ഥാനഘടകത്തില് നീരസവും തുടങ്ങി. കേന്ദ്രം നേരിട്ട് ഇടപെട്ടാണ് സുരേഷ് ഗോപിയെ പാലാ ബിഷപ്പിനെ സന്ദര്‍ശിച്ചതുൾപ്പെടെയുള്ള പലകാര്യങ്ങളും എല്‍പ്പിക്കുന്നത്. ഇതേ അവസ്ഥതന്നെയാണ് ഇപ്പോള് ഗോവ ഗവര്‍ണറായ അഡ്വ. പി.എസ്. ശ്രീധരന് പിള്ളയുടെ കാര്യത്തിലും സംഭവിക്കാറുള്ളത്.\nപാര്‍ട്ടിയില് ജനസമ്മിതിയും വേറിട്ട വ്യക്തിത്വവുമുള്ള നേതാക്കളെ കേന്ദ്രം നേരിട്ട് ചുമതലയേല്‍പ്പിക്കുകയാണ്. പലപ്പോഴും സംസ്ഥാന അധ്യക്ഷന് കെ.സുരേന്ദ്രന് ഉള്‍പ്പെടെയുള്ളവരെ ഇരുട്ടില് നിര്‍ത്തി തീരുമാനം എടുക്കുന്നുവെന്ന വിലയിരുത്തലാണ് സംസ്ഥാന ഘടകത്തിനുള്ളത്.\nപാര്‍ട്ടി ഗ്രൂപ്പ് പോര് നേരിട്ടറിയുന്നതിനാലാണ് താരപ്രഭ മുതലെടുത്ത് സുരേഷ് ഗോപിക്ക് പാര്‍ട്ടി അവസരങ്ങള് കൊടുക്കുന്നത്. നിലവില് രാജ്യസഭ എംപിയായ സുരേഷ് ഗോപിയെ നാളികേര വികസന ബോര്‍ഡംഗമായി തെരഞ്ഞെടുത്തിരുന്നു.\nകേന്ദ്ര കാര്‍ഷിക മന്ത്രാലയത്തിനു കീഴിലാണ് ബോര്‍ഡ് പ്രവര്‍ത്തിക്കുന്നത്. ഇതുള്‍പ്പെടെ കേന്ദ്രനേതൃത്വവുമായി അടുത്ത ബന്ധമാണ് ഇദ്ദേഹത്തിനുള്ളത്. അതേസമയം, സംസ്ഥാന അധ്യക്ഷനായി ഇദ്ദേഹത്തെ നിയമിക്കുമെന്നതുള്‍പ്പെടെയുള്ളവാര്‍ത്തകള് അദ്ദേഹം പൂര്‍ണമായും നിഷേധിക്കുകയും ചെയ്യുന്നു.


പറവൂരില് ബസ് മറിഞ്ഞ് 29 പേര്‍ക്ക് പരിക്ക് | 29people including students wounded in bus accident. - Malayalam Oneindia\n33 min ago "ഇത് ഹിന്ദുവിന്റെ ഭൂമി, വേണമെങ്കിൽ നിന്നെ കൊല്ലും" ക്ഷേത്രത്തിൽ വെച്ച് സ്ത്രീയ്ക്ക് നേരെ കയ്യേറ്റം!\nപറവൂരില് ബസ് മറിഞ്ഞ് 29 പേര്‍ക്ക് പരിക്ക്\nപറവൂര്: വടക്കന് പറവൂരില് സ്വകാര്യ ബസ് മറിഞ്ഞ് വിദ്യാര്‍ത്ഥികളടക്കം 29 പേര്‍ക്കു പരിക്കേറ്റു. ആരുടെയും പരിക്ക് ഗുരുതരമല്ല.\nചെറായിയില് നിന്നും കാക്കനാട്ടേക്കു പോകുകയായിരുന്ന ബസാണ് അപകടത്തില് പെട്ടത്. അമിത വേഗത്തിലായിരുന്ന ബസ് ഒരു ബൈക്ക് യാത്രക്കാരനെ രക്ഷിക്കാനുളള ശ്രമത്തിനിടെ മറിയുകയായിരുന്നു. ബസിടിച്ച് ഒരു ടൂറിസ്റ് കാറിനും ഒരു മുച്ചക്രവാഹനത്തിനും കേടുപാടുകള് സംഭവിച്ചിട്ടുണ്ട്.


കന്യകയായി കടല് കാക്കുന്ന പെണ്ണിന്റെ നാട്, കന്യാകുമാരി മുനമ്പിൽ മുഖം കറുപ്പിച്ച് സൂര്യൻ... (ഭാഗം 3) | Lidya Joy writes about Kanyakumari road trip. Part 3. - Malayalam Oneindia\n37 min ago അതിർത്തിയിലെ ആപ്പിൾതോട്ടങ്ങൾ ലക്ഷ്യംവെച്ച് തീവ്രവാദികൾ; വിൽപ്പന തടയാൻ ആപ്പിളുകൾ കത്തിക്കുന്നു\nUpdated: Thu, Jan 25, 2018, 16:20 [IST]\nതമിഴ് മണ്ണിന്റെ ചൂടറിഞ്ഞ് തുടങ്ങിയിരിക്കുന്നു. മീനാക്ഷീ പുരത്ത് നിന്ന് ഇനി യാത്ര കന്യാകുമാരീ പുരത്തേയ്ക്കാണ്. കന്യകയായി കടല് കാക്കുന്ന പെണ്ണിന്റെ നാട്. അസ്തമനം കന്യാകുമാരീ മുനമ്പിൽ കാണണം എന്ന ലക്ഷ്യത്തോടെ ഉച്ചയ്ക്ക് മുന്നേ തന്നെ മധുരയിൽ നിന്ന് പുറപ്പെട്ടു. പ്രകൃതി മനോഹാരിത കൊണ്ട് കൺകുളിർപ്പിച്ച യാത്രയായിരുന്നു മധുര-കന്യാകുമാരി റോഡ് മാർഗം ഉള്ള യാത്ര. സുന്ദരപാണ്ഡ്യപുരം എന്ന ഗ്രാമം തമിഴ് സിനിമയിലെ സുന്ദരപാണ്ഡ്യപുരത്തോളം തന്നെ മനോഹരമായിരുന്നു. മധുര-തൂത്തുക്കുടി വഴി ഈസ്റ്റ് കോസ്റ്റ് റോഡിലൂടെയായിരുന്നു യാത്ര. കണ്ണെത്തുന്ന ദൂരത്തോളം നെല്ലും പൂവും പാടങ്ങളും, അങ്ങകലെ അരിക് കെട്ടിയ പോലെ സഹ്യപർവ്വതത്തിന്റെ ഒരു കൈനിരയും.\nഒറ്റമുലച്ചി എരിച്ച നാട്ടിൽ മൂന്ന് മുലച്ചി രാജ്ഞി - മുത്തശ്ശിക്കഥകളുറങ്ങുന്ന നഗരങ്ങൾ.. ലിഡിയ ജോയ് എഴുതുന്നു... (ഭാഗം 2)\nആകാശം അനുഗ്രഹീതനായ ഒരു കലാകാരന്റെ പണിതീരാത്ത പെയിന്റ് പോലെ നീലയുടെ പല ഷേയ്ഡുകൾ പടർന്ന് കിടന്നു, ഈ കാഴ്ചകളൊക്കെ കാണുമ്പോഴാണ് വർണ്ണിക്കാവുന്നതിലും എത്രയോ അധികം മനോഹരമായാണ് ഈശ്വരൻ ഈ ലോകത്തെ സൃഷ്ടിച്ചിരിക്കുന്നത് എന്ന് തോന്നുക, ഒന്ന് കണ്ണ് തുറക്കുകയല്ലേ വേണ്ടു, ഈ മനോഹര ദൃശ്യങ്ങൾ ആസ്വദിക്കാൻ. മഴക്കാറുകളുടെ ആ വർണ്ണജാലം കടന്ന് കാറ്റാടികളുടെ ഗ്രാമത്തിലേയ്ക്കാണ്. തെങ്ങിനും കവുങ്ങിനും ഇടവിളയായി പടുകൂറ്റൻ കാറ്റാടികൾ നട്ടിരിക്കുന്ന പോലെ. കാറ്റിൽ നിന്ന് വൈദ്യുതി ഉത്പാദിപ്പിക്കുന്നതിൽ ഭൂമിയുടെ ഉപരിതലത്തിൽ ലോകത്ത് രണ്ടാം സ്ഥാനത്ത് നിൽക്കുന്ന വൈദ്യുതോല്പാദന കേന്ദ്രമാണ് മുപ്പന്തൽ (അരുൾവായ്മൊഴി) കാറ്റാടി പ്രൊജക്റ്റ് എന്ന് കേട്ടപ്പൊൾ കൗതുകം അത്ഭുതത്തിന് വഴി മാറി.\nപ്രാചീന തമിഴ് കവയിത്രിയായ അവ്വെയാർ ഇവിടെയൊരു കല്യാണം നടത്തിയെന്നും അതിൽ പങ്കെടുക്കാൻ ചേര, ചോള, പാണ്ഡ്യ രാജാക്കന്മാരെ ക്ഷണിച്ചുവെന്നും, ക്ഷണം സ്വീകരിച്ച് ഇവിടെത്തിയ അവർ കെട്ടിയ മൂന്ന് മണ്ഡപങ്ങൾ കാരണമാണ് ഇവിടം മുപ്പന്തൽ എന്ന് അറിയപ്പെടുന്നതും എന്നാണ് ഐതീഹ്യം. അറബിക്കടലിൽ നിന്ന് സഹ്യപർവ്വത നിരകൾക്കിടയിലൂടെ അടിക്കുന്ന ശക്തമായ കടൽകാറ്റിന്റെ നിർലോഭമായ ലഭ്യതയും ശക്തിയുമാണ്, വിദേശ സ്വകാര്യ പങ്കാളിത്തത്തോടെയുള്ള ഈ പദ്ധതിക്ക് ഇടയാക്കിയത്. തീരഗ്രാമമായ മുപ്പന്തലിലെ ജനങ്ങൾക്ക് ഒരു പാട് തൊഴിലും അവസരങ്ങളും ഈ പദ്ധതികൾ ഒരുക്കിയിരിക്കുന്നു. അരൽവായ്മൊഴി എന്ന പേരിന് മലയാളക്കരയോടും ബന്ധമുണ്ട്. പണ്ട് വേണാട്ടരചൻ മലനാടിനെ സംരക്ഷിക്കാൻ കെട്ടിയ കോട്ടയിലേയ്ക്കുള്ള വഴി എന്ന പേരിൽ നിന്നുമാണ് ഈ പേരുണ്ടായത് എന്നു പറയപ്പെടുന്നു. വേലുത്തമ്പി ദളവയുടെ വിശ്വസ്ഥരിൽ നിന്ന് 1809 -ൽ ബ്രിട്ടീഷ്കാർ പിടിച്ചെടുത്ത ആ കോട്ടയുടെ അവശിഷ്ടങ്ങൾ ഇന്നും ഈ പ്രദേശത്ത് കാണാം പോലും.\nമേഘങ്ങളില്ലാതെ തെളിഞ്ഞ ഒരു ആകാശവും കണ്ടാണ് കന്യാകുമാരിയെത്തിയത്, സ്കൂൾ കാലത്ത് കന്യാകുമാരിയെത്തിയ മങ്ങിയ ഓർമ്മകൾ ഉണ്ട്, പക്ഷേ ഓർമ്മയിൽ ഒരിക്കലും തെളിഞ്ഞ അസ്തമനവും ഉദയവും കണ്ടതായി ഓർമ്മയില്ല. അതിമനോഹരമായ അവർണ്ണനീയ അനൂഭൂതിയായി നിറഞ്ഞ ഒരു പാട് അസ്തമയങ്ങളും ഉദയങ്ങളും കണ്ടുവെങ്കിലും കന്യാകുമാരി ഒരു കിട്ടാക്കനിയായി നിന്നിരുന്നു. ഈ തീരത്ത് ഇന്നെത്തിയിരിക്കുന്നത് ആ കടം വീടാനാണ്. കന്യാകുമാരിയിലെ പ്രധാന ആകർഷണങ്ങളെല്ലാം കാണാനാവുന്ന തരത്തിൽ, ഉയരത്തിൽ ഒരു മുറി കിട്ടിയതായിരുന്നു ഏറ്റവും വലിയ ഭാഗ്യമായി തോന്നിയത്, അല്പം ദൂരത്തിലെങ്കിലും തെളിഞ്ഞ് കാണുന്ന വിവേകാനന്ദ പാറയും വള്ളുവർ ശിലയും കന്യാകുമാരി ക്ഷേത്രവും ഗാന്ധിമണ്ഡപവും ഒക്കെ ഒരേ ഫ്രേമിനുള്ളിൽ.\nകേപ്പ് കോവളം അഥവാ സൺസെറ്റ് പോയിന്റ്\nഅസ്തമയത്തിന് മുന്നേ കന്യാകുമാരി മുനമ്പിന്റെ ഏറ്റവും ഇടത്തേ വശമായ കേപ്പ് കോവളം എന്നും അറിയപ്പെടുന്ന സൺസെറ്റ് പോയിന്റിലേയ്ക്ക് എത്താനുള്ള തിരക്കായിരുന്നു. ഗാന്ധി ശിലയിൽ നിന്ന് മൂന്ന് കിലോമീറ്ററോളമേ ദൂരമുള്ളുവെങ്കിലും ഓട്ടോക്കാർ അവരുടെ സ്വഭാവം അനുസരിച്ച് എത്ര വേണമെങ്കിലും ചോദിക്കാം. ഓട്ടോയിൽ കയറി ഇരുന്നതും കളിയാക്കി ചിരിക്കുന്ന പോലെ ഒരു മഴച്ചാറ്റൽ, മനസ്സിടിഞ്ഞ് പോയി. ചാറ്റൽ മഴയും കൊണ്ടാണ് സൺസെറ്റ് മുനമ്പിലെത്തിയത്, അല്പം നേരത്തെ ആയത് കൊണ്ട് ആ പരിസരത്തെങ്ങും ആരെയും കണ്ടില്ല, നിറയെ പാറക്കെട്ടുകൾ നിറഞ്ഞ തീരം, നല്ല ശക്തിയുള്ള തിരകൾ, ഓട്ടോക്കാരൻ ഉറപ്പ് പറഞ്ഞിട്ടും തോന്നിയ സംശയം തീർത്തത് ആകെയുണ്ടായിരുന്ന ചായക്കടയിൽ ചായയും ചുടുചൂടൻ മുളക് ബജ്ജിയും തിന്നാണ്, നോക്കി നോക്കി നിൽക്കെ തീരത്ത് തിരക്ക് കൂടി കൂടി വന്നു, മഴ മാറിയെങ്കിലും സൂര്യൻ കാർമേഘങ്ങൾക്കിടയിൽ ഒളിച്ചു കളിച്ചിരുന്നു, എന്നും ഇത്രയും പേരെ കാണുന്നത് കൊണ്ടാവും ഇത്രയും തലക്കനം അർക്കഭഗവാന്.\nകന്യകയായ കുമാരിയുടെ കന്യാകുമാരി\nകന്യകയായ കുമാരിയായി പരാശക്തി വാഴുന്ന മുനമ്പാണ് കന്യാകുമാരിയായി അറിയപ്പെടുന്നത് എന്നാണ് ഐതീഹ്യം. ബാണാസുരൻ താനൊരു കന്യകയാലെ വധിക്കപെടാവൂ എന്ന് വരവും വാങ്ങി സർവ്വ ദ്രോഹങ്ങളും ചെയ്തു വാഴുന്ന കാലത്ത് ദേവന്മാരും സന്യാസിമാരും ചേർന്ന് വിഷ്ണുവിനെ സമീപിക്കയും വിഷ്ണുവിന്റെ ഉപദേശപ്രകാരം പരാശക്തിയെ പ്രാർത്ഥിക്കയും ചെയ്തുവത്രെ. പ്രാർത്ഥന കേട്ട ദേവി ഒരു പെൺകുട്ടിയായി അവതരിക്കയും മഹാശക്തിക്കായി ശിവപൂജയും ചെയ്തു ഈ മുനമ്പിൽ താമസിക്കയും ചെയ്തു, മഹാശിവനെ കണ്ട മാത്രയിൽ അവർ അനുരക്തരായി തീരുകയും വിവാഹം കഴിക്കാൻ തീരുമാനിക്കയും ചെയ്തുവെങ്കിലും ദേവി വിവാഹിതയായാൽ ബാണാസുര വധം നടക്കില്ലയെന്നറിഞ്ഞ ദേവന്മാർ നാരദ മുനിയുടെ കൗശലം കൊണ്ട് ആ വിവാഹം ഉഴപ്പിക്കളഞ്ഞു.\nശിവനെ കാത്തിരിക്കുന്ന കന്യാകുമാരിയമ്മൻ\nബാണാസുരനെ വധിച്ചുവെങ്കിലും ഇന്നും ശിവനെ കാത്തിരിക്കുന്ന ആ കന്യകയാണ് കന്യാകുമാരിയമ്മൻ. ദേവി പ്രസാദം കൊണ്ട് ഇവിടെ തർപ്പണം ചെയ്താൽ പാപമോക്ഷവും പരലോക പ്രാപ്തിയും ആണത്രെ ഫലം. അത് കൊണ്ട് തന്നെ ഇവിടെ ഭക്തസംഘങ്ങളുടേയും വൻ തിരക്കാണ്. ഇന്ത്യൻ ഉപഭൂഖണ്ഡത്തിന്റെ മുനമ്പ് എന്ന നിലയിൽ ചരിത്രത്തിൽ വളരെ പണ്ടു തന്നെ പുകൾപെട്ട തീരമാണ് കന്യാകുമാരി അല്ലെങ്കിൽ കേപ്പ് കൊമറിൻ, ചേര രാജാക്കന്മാരുടെ കാലത്ത് തന്നെ റോം, ഈജിപ്ത്, പേർഷ്യൻ രാജ്യങ്ങളുമായി കച്ചവട ബന്ധങ്ങളും കടൽമാർഗ്ഗ യാത്രകളും ഉണ്ടായിരുന്നതായി ചരിത്രം പറയുന്നു.\nസൂര്യൻ പടിഞ്ഞാറ് എത്തി കാർമേഘങ്ങൾക്കിടയിൽ കണ്ണ് പൊത്തിക്കളി നടത്തുന്നു, പാറക്കെട്ടുക്കൾ നിറഞ്ഞ തീരത്തെ തിരകൾക്ക് നല്ല ശക്തിയുള്ളത് പോലെ. ബീച്ചെന്ന് പറയാൻ ഇടം കുറവാണെങ്കിലും ഒരുപാട് പേർ തിരകളിൽ കളിക്കുന്നുണ്ട്, അഴകിന്റെ വർണ്ണക്കാഴ്ചകൾ ഒരുക്കി ഇരുട്ടിന്റെ തിരശ്ശീലയ്ക്ക് പിന്നിലേയ്ക്ക് സൂര്യൻ വിടവാങ്ങിയപ്പോൾ കടൽ പോലെ തന്നെ മനസ്സും ഇരുട്ടിന്റെ നിശബ്ദതയിലേയ്ക്ക് ഊളിയിട്ട പോലെ. പകൽ കടലിനെ പോലെയല്ല രാത്രിയിലെ കടൽ, ഉറക്കം വരാത്ത ഒരു വായാടി, മറ്റുള്ളവരേയും ഉറക്കാതിരിക്കാൻ ഏതോ നീണ്ട കഥ പറയുന്നത് പോലെ തോന്നും. സൂര്യോദയം കാണാനുള്ള തിരക്കിൽ കണ്ണിറുക്കെ അടച്ച് ഉറക്കം നടിച്ച് കിടന്നു.\nതീരാക്കടമായി കന്യാകുമാരിയിലെ സൂര്യോദയം\nസൂര്യനുദിക്കുന്നതിനും അലാറമടിക്കുന്നതും മുന്നേ എഴുന്നേറ്റത് കുയിലിന്റെയും മയിലിന്റെയും മുഴങ്ങുന്ന ശബ്ദം കേട്ടാണ്, കടൽക്കാറ്റും കൊണ്ട് കിഴക്ക് നോക്കിയിരിക്കേ അവ്യക്തമായി ദൂരെ വേലി കെട്ടിയ വള്ളുവർ ശിലയും വിവേകാന്ദ പാറയും കണ്ടു. കാർമേഘങ്ങൾ ആകാശം നിറഞ്ഞു നിന്നത് ആശങ്കയുണർത്തി. മേഘങ്ങൾക്കിടയിലൂടെ ഒളികണ്ണിട്ട് എത്തി നോക്കി സൂര്യൻ ആകാശത്തേയ്ക്ക് ഉയർന്ന് പോയി, കന്യാകുമാരിയിലെ തെളിഞ്ഞ സൂര്യോദയം ഒരു തീരാക്കടമായി നിൽക്കട്ടെ എന്നാവും മനസ്സിൽ. പീലിവിരിച്ചാടുന്ന ഒരു ആണ്മയിലും അഴക് കണ്ട് അടുത്തു കൂടിയ പെണ്മയിലുകളും ആ ദുഃഖത്തിന് ഒരൽപ്പം ശമനം തന്നു. വള്ളുവർ ശില നവീകരണത്തിനായി അടച്ചിട്ടിരിക്കുന്നതിനാൽ അവിടേയ്ക്ക് പോവാൻ അനുമതിയുണ്ടായിരുന്നില്ല.\nവള്ളുവർ ശിലയും വിവേകാനന്ദപ്പാറയും\n95 അടിയുള്ള പ്രതിമയും 38 അടിയുള്ള സ്തൂപവും ചേർന്ന് 133 അടി ഉയരമുള്ള ഈ ശില തമിഴ് കവിയും ജ്ഞാനിയും ആയ തിരുവള്ളുവരുടെ ബഹുമാനാർത്ഥം 2001 ജനുവരി ഒന്നാം തിയതി അനാവരണം ചെയ്യപ്പെട്ടതാണ്. ഉപ്പു വെള്ളത്തിൽ നിന്നും കടൽകാറ്റിൽ നിന്നുമുള്ള നാശങ്ങൾ പരിഹരിക്കാൻ നാല് വർഷത്തിലൊരിക്കൽ ഈ ശിലയിൽ കോൺക്രീറ്റ് മിനുക്കിപണികൾ നടത്തി പേപ്പർപൾപ്പ് കൊണ്ട് പൊതിയുന്നു, ഉണങ്ങിയ പേപ്പർ പൾപ്പ് ഉപ്പ് കാറ്റിന്റെ നശീകരണത്തെ ഒരു പരിധി വരെ തടയുന്നു. വള്ളുവർ ശില കാണാൻ പറ്റാത്തതിലുള്ള സങ്കടം വിവേകാന്ദ പാറ കണ്ടു തീർക്കാം എന്ന ആശ്വാസവുമായി രാവിലെ എത്തിയതും കണ്ടത് ഒരു നീണ്ട ക്യൂ. വിവേകാന്ദ പാറ പച്ചയും കാവിയുമുടുത്ത് ദൂരെ നിന്ന് കൊതിപ്പിക്കുന്നു, നീന്തിയാലോ? നീന്തിക്കയറി അവിടെ ചെന്നിരുന്നാൽ ഒരു ബോധോദയം ഉണ്ടായാലോ?\nLidya Joy writes about Kanyakumari road trip. Part 3.


യു.എന്. പൊതുസഭയില് കശ്‌മീര് വിഷയം ഉന്നയിച്ച പാകിസ്‌താനെതിരേ പ്രധാനമന്ത്രി നരേന്ദ്ര മോദിയുടെ ഒളിയമ്പ് - Kerala Times\nന്യൂയോര്‍ക്ക്: യു.എന്. പൊതുസഭയില് കശ്‌മീര് വിഷയം ഉന്നയിച്ച പാകിസ്‌താനെതിരേ പ്രധാനമന്ത്രി നരേന്ദ്ര മോദിയുടെ ഒളിയമ്പ്. ഭീകരതയെ രാഷ്‌ട്രീയ ആയുധമാക്കുന്നവര് അത് അവരെ തിരിഞ്ഞുകൊത്തുമെന്ന് അറിഞ്ഞിരിക്കണമെന്ന് ഉപദേശം.\nശക്‌തമായ ജനാധിപത്യത്തിനു മഹത്തായ ഉദാഹരണമാണ് ഇന്ത്യയെന്നും ന്യൂയോര്‍ക്കില് യു.എന് ജനറല് അസംബ്ലിയുടെ 76-ാം സെഷനില് പങ്കെടുത്ത് മോദി ചൂണ്ടിക്കാട്ടി.\nചായക്കടയില് അച്‌ഛനെ സഹായിക്കാന് നിന്ന ബാലന് ഇന്ത്യന് പ്രധാനമന്ത്രിയായി നാലാം തവണ യു.എന്. പൊതുസഭയെ അഭിസംബോധന ചെയ്യുന്നു. ഇന്ത്യന് ജനാധിപത്യത്തിന്റെ കരുത്താണിതെന്നും പ്രധാനമന്ത്രി ഓര്‍മിപ്പിച്ചു. കോവിഡിനെതിരായ ഇന്ത്യയുടെ പോരാട്ടങ്ങളെയും ലോകരാജ്യങ്ങള്‍ക്കു മുന്നില് മോദി ഉയര്‍ത്തിക്കാട്ടി. 12-നു മുകളില് പ്രായമുള്ളവര്‍ക്കുള്ള ലോകത്തെ ആദ്യ ഡി.എന്.എ വാക്‌സിന് ഇന്ത്യ വികസിപ്പിച്ചു. ഇപ്പോള് നേസല് വാക്‌സില് ഉല്‍പാദനശ്രമത്തിലാണ് ഇന്ത്യന് ശാസ്‌ത്രജ്‌ഞര്.\nസമുദ്രങ്ങള് ഉപയോഗിക്കാനുള്ളതാണ്. ദുരുപയോഗത്തിനല്ല. കടലുകളെയും രാജ്യാന്തര വാണിജ്യങ്ങളെയും സംരക്ഷിക്കണം. കൈയേറ്റങ്ങളില്‍നിന്നും കൊട്ടിയടയ്‌ക്കലില് നിന്നും സമുദ്രങ്ങളെ രക്ഷിച്ചേ പറ്റൂ. അത്തരം നീക്കങ്ങളെ ലോകം ഒറ്റക്കെട്ടായി തോല്‍പ്പിക്കണമെന്നും ദക്ഷിണ ചൈനാക്കടലിലെ ചൈനീസ് ആധിപത്യത്തിന്റെ പേര് പറയാതെ നരേന്ദ്ര മോദി പറഞ്ഞുവച്ചു.\nഅഫ്‌ഗാന്റെ മണ്ണ് ഭീകരതയ്‌ക്ക് ഉപയോഗിക്കുന്നില്ലെന്ന് ഉറപ്പുവരുത്തണം. അവിടുത്തെ ന്യൂനപക്ഷങ്ങള് സഹായത്തിനായി കേഴുകയാണ്.\n“ചെയ്യേണ്ടത് ചെയ്യേണ്ട സമയത്ത് ചെയ്യുന്നില്ലെങ്കില്, ചെയ്യുന്നതിന്റെ വിജയം സമയം ഇല്ലാതാക്കും” എന്ന ചാണക്യ വചനവും പ്രധാനമന്ത്രി പങ്കുവച്ചു. കാലത്തിനും മാറ്റങ്ങള്‍ക്കുമൊത്ത് യു.എന്. മാറുന്നില്ലെന്ന വിമര്‍ശനങ്ങളുടെ പശ്‌ചാത്തലത്തിലായിരുന്നു ഇത്.\nനേരത്തേ കോവിഡിനെതിരായ പോരാട്ടത്തില് ജീവന് നഷ്‌ടപ്പെട്ടവര്‍ക്ക് ആദരാഞ്‌ജലി അര്‍പ്പിച്ചുകൊണ്ടായിരുന്നു പ്രധാനമന്ത്രി 20 മിനിറ്റ് നീണ്ട പ്രസംഗം ആരംഭിച്ചത്. കോവിഡ് പശ്‌ചാത്തലത്തില് കഴിഞ്ഞവര്‍ഷം ഓണ്‍ലൈനായി ആയിരുന്നു യു.എന്. പൊതുസഭ ചേര്‍ന്നത്.


വാനമ്പാടിയിലെ നിർമ്മല ; പ്രേക്ഷകരുടെ സ്വന്തം ഉമാ നായർ. - M Today Online\nസീരിയൽ രംഗത്ത് സജീവ സാന്നിധ്യമാണ് നടി ഉമ നായർ, വാനമ്പാടി എന്ന പരമ്പരയിൽ കൂടിയാണ് താരം പ്രേക്ഷകർക്ക് വളരെ പരിചിതയാകുന്നത്\nBy MToday Desk\t On Jul 1, 2020\nസീരിയൽ രംഗത്ത് സജീവ സാന്നിധ്യമാണ് നടി ഉമ നായർ, വാനമ്പാടി എന്ന പരമ്പരയിൽ കൂടിയാണ് താരം പ്രേക്ഷകർക്ക് വളരെ പരിചിതയാകുന്നത്. ഷോർട് ഫിലിം രംഗത്ത് നിന്നാണ് താരം സീരിയൽ രംഗത്തേക്ക് എത്തുന്നത്, അഭിനയിക്കണമെന്ന ഉമയുടെ ആഗ്രഹം കൊണ്ട് ഉമയുടെ അച്ഛൻ നിർമ്മിച്ച ഷോർട് ഫിലിമിൽ കൂടിയാണ് താരത്തിന്റെ അരങ്ങേറ്റം. പിന്നീട് ദൂരദർശൻ വഴി പരമ്പരകളിലേക്ക് എത്തിയ ഉമയ്ക്ക് വാനമ്പാടിയിലേക്ക് ക്ഷണം ലഭിക്കുകയിരിരുന്നു.\nകുറച്ചു സിനിമകളിലും ഉമ അഭിനയിച്ചിട്ടുണ്ട്. സഹനടിയായും അമ്മയായും എത്തുന്ന ഉമ ഇതിനോടകം തന്നെ 50 ൽ അധികം സീരിയലുകളിൽ അഭിനയിച്ചിട്ടുണ്ട്. ഒരു സമയത്ത് അഭിനയ ജീവിതത്തിൽ നിന്നും വിട്ട് നിന്ന താരം പിന്നീട് അഭിനയ രംഗത്ത് സജീവമായി എത്തി പക്ഷെ ഇപ്പോൾ ലോക്ക് ഡൌൺ സമയത്ത് ഷൂട്ട് ഇല്ലാത്തതിനാൽ ഉണ്ടായ വിഷമം താരം പങ്കുവെക്കുകയാണ്.\nസീരിയലുകളുടെ ഷൂട്ട് നിർത്തി വെച്ചതോടെ തനിക്കു കടുത്ത മാനസിക സമ്മർദ്ദമുണ്ടായെന്നും കുടുംബത്തിൽ ആകെ വരുമാനമുള്ള ഒരാൾ താൻ മാത്രമായിരുന്നുവെന്നും പലരും അവർ ചെയ്യുന്ന സീരിയൽ വേഷങ്ങളിൽ സമ്പന്നരാണെങ്കിലും പക്ഷേ യഥാർത്ഥ ജീവിതത്തിൽ പലരും അങ്ങനെയല്ലന്നും താരം പറയുന്നു. ഷൂട്ടിംഗ് ഉടനെ തുടങ്ങുന്നതിലുള്ള സന്തോഷത്തിലാണെന്നും താൻ നേരിട്ട ഇതേ അവസ്ഥ ഈ രംഗത്ത് പ്രവർത്തിച്ചവർ എല്ലാം നേരിട്ടെന്നും ഉമ പറയുന്നു പക്ഷെ അരും തുറന്നു പറയുന്നില്ല.\nActress newsuma nair


ISRO | ഇനി സുരക്ഷിതമായി ബഹിരാകാശ യാത്ര നടത്താം; ബഹിരാകാശത്തുനിന്നു യാത്രികരെ സുരക്ഷിതരായി 'ലാൻഡ്' ചെയ്യുന്നതിനു സഹായിക്കുന്ന പേടകം ഐഎസ്ആർഒ കണ്ടെത്തി: കാപ്‌സൂൾ പരീക്ഷണം വിജയം - MarunadanMalayali.com\nJuly 06, 2018 | 06:24 AM IST | Permalink\nന്യൂഡൽഹി: ബഹിരാകാശ യാത്രികർക്ക് സുരക്ഷിതമായി ഇനി യാത്ര ചെയ്യാം. യാത്രക്കാരുടെ സുരക്ഷ ഉറപ്പു വരുത്തന്നതിൽ നിർണ്ണായക കണ്ടുപിടിത്തവുമായി ഇന്ത്യൻ സ്‌പെയ്‌സ് റിസർച് ഓർഗനൈസേഷൻ (ഐഎസ്ആർഒ). ബഹിരാകാശത്തുനിന്നു യാത്രികരെ തിരികെ സുരക്ഷിതരായി 'ലാൻഡ്' ചെയ്യുന്നതിനു സഹായിക്കുന്ന പേടകത്തിന്റെ (ക്യാപ്‌സൂൾ) പരീക്ഷണത്തിലാണ് ഐഎസ്ആർഒ വിജയം കണ്ടത്. ഇന്ത്യയുടെ പരീക്ഷണം വിജയമായതോടെ ബഹിരാകാശ യാത്രയ്ക്കിടെ എന്തെങ്കിലും അപകടം സംഭവിച്ചാൽ സുരക്ഷിതമായി ഭൂമിയിലെത്താം. ഇതിനുള്ള 'പാഡ് അബോർട്ട്' സിസ്റ്റത്തിന്റെ (ക്രൂ എസ്‌കേപ് സിസ്റ്റം ടെക്‌നോളജി ഡെമൺസ്‌ട്രേറ്റർ) ഉപയോഗമാണു ശ്രീഹരിക്കോട്ടയിൽ നിന്നു പരീക്ഷിച്ചതെന്ന് ചെയർമാൻ കെ.ശിവൻ അറിയിച്ചു.\nയഥാർഥ മനുഷ്യനു പകരം അതേ വലുപ്പത്തിലുള്ള കൃത്രിമ മാതൃകയാണ് ക്യാപ്‌സൂളിനകത്ത് ഉപയോഗിച്ചത്. റോക്കറ്റ് എൻജിനുമായി ഘടിപ്പിച്ച ക്യാപ്‌സൂൾ വ്യാഴാഴ്ച രാവിലെ ഏഴോടെ പറന്നുയർന്നു. ആകാശത്തെത്തിയ ശേഷം ക്യാപ്‌സൂൾ എൻജിനിൽനിന്നു വിട്ടുമാറി. അൽപനേരം നിന്നതിനു ശേഷം ഇതു താഴേക്കു പതിച്ചു. അതിനിടെ പാരച്യൂട്ട് ഓട്ടമാറ്റിക്കായി വിന്യസിക്കപ്പെടുകയും ക്യാപ്‌സൂൾ സുരക്ഷിതമായി കടലിൽ ഇറക്കുകയുമായിരുന്നു.\n259 സെക്കൻഡ് നേരം നീണ്ടുനിന്ന പരീക്ഷണത്തിനൊടുവിൽ നേരത്തേ നിശ്ചയിച്ച സ്ഥലത്തു തന്നെയായിരുന്നു ക്യാപ്‌സൂൾ ഇറങ്ങിയത്. ബഹിരാകാശ യാത്രികരുമായുള്ള യാത്രയിൽ നിർണായകമാണ് ഇത്തരത്തിലുള്ള രക്ഷാദൗത്യം. റോക്കറ്റ് ആകാശത്തെത്തിയ ശേഷം ക്യാപ്‌സൂൾ വിട്ടുപോരുന്ന രീതിയാണു നിലവിൽ പരീക്ഷിച്ചത്. യാത്രയ്ക്കിടയിൽത്തന്നെ ക്യാപ്‌സൂൾ വിട്ടുപോരുന്ന പരീക്ഷണമാണ് അടുത്തതെന്നും കെ.ശിവൻ വ്യക്തമാക്കി. വരുംനാളുകളിൽ ബഹിരാകാശ യാത്രയ്ക്കിടയിലെ ജീവൻരക്ഷാ മാർഗങ്ങൾ ഉൾപ്പെടെയുള്ളവ പരീക്ഷിക്കാനാണ് ഐഎസ്ആർഒ നീക്കം.


1,070 പേർക്ക് ഇനി സ്വന്തം ഭൂമി | Palakkad | Kerala | Deshabhimani | Wednesday Sep 15, 2021\n1,070 പേർക്ക് ഇനി സ്വന്തം ഭൂമി\nമലമ്പുഴയിലെ മുരുകന് മന്ത്രി കെ കൃഷ്ണൻകുട്ടി പട്ടയം നൽകുന്നു . കെ ശാന്തകുമാരി എംഎൽഎ, കലക്ടർ മൃണ്മയി ജോഷി എന്നിവർ സമീപം\nസംസ്ഥാന സർക്കാരിന്റെ നൂറുദിന കർമ പരിപാടിയോടനുബന്ധിച്ച് സംസ്ഥാനതല പട്ടയമേളയുടെ ഭാഗമായി ജില്ലയിൽ 1,070 പട്ടയങ്ങൾ വിതരണം ചെയ്തു. തൃശൂരിൽ മുഖ്യമന്ത്രി പിണറായി വിജയൻ ഓൺലൈനിലാണ് മേളയുടെ സംസ്ഥാന ഉദ്ഘാടനം നിർവഹിച്ചത്.\nഒരു വർഷത്തിനകം പട്ടയപ്രശ്‌നങ്ങൾക്ക് പരിഹാരം കാണുമെന്ന് ജില്ലാ പട്ടയവിതരണം നിർവഹിച്ച് മന്ത്രി കെ കൃഷ്ണൻകുട്ടി പറഞ്ഞു.\nസ്‌പീക്കർ എം ബി രാജേഷ്, കെ ശാന്തകുമാരി എംഎൽഎ, കലക്ടർ മൃണ്മയി ജോഷി, പാലക്കാട് സബ്കലക്ടർ ബൽപ്രീത് സിങ്, എഡിഎം കെ മണികണ്ഠൻ, ഡെപ്യൂട്ടി കലക്ടർ (എൽആർ) പി കാവേരിക്കുട്ടി എന്നിവർ സംസാരിച്ചു. ആറ് താലൂക്കുകളിൽ താലൂക്ക്തല പട്ടയവിതരണം നടന്നു.\nആദിവാസി കുടുംബങ്ങൾക്ക് ഒരേക്കർ ഭൂമി തികച്ചാക്കി നൽകുന്ന കെഎസ്ടി (കേരള പട്ടികവർഗ ഭൂമി കൈമാറ്റ നിയന്ത്രണവും പുനരവകാശ സ്ഥാപനവും) പട്ടയ ഇനത്തിൽ 133, ഭൂമിപതിവ്, ലക്ഷംവീട്, നാല് സെന്റ് പട്ടയ ഇനത്തിൽ 153, ലാന്റ് ട്രിബ്യൂണൽ പട്ടയ ഇനത്തിൽ 784 എന്നിങ്ങനെയാണ് വിതരണം ചെയ്തത്.


സാരിയുടുത്ത് നൃത്തചുവടുകളുമായി സ്വാസികയും ശ്രുതി രജനികാന്തും ഗായത്രി സുരേഷും; വീഡിയോ കാണാം – CinemaDaddy\nHome»Videos»Others»സാരിയുടുത്ത് നൃത്തചുവടുകളുമായി സ്വാസികയും ശ്രുതി രജനികാന്തും ഗായത്രി സുരേഷും; വീഡിയോ കാണാം\nBy webadmin October 16, 2021 No Comments2 Mins Read\nSwasika Sruthi Rajanikanth and Gayathri Suresh dance\nമലയാളി പെൺകൊടിയുടെ അഴക് തന്നെ സാരിയുടുക്കുമ്പോഴാണ് എന്നാണ് മലയാളികളുടെ വിശ്വാസം. തനിക്ക് പ്രിയപ്പെട്ട നടിമാരെ സാരിയിൽ കാണുവാൻ കൊതിക്കുന്നവരുമാണ് മലയാളികൾ. അത്തരത്തിൽ ഉള്ള ഫോട്ടോഷൂട്ടുകളും ഡാൻസ് വിഡിയോകളും നിമിഷനേരം കൊണ്ട് വൈറലായി തീരാറുമുണ്ട്. പ്രേക്ഷകപ്രീയ നായികമാരായ സ്വാസിക, ഗായത്രി സുരേഷ്, ശ്രുതി രജനികാന്ത് എന്നിവർ ഒന്നിച്ച അത്തരത്തിൽ ഒരു ഡാൻസ് വീഡിയോ ഇപ്പോൾ ശ്രദ്ധ നേടുകയാണ്.\nസീരിയല് – സിനിമ രംഗത്ത് തന്റെ സ്ഥാനം ചുരുങ്ങിയ സമയം കൊണ്ട് നേടിയെടുത്ത നടിയാണ് സ്വാസിക വിജയ്. മിനി സ്‌ക്രീന് ആരാധകര് ഇന്ദ്രന്റെ സീതയെന്നും, ബിഗ് സ്‌ക്രീന് ആരാധകര് തേപ്പുകാരി എന്ന ഓമന പേര് നല്‍കിയുമാണ് താരത്തെ വിളിക്കുന്നത്. സ്വാസികയെ മിനി സ്‌ക്രീനിന്റെ ലേഡി സൂപ്പര് സ്റ്റാര് എന്നും ആരാധകര് വിളിക്കുന്നുണ്ട്. വാസന്തി എന്ന സിനിമയിലെ അഭിനയത്തിന് സ്വാസികയ്ക്ക് മികച്ച സഹനടിയ്ക്കുള്ള അവാര്‍ഡ് ലഭിച്ചിരുന്നു. കൊച്ചു കൊച്ചു റോളുകളില് അഭിനയം ഒതുങ്ങിയെങ്കിലും മിനിസ്‌ക്രീനിലൂടെ തന്റെ മികച്ച അഭിനയം കാഴ്ച വയ്ക്കാന് സ്വാസികയ്ക്കായി. പിന്നെ ഡാന്‍സറായും അവതാരികയായും ആല്‍ബങ്ങളിലും ഹൃസ്വ ചിത്രങ്ങളിലും തുടങ്ങി ക്യാമറക്കണ്ണുകളില് മുഴുവന് നിറയാന് തുടങ്ങി. ഇതുവരെ ഏതാണ്ട് 40ലേറെ ചിത്രങ്ങളില് സ്വാസിക അഭിനയിച്ചിട്ടുണ്ട്.\nഫ്ളവേഴ്സിൽ സംപ്രക്ഷണം ചെയ്യുന്ന ഹാസ്യ കുടുംബ പരമ്പരയായ ചക്കപ്പഴത്തിലെ പൈങ്കിളിയായി പ്രേക്ഷക മനസ്സിൽ സ്ഥാനം നേടിയ താരമാണ് ശ്രുതി രജനീകാന്ത്.വളരെ ചുരുങ്ങിയ സമയത്തിനുള്ളിൽ പ്രേക്ഷകര്‍ക്ക് പ്രിയങ്കരിയായി മാറാൻ താരത്തിന് കഴിഞ്ഞു. പരമ്പര വളരെ ഏറെ വിജയകരമായി തന്നെ മുന്നോട്ട് പോവുകയാണ്. പരമ്പര പോലെ തന്നെ അതിലെ കഥാപാത്രങ്ങളും പ്രേക്ഷകർക്ക് ഇഷ്ടപ്പെട്ടവരായി കഴിഞ്ഞു. സാധാരണ നാട്ടിൻ പുറത്തുകാരിയായ ശ്രുതി ഒരു നടി മാത്രം അല്ല, മോഡലിംഗ്, നൃത്തം, ഏവിയേഷൻ, ജേർണലിസം അങ്ങനെ ശ്രുതി കൈവക്കാത്ത മേഖലകൾ ചുരുക്കമാണ്.അതെ പോലെ തന്നെ അഭിനയത്തിലും നൃത്തത്തിലും പുറമെ സംവിധായികയുടെ വേഷത്തിലും താരം എത്തിയിട്ടുണ്ട്. ചക്കപ്പഴം എന്ന ഒറ്റ പരമ്പരയിലൂടെ വലിയ ആരാധകരെ സ്വന്തമാക്കിയ താരമാണ് ശ്രുതി രജനീകാന്ത്. എടുത്തു പറയേണ്ട ഒരു കാര്യമെന്തെന്നാൽ തന്മയത്തമുള്ള ശ്രുതിയുടെ അഭിനയ ശൈലിയാണ് പ്രേക്ഷകരോട് വളരെ പെട്ടെന്ന് അടുപ്പിച്ചത്. അനൂപ് മേനോന്റെ പദ്‌മ എന്ന ചിത്രത്തിലും ശ്രുതി അഭിനയിക്കുന്നുണ്ട്.\nവളരെ കുറച്ചു സിനിമകളിലേ അഭിനയിച്ചിട്ടുള്ളു എങ്കിലും ചുരുങ്ങിയ സമയം കൊണ്ട് ശ്രദ്ധേയയായ നടിയാണ് ഗായത്രി സുരേഷ്. 2015ല് പുറത്തിറങ്ങിയ ജമ്നാപ്യാരി എന്ന സിനിമയിലൂടെയാണ് ഗായത്രി സിനിമാ ലോകത്തേക്ക് അരങ്ങേറ്റം കുറിക്കുന്നത്. അഭിനയമാണ് ഇഷ്ടമേഖല എങ്കിലും ബാങ്കിംഗ് മേഖലയില് ജോലി ചെയ്യുകയാണ് ഗായത്രി ഇപ്പോള്. കരിംകുന്നം സിക്‌സെര്‍സ്, സഖാവ്, ഒരു മെക്‌സിക്കന് ആപാരത, നാം, ചില്‍ഡ്രന്‍സ് പാര്‍ക്ക് തുടങ്ങിയവയാണ് ഗായത്രി അഭിനയിച്ച പ്രധാന ചിത്രങ്ങള്. 2014ലെ മിസ് കേരളയായിരുന്നു ഗായത്രി. തൃശൂര് സ്വദേശിനിയാണ്. അടുത്തിടെ ഗായത്രി തമിഴ് സിനിമയിലും അരങ്ങേറിയിരുന്നു. സോഷ്യല് മീഡിയയില് സജീവമാണ് ഗായത്രി.\nSwasika Sruthi Rajanikanth and Gayathri Suresh dance സാരിയുടുത്ത് നൃത്തചുവടുകളുമായി സ്വാസികയും ശ്രുതി രജനികാന്തും ഗായത്രി സുരേഷും; വീഡിയോ കാണാം


Billie Eilish: ബോഡി ഷെയ്മിംഗിനെതിരെ വസ്ത്രമുരിഞ്ഞ് പ്രതിഷേധം; വേദിയിൽ ഞെട്ടിച്ച് ബില്ലി - grammy award winner singer billie eilish strips down inamusic concert to protest body shaming | Samayam Malayalam\ngrammy award winner singer billie eilish strips down inamusic concert to protest body shaming\nബോഡി ഷെയ്മിംഗിനെതിരെ വസ്ത്രമുരിഞ്ഞ് പ്രതിഷേധം; വേദിയിൽ ഞെട്ടിച്ച് ബില്ലി\nBibin Babu | Samayam Malayalam | Updated: 12 Mar 2020, 12:50:00 PM\nപതിനെട്ടാം വയസ്സിൽ ഗ്രാമി പുരസ്കാരം സ്വന്തമാക്കിയ താരമാണ് ബില്ലി, തന്‍റെ ശരീരത്തെകുറിച്ചും വസ്ത്രധാരണത്തെ കുറിച്ചുമൊക്കെ സോഷ്യൽമീഡിയയിൽ പലരും നടത്തുന്ന കളിയാക്കലുകളെ തുടർന്നായിരുന്നു ഇത്തരത്തിലുള്ള പ്രതിഷേധം\nസംഗീതപരിപാടിക്കിടെ ഞെട്ടിച്ച് ബില്ലി\nഇക്കുറി അഞ്ച് ഗ്രാമി പുരസ്കാരം നേടിയ താരമാണ്\nമിയാമി: ബോഡി ഷെയിമിങ്ങിനെതിരെ ശക്തമായ രീതിയിൽ പ്രതിഷേധമറിയിച്ച് ഗ്രാമി പുരസ്കാര ജേതാവും വിഖ്യാത ഗായികയുമായ ബില്ലി എലിഷ്. യു.എസിൽ മിയാമിയില് വെച്ച് നടന്ന സംഗീത നിശയ്ക്കിടെ വസ്ത്രമുരിഞ്ഞായിരുന്നു ബില്ലിയുടെ പ്രതിഷേധം.\nAlso Read: ഹോളിവുഡ് താരം ടോം ഹാങ്ക്‌സിനും ഭാര്യയ്ക്കും കൊറോണ; രോഗം സ്ഥിരീകരിച്ചത് ഓസ്ട്രേലിയയിൽ ഷൂട്ടിങിനിടെ\nതനിക്ക് സൗകര്യപ്രദമായ വസ്ത്രം ധരിച്ചാല് സ്ത്രീയല്ലാതാകും. ഈ ശരീരം കാണാത്തവര് തന്നേയും ശരീരത്തെയും വിമര്‍ശിക്കുന്നത് എന്തിനാണ് എന്ന് ബില്ലി പരിപാടിക്കിടെ പ്രതിഷേധശബ്ദത്തിൽ ചോദിച്ചു, അതിനുശേഷമായിരുന്നു വസ്ത്രമുരിയൽ.\nപോപ് ഗായികയായ ബില്ലിയുടെ വസ്ത്രധാരണത്തെ കുറിച്ചും ശരീരത്തെ കുറിച്ചുമൊക്കെ വ്യപകമായ രീതിയിൽ പലരും സോഷ്യല് മീഡിയയില് കളിയാക്കലുകള് നടത്താറുണ്ട്. ഇത്തരത്തിലുള്ള ബോഡി ഷെയ്മിങ്ങില് പ്രതിഷേധിച്ചാണ് ബില്ലിയുടെ ഈ സാഹസം എന്നാണ് സോഷ്യല് മീഡിയയില് ചര്‍ച്ച നടക്കുന്നത്. നിരവധി ഫാൻ ഗ്രൂപ്പുകളിലൂടെ വീഡിയോ പങ്കുവയ്ക്കുന്നുമുണ്ട്.\ni still cannot breathe\nA post shared by daniela &natalia z (@badtype.bil) on Mar 9, 2020 at 8:35pm PDT\nആളുകളെ പലരും അവരുടെ വലുപ്പത്തിന്‍റെ അടിസ്ഥാനത്തില് അനുമാനിക്കുകയാണ്, തന്‍റെ ശരീരം നിങ്ങളെ പ്രകോപിപ്പിക്കുന്നുണ്ടോ? നിങ്ങള് പറയുന്ന അഭിപ്രായത്തിന്‍റെ ഉത്തരവാദിത്തം നിങ്ങള്‍ക്കാണ്. നിങ്ങള്‍ക്ക് തന്നെക്കുറിച്ചുള്ള അറിവല്ല തന്‍റെ മൂല്യം നിശ്ചയിക്കുന്നത്, ബില്ലി ചടങ്ങിൽ തുറന്നടിച്ചത് ഇങ്ങനെയായിരുന്നു. ഈ വര്‍ഷത്തെ ഗ്രാമി അവാര്‍ഡില് അഞ്ചു പുരസ്‌ക്കാരങ്ങള് നേടിയ ഗായികയുമാണ് ബില്ലി.\nAlso Read: അമല പോളിന്റെ കാമുകന് ഈ ഗായകന്? വെെറലായി ചിത്രങ്ങള്\nമികച്ച നവാഗത ഗായികയ്ക്കുള്ള പുരസ്‌കാരവും സോങ് ഓഫ് ദ ഇയര്, മികച്ച പോപ്പ് വോക്കല് ആല്‍ബം, പുരസ്‌കാരങ്ങള് ബില്ലി എലിഷ് നേടിയിരുന്നു. 18-ാം വയസ്സിലായിരുന്നു ബില്ലിയുടെ ഈ ഗ്രാമി നേട്ടം.\n'ഞാന് മോഹന്‍ലാല്' എന്നു പറഞ്ഞു തൊഴുതതും പൊട്ടിക്കരഞ്ഞു, അച്ഛനെ അമ്മ വിളിക്കുന്നതു 'ലാലേട്ടന്' എന്നാണ്: ദുര്‍ഗ കൃഷ്ണആര്‍ട്ടിക്കിള് ഷോ\nബില്ലി എലിഷ് singer billie eilish protest body shaming music concert Grammy award winner billie eilish strips down Billie Eilish\nWeb Title : grammy award winner singer billie eilish strips down inamusic concert to protest body shaming


നിന്നെ ഒരുപാട് സ്നേഹിക്കുന്നു ഡിംപൂ, കഴിയുമെങ്കിൽ തിരിച്ചുവരൂ; ഡിംപലിനോട് റിമി ടോമി\nനിന്നെ ഒരുപാട് സ്നേഹിക്കുന്നു ഡിംപൂ, തിരിച്ചുവരൂ; ഡിംപലിനോട് റിമി ടോമി\n“ഞാനും അതേ അവസ്ഥയിൽ കൂടി കടന്നു പോയിട്ടുണ്ട്,” ഡിംപലിനോട് റിമി\nUpdated: May 3, 2021 10:07:20 am\nBigg Boss Malayalam Season 3: ബിഗ് ബോസ് മലയാളം സീസൺ മൂന്നിലൂടെ മലയാളികളുടെ ഹൃദയം കവർന്ന മത്സരാർത്ഥിയാണ് ഡിംപൽ ഭാൽ. പിതാവിന്റെ മരണത്തെ തുടർന്ന് അപ്രതീക്ഷിതമായി ഡിംപൽ ഷോ വിട്ട് പോയതിന്റെ വിഷമത്തിലാണ് പ്രേക്ഷകർ. ഫൈനൽ ഫൈവിൽ വരാൻ നൂറുശതമാനം സാധ്യതയുള്ള മത്സരാർത്ഥിയായ ഡിംപലിനെ ഷോയിലേക്ക് തിരികെ കൊണ്ടുവരണമെന്ന് പ്രേക്ഷകരും ചാനലിനോട് ആവശ്യമുന്നയിച്ചിരുന്നു. #bringbackdimpal എന്ന പേരിലൊരു ക്യാമ്പെയ്നും സോഷ്യൽ മീഡിയയിൽ സജീവമാണ്.\nഗായികയും അവതാരകയും നടിയുമായ റിമി ടോമിയുടെ ഇൻസ്റ്റഗ്രാം പോസ്റ്റാണ് ഇപ്പോൾ ശ്രദ്ധ കവരുന്നത്. “മിസ് യൂ ഡിയർ… ഇതുവരെ കണ്ടിട്ടില്ല, മിണ്ടിയിട്ടില്ല. പക്ഷേ ഇന്നത്തെ എപ്പിസോഡ് കൂടെ കണ്ടപ്പോ വല്ലാതെ മനസ്… എന്തോ പോലെ… പറ്റുമെങ്കിൽ തിരിച്ചുവരൂ… വീട്ടിൽ ഇരുന്നാൽ സങ്കടം കൂടുകയേ ഉള്ളൂ, കാരണം ഞാനും അതേ അവസ്ഥയിൽ കൂടി കടന്നു പോയതാ,അതുകൊണ്ട് പറയുന്നതാ… നിന്നെ സ്നേഹിക്കുന്നു, ദൈവം അനുഗ്രഹിക്കട്ടെ,” റിമി കുറിക്കുന്നു.\nറിമിയുടെ നല്ല വാക്കുകൾക്ക് ഡിംപൽ സോഷ്യൽ മീഡിയയിലൂടെ നന്ദി അറിയിച്ചിട്ടുണ്ട്.\nഅതേസമയം, ഷോയിലേക്ക് ഇനിയൊരു തിരിച്ചുവരവുണ്ടാകില്ലെന്ന് ഡിംപൽ വ്യക്തമാക്കിയിട്ടുണ്ട്. അമ്മയ്ക്കും സഹോദരിമാർക്കും കൂടെ നിൽക്കുന്നതാണ് ഇപ്പോൾ ഏറെ പ്രധാനമെന്നും തങ്ങളുടെ വേദനകളിൽ കൂടെ നിന്ന പ്രാർത്ഥിച്ച എല്ലാവർക്കും നന്ദിയെന്നും ഡിംപൽ അറിയിച്ചു.\n” രാജ്യം കോവിഡ് മഹാമാരിയോട് പൊരുതുന്ന ഈ സമയത്ത് കോവിഡ് മാനദണ്ഡങ്ങൾ പാലിക്കേണ്ടത് എന്റെയും നിങ്ങളുടെയും ഉത്തരവാദിത്വമാണ്. ഇക്കാരണത്താൽ തന്നെ ബിഗ് ബോസ് ഷോയിലേക്ക് തിരികെയെത്താൻ എനിക്കു കഴിയില്ല. “\nഎന്റെ മാതാപിതാക്കൾക്ക് അഭിമാനമാവുക എന്നതായിരുന്നു എന്റെ ആഗ്രഹം. ആയിരക്കണക്കിന് പേരുടെ ഇഷ്ടം കവർന്നതിലൂടെ അതു ഇതിനകം തന്നെ സംഭവിച്ചുകഴിഞ്ഞു. എല്ലാവർക്കും നന്ദി. എല്ലാവരും സുരക്ഷിതരായിരിക്കൂ. സ്നേഹവും പ്രാർത്ഥനകളും.” ഡിംപൽ ഇൻസ്റ്റഗ്രാം സ്റ്റാറ്റസിൽ കുറിക്കുന്നു.\nBigg Boss MalayalamSinger\nWeb Title: Dimpal bhal please come back rimi tomy request bigg boss malayalam season 3\nഡാഡിയ്ക്കായി പ്ലാസ്റ്റുവിന്റെ സ്പെഷൽ റോസ്റ്റ്; രസകരമായ വീഡിയോയുമായി പേളി മാണി


കൊറോണ വൈറസും ഗോമൂത്ര വൈറലുകളും - Janayugom Online\nFebruary 09, 2020, 6:35 am\nപഠിക്കാനായി ചൈനവരെ പോയ മലയാളി പെൺകുട്ടി വൈറസ് ബാധയേറ്റ് നാട്ടിൽ തിരിച്ചു വന്നിട്ട് മരുന്ന് കഴിക്കാൻ കൂട്ടാക്കുന്നില്ല. സത്യവിശ്വാസിയുടെ മാരകരോഗം പ്രാർത്ഥന കൊണ്ട് മാറുമത്രേ ! കേസെടുക്കുമെന്ന സർക്കാരിന്റെ ഒറ്റ വാചകത്തിൽ പെൺകുട്ടിയും കുടുംബവും സത്യവും വിശ്വാസവും പ്രാർത്ഥനയുമൊക്കെ മാറ്റി വച്ചു. കുട്ടി ഇപ്പോൾ ചികിത്സയിലാണ്. ഇനി രോഗം മാത്രം മാറിയാൽ മതി. എൻ‑കൊറോണ വൈറസ് എന്ന മരണത്തിന്റെ വ്യാപാരിയോട് അറിവും ആർജവവും കൊണ്ട് മനുഷ്യസമൂഹം നേർക്കുനേർ നിന്ന് പോരാടുന്ന കാഴ്ചയാണ് ഇന്ന് നാം കാണുന്ന ഭൂമിയിലെ ഏറ്റവും പ്രധാനദൃശ്യം! ആ ദൃശ്യങ്ങളിൽ യുക്തിയും ശാസ്ത്രീയതയും ചേർത്ത് പിടിച്ചുകൊണ്ടുള്ള പ്രതിരോധത്തിന്റെ കേരള മാതൃകയും അതീവസ്പഷ്ടമാണ്. ലോകാരോഗ്യസംഘടന ഫെബ്രുവരി ഏഴാംതിയതി പുറത്തിറക്കിയ സിറ്റുവേഷൻ റിപ്പോർട്ട് അനുസരിച്ച് ലോകത്താകമാനം 28018 കൊറോണ വൈറസ് ബാധിതരുണ്ട്. ചൈനയിൽ മാത്രം 27849 പേർ. വൈറസ് ബാധിച്ച് ആകെ മരണപ്പെട്ട 560 പേരിൽ 559 പേരും ചൈനയിൽ.\nഇരുപതോളം രാജ്യങ്ങൾ കൊറോണയുടെ കൊടും ഭീഷണിയിൽ! അതീവഗുരുതരമായ ഈ ഘട്ടത്തെ അതിജീവിക്കാൻ. സുരക്ഷയും മാനുഷികതയും മുൻനിർത്തിയുള്ള പോരാട്ടത്തിനാണ് ലോകാരോഗ്യസംഘടനയും ആഹ്വാനം ചെയ്യുന്നത്. ശ്വാസകോശസംബന്ധമായ മുഴുവൻ പ്രവർത്തനങ്ങളെയും തകരാറിലാക്കുന്ന വൈറസാണ് കൊറോണ. മനുഷ്യനെ മരണത്തിലേക്ക് തള്ളിവിടുന്ന മാരകമായ കൊറോണ വൈറസുകളിൽ ഏറ്റവും പുതിയതായി ജന്മം കൊണ്ടത് എന്ന് കാണിക്കാനായി n (novel) എന്ന അക്ഷരം കൂടി കൂട്ടിച്ചേർത്താണ് എൻ കൊറോണ വൈറസ് (2019 ‑n CoV) എന്ന പേരിട്ടിരിക്കുന്നത്. സത്യത്തിൽ 2019 ‑n CoV എന്നത് വൈറസിന് ആരോഗ്യരംഗം നൽകിയ ഒരു താത്കാലിക പേരാണ്. ആ പേരിടീലിൽ പോലുമുണ്ട് ഒരു കരുതൽ. 2013–2014 ൽ കോംഗോ റിപ്പബ്ലിക്കിനെ അനങ്ങാനാവാത്ത വിധം അവശതയിലാക്കിയ വൈറസിന് ആരോഗ്യപ്രവർത്തകർ അന്ന് കോംഗോയിലെ എബോള നദിയുടെ പേരായിരുന്നു നൽകിയത്.\n2012 ൽ സൗദി അറേബ്യയെ വെള്ളം കുടിപ്പിച്ച കൊറോണ വൈറസിന് നൽകിയത് MERS (Middle East respiratory syndrome) എന്ന പേരായിരുന്നു. അത്തരം പേരുകൾ ഒരു രാജ്യത്തെയും ജനതയെയും രോഗത്തിന്റെ പേരിൽ അപമാനിക്കുന്നുവെന്ന വാദമുയർന്ന സന്ദർഭത്തിലാണ് വൈറസുകൾക്ക് പൊതുനാമം നൽകാൻ തീരുമാനിച്ചത്. ചൈനയിലെ വൂഹാൻസിറ്റിയിൽ 2019 നവംബറിൽ പ്രത്യക്ഷപ്പെട്ട വൈറസിനെ ‘വൂഹാൻ വൈറസ്’ എന്ന് ചില മാധ്യമങ്ങൾ വിളിച്ചതിനെതിരെ പ്രതിഷേധമുയർന്നതും നമ്മൾ കണ്ടതാണ്. അതേസമയം മനുഷ്യരാശിയുടെ ആയുസ്സും ആരോഗ്യവും മുന്നിൽകണ്ട് അത്രയേറെ കരുതലോടെ പരിപാലിച്ചുവരുന്ന പ്രതിരോധ ശുശ്രൂഷയുടെ സർവമാനങ്ങളും നിർദ്ദയമായി അവഗണിക്കുംവിധം വൈറസിനേക്കാൾ അപകടകാരികളായ വാർത്തകളും ചിത്രങ്ങളും വീഡിയോകളും ചില ഒറ്റമൂലികളും സോഷ്യൽമീഡിയയിൽ തലങ്ങും വിലങ്ങും സഞ്ചരിക്കുന്നതും നമുക്ക് തെന്നെ കാണേണ്ടിവരുന്നു. വ്യാജവാർത്തക്കാരുടെയും കാൽവൈദ്യന്മാരുടെയും കാര്‍ണിവൽ ടൈമാണ് പകർച്ചവ്യാധിക്കാലം! ”ഓം നമ: ശിവായ എന്ന് ജപിച്ച് ചാണകം പുറത്ത് തേച്ച് ഗോമൂത്രം സേവിച്ചാൽ കൊറോണ വൈറസിന്റെ ആക്രമണത്തിൽ നിന്ന് പൂർണമുക്തി നേടാം” എന്ന് പറഞ്ഞത് ഹിന്ദു മഹാസഭയുടെ നേതാവ് ചക്രപാണി മഹാരാജ് ആണ്. കൊറോണവൈറസിന്റെ സവിശേഷ ഇനമായ ‘ബൊവൈൻ കൊറോണ’ എന്ന വൈറസ് പശുക്കൾക്കും കുതിരകൾക്കും Diarrhea (അതിസാരം )ഉണ്ടാക്കുന്ന മാരക ഇനമാണ് എന്ന് വർഷങ്ങൾക്ക് മുമ്പേ വിദഗ്ദ്ധർ കണ്ടെത്തിയിട്ടുണ്ട്.\nവയറിളകിയ ചാണകം കൊറോണയെ കൊല്ലുമോ എന്ന കാര്യമേ ഇനി ഈ ഒറ്റമൂലിക്കാരൻ വ്യക്തമാക്കേണ്ടതുള്ളു. ജനുവരി ആദ്യവാരം പുറത്തുവന്ന ലോകം മുഴുവൻ വൈറലായ ഒരു വീഡിയോക്ലിപ്പ് ഇന്നും കൊറോണവൈറസിന്റെ മാരകത്വം വിളമ്പിക്കൊണ്ട് വാട്ടസ്അപ്പ്/ഫെയ്സ്ബുക്ക് ‘ജ്ഞാനി‘കളുടെ മൊബൈലുകളിലുണ്ട്. ചൈനയിലെ പൊതുതെരുവിൽ വച്ച് ‘രോഗബാധിത’രായവർ നിന്ന നിൽപ്പിൽ മരി ച്ചുവീഴുന്നതും ആംബുലൻസിൽ കയറി അവരെ കൊണ്ടുപോകുന്നതുമാണ് ആ ഭീകര ദൃശ്യം. കണ്ടുനിൽക്കെ മരിച്ചുവീഴുന്നവരുടെ പ്രേതലോകം സൃഷ്ടിക്കുന്ന കൊറോണവൈറസിനെ രണ്ടാമത് നോക്കാൻ പോലും ഭയപ്പെടുന്ന വിധമായിരുന്നു ആ ദൃശ്യങ്ങൾ നമുക്കിടയിലും പ്രചരിച്ചത്. വ്യാജ വാർത്തകളും വീഡിയോകളും ചെക്ക് ചെയ്യുന്ന Snopes. com എന്ന ഏജൻസി ഈ ദൃശ്യങ്ങൾ ആഴത്തിൽ പരിശോധിച്ചു. ജനുവരിയിൽ ചൈനയുടെ പല ഭാഗങ്ങളിൽ നിന്ന് പലരായി ടിക് ടോക്കിൽ പോസ്റ്റ് ചെയ്ത പലതരം വീഡിയോകളുടെ മിശ്രണമായിരുന്നു അത്. മരിച്ചുവീഴുന്നതിൽ ഒരാൾ അപകടത്തിൽ പരിക്കേറ്റയാളും, മറ്റേയാൾ ഹൃദയസ്തംഭനം സംഭവിച്ചയാളുമായിരുന്നു എന്നും Snopes കണ്ടെത്തി. മൂന്നാമന്റെ മൃതദേഹമാവട്ടെ ഗാർഡിയൻ പത്രത്തിന്റെ ലേഖകൻ ഫ്രാൻസ് പെസ്സേ നേരിട്ട് ചെന്ന് കണ്ടതുമാണ്. ഒടുവിൽ സത്യം കണ്ടെത്തി ആ വീഡിയോയിലെ ഒരാൾ പോലും കൊറോണ ബാധിച്ച് മരിച്ചതായിരുന്നില്ലത്രേ! മറ്റൊരു വൈറൽ ഒരു ചൈനാ യുവതി വവ്വാൽസൂപ്പ് കഴിക്കുന്നതായിരുന്നു. വവ്വാലുകളും സൂപ്പുകളുമാണ് ചൈനയിൽ കൊറോണ വൈറസിനെ സൃഷ്ടിച്ചത് എന്ന അടിക്കുറിപ്പോടെ വീഡിയോ ലോകം മുഴുവൻ പ്രത്യക്ഷപ്പെട്ടു. നമ്മുടെ നാട്ടിലും വാവലുകൾ ആട്ടിയോടിക്കപ്പെട്ടു.\nആ വീഡിയോ വച്ച് ചർച്ചകൾ നടത്തിയ ചാനലുകൾ വരെയുണ്ട്. ആർട്ട് ന്യൂസ് എന്ന് വെബ്സൈറ്റ് കണ്ടെത്തിയത് മെൻഗ്യൂൺവാംങ് എന്ന യുവതി ഒരു ട്രാവൽഷോയിൽ പങ്കെടുത്തുകൊണ്ട് 2016ൽ ഷൂട്ട് ചെയ്തതാണ് ആ വീഡിയോ എന്നായിരുന്നു. അതിലെ സ്ഥലമാവട്ടെ ചൈനയായിരുന്നില്ല താനും! കൊറോണവൈറസ് എന്നത് ഒരു ജൈവ ആയുധമാണെന്നും രോഗം ആദ്യം റിപ്പോർട്ട് ചെയ്ത വൂഹാൻസിറ്റിയിലെ വൈറസ് പരീക്ഷണകേന്ദ്രമായ ഇൻസ്റ്റിറ്റ്യൂട്ട് ഓഫ് വൈറോളജിയിൽ നിന്നും അണുക്കൾ അബദ്ധത്തിൽ പുറത്തു ചാടിയതാണ് എന്നുമായിരുന്നു മറ്റൊരു വാട്ടസ്ആപ്പ് വൈറൽ. എത്രയോ അന്താരാഷ്ട്ര മാധ്യമങ്ങളും അത് ഏറ്റുപിടിക്കുകയും ചെയ്തു. അതിന് കാരണവുമുണ്ടായിരുന്നു. ഈ ‘ജൈവ ആയുധവാദം’ ഉന്നയിച്ചത് ഡാനി ഷോഹാൻ എന്ന ഇസ്രായേലിലെ മുൻ മിലിട്ടറി ഇന്റലിജൻസ് ഉദ്യോഗസ്ഥനായിരുന്നു. ജൈവായുധങ്ങളെ സംബന്ധിച്ച കാര്യങ്ങൾ കൈകാര്യം ചെയ്യുന്ന ഇസ്രായേലി മിലിട്ടറിയിലെ ലെഫ്റ്റനന്റ് കേണലായിരുന്നു. ഡാനി. അതുകൊണ്ടുതന്നെ വാഷിംഗ്ടൺ പോസ്റ്റ് ഉൾപ്പെടെയുള്ള പത്രങ്ങളാണ് അക്കാര്യം വലിയക്ഷരത്തിൽ നിരത്തിയത്. അന്വേഷണങ്ങൾ കടുത്തപ്പോൾ ഷോഹൻ തടിയൂരി. വാർത്തയിൽ കഴമ്പില്ലെന്ന് കണ്ട് അത് ആദ്യം പരസ്യമായി തള്ളിക്കളഞ്ഞത് ഇസ്രായേൽ മിലിട്ടറി തന്നെയായിരുന്നു, പിന്നീട് മാധ്യമങ്ങളും അക്കാര്യം മൽസരിച്ച് തള്ളി! കണ്ണടച്ചുതുറക്കും മുൻപാണ് അടുത്ത കൊറോണ വൈറൽ മാധ്യമ ലോകം കീഴടക്കിയത്. ക്യാനഡയിൽ നിന്ന് ചൈനീസ് ദമ്പതികൾ ചൈനയിൽ എത്തിച്ചതാണ് കൊറോണ എന്നതായിരുന്നു വെളിപ്പെടുത്തൽ. വാദം ട്വിറ്റർ വഴി ഉന്നയിച്ചത് കെയിൽ ബാസ്സ് എന്ന അമേരിക്കക്കാരനായ ബിസിനസ് ‘ജയന്റ്’ ആയിരുന്നു. ക്യാനഡയിലെ CBC ടെലിവിഷൻ പ്രാധാന്യത്തോടെ നൽകുകയും വാക്കുതർക്കങ്ങൾക്കിട നൽകുകയും ചെയ്ത സ്കൂപ്പായിരുന്നു അത്.\nവൈറസ് കടത്തിയതിന്റെ പേരിൽ സിയാംഗോ ക്വി എന്ന ഡോക്ടറെ ക്യാനഡയിൽ നിന്ന് പുറത്താക്കിയെന്ന CBC ടെലിവിഷന്റെ തന്നെ പഴയ സ്റ്റോറി ഉദ്ധരിച്ചുകൊണ്ടാണ് ചർച്ചക്കാർ ഈ വിവാദത്തിന് എരിവ് കൂട്ടിയത്. ഒടുവിൽ ഡോക്ടറെ പുറത്താക്കിയത് അക്കാരണത്തിന് അല്ലെന്നും വാർത്തയിൽ കഴമ്പില്ലെന്നും പറഞ്ഞ് CBC തന്നെ രംഗത്തുവന്നു, പിന്നാലെ ആ വൈറൽവാർത്ത കെയിൽ ബാസ്സും കയ്യൊഴിഞ്ഞു, പിന്നെ പലരും! ജനുവരി മധ്യത്തോടെ പുറത്തുവന്ന വൈറസ് വാർത്തയായിരുന്നു മറ്റൊരു സൂപ്പർ വൈറൽ! ബിൽ ഗേറ്റ്സ് ഫൗണ്ടേഷന്റെ റിസർച്ച് ഫണ്ട് അടിച്ചുമാറ്റാനായി ചൈന തന്നെ ചെയ്ത അതി വിദഗ്ദ്ധമായ പണിയായിരുന്നു ഇത് എന്ന് പറഞ്ഞ് രംഗത്തുവന്നത് സാക്ഷാൽ ജോർദാൻ സാതെർ ആയിരുന്നു. ‘ഗൂഢാലോചന’സിദ്ധാന്ത(Conspiracy Theory))ത്തിന്റെ തമ്പുരാനാണ് സാതെർ. വിലപ്പെട്ട രേഖകൾ സമർപ്പിച്ചുകൊണ്ടാണ് സാതെർ തന്റെ വാദം ഉന്നയിച്ചത് എന്നതുകൊണ്ട് തന്നെ അത് വളരെയേറെ ചർച്ച ചെയ്യപ്പെട്ടു. ഇംഗ്ളണ്ട് ആസ്ഥാനമായ പിർബ്രൈറ്റ് ഇൻസ്റ്റിറ്റ്യൂട്ട് 2015ൽ കൊറോണ വൈറസിനെ ഒരു വാക്സിനായി ഉപയോഗപ്പെടുത്തുന്നതിനുള്ള ഗവേഷണത്തെ സംബന്ധിച്ച് ഒരു ജേർണൽ പുറത്തിറക്കിയിട്ടുണ്ട്. അത് അപ്പടി പ്രസിദ്ധപ്പെടുത്തിക്കൊണ്ട് സാതെർ പറഞ്ഞത് ഇംഗ്ലണ്ടിന്റെ സഹായത്തോടെ ചൈനയും കൊറോണ വൈറസ് ഗവേഷണം തുടങ്ങുകയും ഇരുവർക്കും സാമ്പത്തികസഹായം നൽകുന്ന ബിൽഗേറ്റ്സ് ഫൗണ്ടേഷനിൽ നിന്ന് കൂടുതൽ ഫണ്ട് വാങ്ങാനായി ചൈന വൈറസിനെ കുറേശെ പുറത്തുവിടുകയും ചെയ്യുകയായിരുന്നു എന്നായിരുന്നു. മാധ്യമങ്ങളുടെ സഹായത്തോടെ അത് വൻവാർത്തയാക്കി ഫണ്ട് സംഘടിപ്പിക്കുകയായിരുന്നു ചൈനയുടെ ലക്ഷ്യം. അനേകം പേർ ഈ വാദം വിശ്വസിച്ചെങ്കിലും ഒടുവിൽ ‘ഗൂഡാലോചന സിദ്ധാന്തം ’ തള്ളിപ്പോയി. പിർബ്രൈറ്റിന്റെ പദ്ധതി കൊറോണവൈറസിനെ സംബന്ധിച്ചായിരുന്നില്ലെന്നും ആ പദ്ധതിക്ക് ബിൽഗേറ്റ് ഫണ്ട് തന്നെ ഉണ്ടായിരുന്നില്ലെന്നും തിരിച്ചറിഞ്ഞതോടെ ആ വൈറലും കീഴടങ്ങി! കൊറോണ വ്യാജവാർത്തകൾ ഇനിയുമെത്രയുമുണ്ടെങ്കിലും ഒരു നേർവാർത്ത കൂടി പറഞ്ഞ് ഇതവസാനിപ്പിക്കാം. കേന്ദ്രസർക്കാരിന്റെ ‘ആയുഷ്‘ഡിപ്പാർട്ട്മെന്റ് നൽകിയ പത്രക്കുറിപ്പാണ് ‘വ്യാജ’ മല്ലാത്ത ആ വാർത്ത.\nആയുർവേദ, യോഗ, പ്രകൃതിചികിൽസ, യുനാനി, സിദ്ധ, സോവ റിഗ്പ(റ്റിബറ്റൻ ചികിൽസാരീതി) എന്നിവയ്ക്കായി മോഡി ഉദ്ഘാടനം ചെയ്ത മന്ത്രാലയമാണ് ആയുഷ്. ആയുഷിന്റെ പത്രക്കുറിപ്പിൽ പറഞ്ഞിരിക്കുന്നത്. പ്രസ്തുത ചികിൽസാസമ്പ്രദായങ്ങൾ വഴി എങ്ങനെ കൊറോണ വൈറസിനെ നേരിടാം എന്നാണ്. ആയുർവേദത്തിലെ ഷടങ്കപാനീയവും ഹോമിയോപ്പതി വിദ്യകളും മറ്റ് പ്രയോഗങ്ങളുമൊക്കെ കൊറോണയെ ആട്ടിപ്പായിക്കുമത്രേ. ശരീരം കാത്തുസൂക്ഷിക്കാനുള്ള ചില ചര്യകളും ആചാരങ്ങളും എന്നതിനപ്പുറം ഒരു ശാസ്ത്രീയ ചികിത്സാ പദ്ധതിയായി ലോകാരോഗ്യസംഘടന പോലും അംഗീകരിക്കാത്തതും പ്രായാധിക്യമല്ലാതെ മറ്റൊന്നും അവകാശപ്പെടാനില്ലാത്തതുമായ ‘ആയുഷ്’ സമ്പ്രദായങ്ങളെകൊണ്ടുവന്ന് മഹാമാരി വിതയ്ക്കുന്ന ഒരു വൈറസിനെതിരെ നിർത്തുന്ന സർക്കാരെന്ന വൈദ്യര് സ്വയം പരിഹാസ്യമാ വുമ്പോൾ നാം ഒരു കാര്യം ഉറപ്പിച്ചുകൊള്ളുക. അറിഞ്ഞും അറിയാതെയും നമ്മളിലേക്ക് വ്യാജമായും സത്യമായുമൊക്കെ വാർത്തകളുടെ വൈറസ് പടർന്നുകയറുന്നുണ്ട്. കൊറോണ പോലും പേടിച്ചുപോകുന്ന ഒരുതരം വിശ്വാസ വൈറസ്!.


If it’s ‘naya Pakistan’ with ‘nayi soch’, it should take ‘naya action’ against terror: India- ഭീകരവാദത്തിനെതിരെ പുതിയ നടപടി സ്വീകരിക്കണം; പാകിസ്ഥാനോട് ഇന്ത്യ\nപുതിയ പാക്കിസ്ഥാനാണെങ്കിൽ ഭീകരവാദത്തിനെതിരെ പുതിയ നടപടി സ്വീകരിക്കണം: ഇന്ത്യ\nഭീകരവാദ സംഘടനകള്‍ക്കെതിരായ നടപടികളും പ്രതിരോധ പ്രവര്‍ത്തനങ്ങളും പാക്കിസ്ഥാൻ കടലാസുകളില് ഒതുക്കുകയാണ്\nMarch 9, 2019 2:18:49 pm\nന്യൂഡല്‍ഹി: രാജ്യത്ത് പ്രവര്‍ത്തിക്കുന്ന ഭീകരസംഘടനകള്‍ക്കെതിരെ പാക്കിസ്ഥാന് പുതിയ നടപടികള് സ്വീകരിക്കണമെന്ന് ഇന്ത്യ. പുതിയ ചിന്തകളുള്ള, പുതിയ പാക്കിസ്ഥാന് എന്ന് അവകാശപ്പെടുമ്പോള് ഭീകരവാദത്തിനെതിരെ പുതിയ നടപടികള് സ്വീകരിക്കാൻ കൂടി പാക്കിസ്ഥാന് തയ്യാറാകണമെന്ന് ഇന്ത്യന് വിദേശകാര്യമന്ത്രാലയ വക്താവ് രവീഷ് കുമാര് വാര്‍ത്താസമ്മേളനത്തില് പറഞ്ഞു. ഇന്ത്യയുടെയും രാജ്യാന്തര സമൂഹത്തിന്റെയും ആശങ്കകള് പരിഹരിക്കുന്നതില് പാക്കിസ്ഥാന് ഗൗരവപരമായ ഇടപെടലുകള് നടത്തുന്നില്ലെന്നും രവീഷ് കുമാര് കുറ്റപ്പെടുത്തി.\nപുതിയ ചിന്തകളുള്ള, പുതിയ പാക്കിസ്ഥാന് എന്നാണ് അവകാശപ്പെടുന്നതെങ്കില് ഭീകരവാദം പൂർണമായും പാക് മണ്ണില് നിന്ന് തുടച്ചുനീക്കണമെന്ന് രവീഷ് കുമാര് ആവശ്യപ്പെട്ടു.\nഭീകരവാദ സംഘടനകള്‍ക്കെതിരായ നടപടികളും പ്രതിരോധ പ്രവര്‍ത്തനങ്ങളും പാക്കിസ്ഥാന് കടലാസുകളില് ഒതുക്കുകയാണ്. ഭീകരവാദ പ്രവര്‍ത്തനങ്ങള് തടസങ്ങളൊന്നും ഇല്ലാതെ തുടരുകയും ചെയ്യുന്നു. വര്‍ഷങ്ങളായി ഇത് തന്നെയാണ് സംഭവിക്കുന്നത്. 2001 ലെ പാര്‍ലമെന്റ് ആക്രമണത്തിന് ശേഷവും 2008 ലെ മുംബൈ ഭീകരാക്രണത്തിന് ശേഷവും പഠാന്‍കോട്ടിലെ ഭീകരാക്രണത്തിന് ശേഷവും ഇത് തന്നെയാണ് തുടരുന്നതെന്നും ഇന്ത്യന് വിദേശകാര്യമന്ത്രാലയ വക്താവ് വിമര്‍ശിച്ചു.\nപുല്‍വാമ ആക്രമണത്തില് ജയ്‌ഷെ മുഹമ്മദിനുള്ള പങ്ക് പാകിസ്ഥാന് നിരന്തരം നിഷേധിക്കുന്നത് ഖേദകരമാണെന്നും ഫെബ്രുവരി 14 ന് നടന്ന ആക്രമണത്തിന് ശേഷം രാജ്യാന്തര സമൂഹം ഒന്നാകെ ഇന്ത്യയ്‌ക്കൊപ്പമാണ് നില്‍ക്കുന്നതെന്നും അദ്ദേഹം വാര്‍ത്താസമ്മേളനത്തില് കൂട്ടിച്ചേര്‍ത്തു.\nWeb Title: If its naya pakistan with nayi soch it should take naya action against terror india\nഇന്ത്യ തിരയുന്ന നീരവ് മോദി ലണ്ടനിൽ; വീഡിയോ പുറത്ത്


seat sharing deal in punjab: പഞ്ചാബിൽ 65 സീറ്റിൽ ബിജെപി, 37 സീറ്റ് അമരീന്ദറിൻ്റെ പാർട്ടിക്ക്; എൻഡിഎയുടെ സീറ്റ് വിഭജനം ഇങ്ങനെ - nda seat sharing list in the upcoming punjab assembly election 2022 - MALAYALAM NEWS TIMES\n“തനിക്ക് പത്ത് ലക്ഷത്തിന്റെ കാറോ?” പുച്ഛിച്ച് ഷോറൂം ജീവനക്കാരൻ; കാശെടുത്ത് വീശി കർഷകൻ\nകോൺഗ്രസ് വിട്ട് പുതിയ പാർട്ടി രൂപീകരിക്കുകയും ബിജെപിയുമായി സഖ്യം ചേരുകയും ചെയ്ത അമരീന്ദർ സിങ് കോൺഗ്രസിന് കനത്ത വെല്ലുവിളിയാണ്. 2017ലെ നിയമസഭാ തെരഞ്ഞെടുപ്പിൽ 117 സീറ്റിൽ 77ലും വിജയിച്ച് കോൺഗ്രസ് പഞ്ചാബിൽ അധികാരത്തിലെത്തുകയായിരുന്നു. 20 സീറ്റുകൾ നേടി ആം ആദ്മി പാർട്ടി (എഎപി) പ്രതിപക്ഷമായപ്പോൾ ശിരോമണി അകാലിദൾ – ബിജെപി സഖ്യത്തിന് 18 സീറ്റുകളിൽ മാത്രമാണ് വിജയം നേടാനായത്.


സോളാർ വിവാദം കത്തുമ്പോൾ കുടുക്കിലാകുന്നത് ജോസ് കെ.മാണിയും: ഇടതു മുന്നണിയിൽ എത്തിയിട്ടും ജോസിനെതിരായ പരാതി പിൻവലിക്കില്ലെന്നു പരാതിക്കാരി; കുരുക്ക് മുറുക്കി സോളാർ സംരംഭക | Daily Indian Herald\nJanuary 25, 2021 11:22 am By : Indian Herald Staff\nകൊച്ചി: സോളാർ വിവാദത്തിൽ ആരോപണം ഉയരുകയും, സോളാർ സംരംഭകയുടെ കത്തിൽ പേര് വരികയും ചെയ്ത കേരള കോൺഗ്രസ് എം ചെയർമാൻ ജോസ് കെ.മാണിയ്‌ക്കെതിരെ വിവാദം തിരിഞ്ഞു കൊത്തുന്നു. സോളാർ കേസിന്റെ പേരിൽ ബ്ലാക്ക് മെയിൽ ചെയ്തു ഇടതു മുന്നണിയിലേയ്ക്കു എത്തിച്ച ജോസ് കെ.മാണിയ്ക്കാണ് ഇപ്പോൾ വീണ്ടും തിരിച്ചടിയുണ്ടായിരിക്കുന്നത്. സോളാർ കേസ് ഒതുക്കിത്തീർക്കാൻ ജോസ് കെ.മാണി ഇടതു മുന്നണിയിൽ എത്തിയിട്ടും സാധിച്ചില്ലെന്നാണ് ഇതു വ്യക്തമാക്കുന്നത്.\nപരാതിയിൽ താൻ രാഷ്ട്രീയം നോക്കിയിട്ടില്ലെന്നും എ പി അബ്ദുളളക്കുട്ടി ബി ജെ പിയിൽ പോയതും ജോസ് കെ മാണി എൽ ഡി എഫിൽ പോയതും തന്നെ ബാധിക്കുന്ന കാര്യമല്ലെന്ന് പരാതിക്കാരി വ്യക്തമാക്കി.\nതാൻ ആർക്കെതിരെ പരാതി കൊടുത്തിട്ടുണ്ടോ ആ പരാതികളിൽ പറയുന്ന എല്ലാവരെയും സി ബി ഐയ്ക്ക് മുന്നിൽ കൊണ്ടുവരണമെന്നാണ് ആഗ്രഹിക്കുന്നത്. അതിൽ നിന്ന് താൻ മാറി സംസാരിച്ചിട്ടില്ലെന്നും സോളാർ സംരംഭക പറയുന്നു. താൻ ഇതിൽ പാർട്ടി നോക്കുന്നില്ല. എ പി അബ്ദുളളക്കുട്ടി ബി ജെ പിയിൽ പോയോ ജോസ് കെ മാണി എൽ ഡി എഫിൽ പോയോ മറ്റുളളവർ കോൺഗ്രസിൽ തുടരുന്നോ ഇതൊന്നും തന്റെ വിഷയമല്ല. ജോസ് കെ മാണി ഉൾപ്പടെ താൻ ആർക്കെതിരെ എല്ലാം പരാതി കൊടുത്തിട്ടുണ്ടോ അവർക്കെതിരെ എല്ലാം അന്വേഷണം വേണം. അതിൽ നിന്ന് താൻ മാറി സംസാരിച്ചിട്ടില്ല. തനിക്ക് പാർട്ടി അല്ല ഇതിലെ വിഷയം. താൻ ഒരു രാഷ്ട്രീയ പാർട്ടിയുടേയും അനുഭാവിയല്ലെന്നും പരാതിക്കാരി പ്രതികരിച്ചു.\nസോളാർ പീഡനക്കേസിൽ നിരവധി സ്ത്രീകൾ ഇരയായിട്ടുണ്ട്. ഇവരിൽ ചിലർ മൗനം പാലിക്കുകയാണ്. അല്ലെങ്കിൽ അവർക്ക് പല നേട്ടങ്ങൾ ഉണ്ടായിക്കാണാം. തനിക്കൊരു നേട്ടവും വേണ്ടെന്നും ഇനി ഇങ്ങനൊയൊരു സ്ത്രീയുണ്ടാകാൻ പാടില്ലെന്ന് മാത്രമാണ് ഉദ്ദേശിക്കുന്നതെന്നും പരാതിക്കാരി പറയുന്നു.\nഈ ലോകത്ത് എവിടെയെങ്കിലും കേട്ടുകേൾവിയുളളതാണോ, ഒരു സംസ്ഥാനമന്ത്രി ഒരു കേന്ദ്രമന്ത്രിക്ക് റേപ്പ് ചെയ്യാൻ അവസരമൊരുക്കി കൊടുത്തെന്ന്. അത് ഈ നാണംകെട്ട നാട്ടിൽ മാത്രമേ നടന്നിട്ടുളളൂ. അത് യു ഡി എഫ് സർക്കാരിന്റെ കാലത്താണ്. അപ്പം അത്ര അധപതിച്ചയാൾക്കാരെ വ്യക്തികളായേ തനിക്ക് കാണാൻ സാധിക്കൂ. താൻ കോൺഗ്രസ് പാർട്ടിയെ പറഞ്ഞിട്ടില്ല. പാർട്ടിയിൽ എത്രയെ നല്ല ആൾക്കാരുണ്ടെന്നും അവർ പറഞ്ഞു.\nഒരു സ്ത്രീയെ ഒരാൾ ചൂഷണം ചെയ്തെന്ന് കരുതുക. ചൂഷണം നടന്നുകഴിഞ്ഞാൽ അയാളുടെ അടുത്ത സുഹൃത്തിലേക്ക് നമ്ബർ പോയിരിക്കും. ഈ ഗ്യാംഗിൽ ഉൾപ്പെട്ട വ്യക്തിയുടെ കൈയിലേക്കായിരിക്കും നമ്ബർ പോവുക. പിന്നെ അദ്ദേഹത്തിന്റെ ഭാഗത്ത് നിന്ന് അറിയാതെ ഒരു മിസ് കോൾ വരുന്നു. അല്ലെങ്കിൽ അറിഞ്ഞുകൊണ്ട് സംസാരിക്കുന്നു. ഇന്നയാൾ പറഞ്ഞു, കണ്ടു, എന്താണ് നിങ്ങളുടെ പ്രേജക്ട് എന്ന് ചോദിക്കുന്നു. മറ്റേയാൾ ചെയ്ത ദുരന്തം നമ്മുടെ മനസിലുണ്ടെങ്കിൽ പോലും, ഇദ്ദേഹവും ചെന്നായയാണെന്ന് മനസിലാക്കണമെന്ന് ഇല്ല. പിന്നെ നമ്ബർ കൈമാറ്റം ചെയ്തുപോകും. ഇവരുടേത് ഒരു ഗ്യാംഗാണ്. ഇവരുടെ ഇടയിൽ ഒരു വിളിപേരുണ്ടാകും. അങ്ങനെയാരു സിസ്റ്റത്തിലേക്ക് കൊണ്ടുപോകും. പല സ്ത്രീകളും ഇതിനുളളിൽ ഇരയാണ്. പക്ഷെ പലരും മൗനം പാലിക്കുന്നു. അല്ലെങ്കിൽ അവർക്ക് പല നേട്ടങ്ങൾ ഉണ്ടായിക്കാണാം. തനിക്ക് നേട്ടം വേണ്ട. ഇനി ഇങ്ങനൊയൊരു സ്ത്രീയുണ്ടാകാൻ പാടില്ലെന്ന് മാത്രമാണ് പറയാനുളളതെന്നും പരാതിക്കാരി വ്യക്തമാക്കി.\nTags: apabdullakutti, jose k mani, solarcase


NewsAtFirst | നിരോധനാജ്ഞ നിലനില്‍ക്കുന്ന നിലയ്ക്കലില് വീണ്ടും പ്രതിഷേധം | kerala news | malayalam news | latest malayalam news | latest kerala news | exclusive malayalam news | exclusive kerala news | kerala breaking news | malayalam cinema news | kerala automotive news | malayalam political news | kerala political news\nനിരോധനാജ്ഞ നിലനില്‍ക്കുന്ന നിലയ്ക്കലില് വീണ്ടും പ്രതിഷേധം\nപത്തനംതിട്ട: നിരോധനാജ്ഞ ലംഘിച്ച് നിലയ്ക്കലില് വീണ്ടും പ്രതിഷേധം. ബിജെപി നേതാക്കളുടെ നേതൃത്വത്തിലുള്ള പത്ത് പേരടങ്ങിയ സംഘമാണ് ഇവിടെയെത്തിയത്. ദേവസ്വം മന്ത്രി കടകംപള്ളി സുരേന്ദ്രനെതിരെയും മുഖ്യമന്ത്രി പിണറായി വിജയനെതിരെയും ഇവര് മുദ്രാവാക്യം വിളിച്ചു. കനത്ത പോലീസ് സുരക്ഷയെ മറികടന്നാണ് ഇവര് നിലയ്ക്കലില് എത്തിയത്. ബിജെപി നേതാക്കളെ പോലീസ് അറസ്റ്റ് ചെയ്ത് നീക്കി. ഇന്നു രാവിലെ മുതല് വലിയ സുരക്ഷാ സംവിധാനങ്ങളാണ് പോലീസ് ഒരുക്കിയിരുന്നത്. ഓരോ വാഹനങ്ങളും പരിശോധിച്ച് ഭക്തരെ മാത്രമേ സന്നിധാനത്തേയ്ക്ക് കടത്തി വിട്ടിരുന്നുള്ളൂ. എന്നാല് ഇതിനെയൊക്കെ മറികടന്നാണ് ബിജെപി നേതാക്കള് നിലയ്ക്കലില് എത്തിയത്.\nനാലില് കൂടുതല് ആളുകള് സംഘമായി എത്തിയാല് പോലീസിന് അവരെ കസ്റ്റഡിയിലെടുക്കാം എന്നാണ് 144-നിരോധാനാജ്ഞ അനുശാസിക്കുന്നത്. എന്നാല്, ബിജെപി നേതാക്കളായി എ.എന് രാധാകൃഷ്ണന്, ജെ.ആര് പത്മകുമാര് എന്നിവരുടെ നേതൃത്വത്തിലുള്ള സംഘമാണ് ഇവിടെയെത്തിയത്.\nപത്തനംതിട്ട നിരോധനാജ്ഞ ലംഘിച്ച് നിലയ്ക്കലില് വീണ്ടും പ്രതിഷേധം ബിജെപി നേതാക്കളുടെ നേതൃത്വത്തിലുള്ള പത്ത് പേരടങ്ങിയ സംഘമാണ് ഇവിടെയെത്തിയത് ദേവസ്വം മന്ത്രി കടകംപള്ളി സുരേന്?...


സംസ്ഥാനങ്ങൾ വിലകൊടുത്തു വാങ്ങുന്ന വാക്‌സിന് കേന്ദ്രം ക്വോട്ട നിശ്ചയിച്ചതായി റിപ്പോര്‍ട്ട് – newspeople\nന്യൂഡൽഹി: വാക്സിൻ നിർമാതാക്കളിൽനിന്ന് സംസ്ഥാനത്തിന് എത്ര വാക്സിൻ വാങ്ങാം എന്നത് സംബന്ധിച്ച് കേന്ദ്ര സർക്കാർ ക്വോട്ട നിശ്ചയിച്ചതായി റിപ്പോർട്ട്. സ്വകാര്യ കമ്പനിയിൽനിന്ന് വാക്സിൻ വാങ്ങുന്നതിന് ഡൽഹി സർക്കാരിന് ക്വോട്ട നിശ്ചയിച്ചതായി എൻഡി ടിവി റിപ്പോർട്ട് ചെയ്തു. ഇത് കേന്ദ്രം പ്രഖ്യാപിച്ചിട്ടുള്ള വാക്സിൻ നയത്തിന് വിരുദ്ധമാണെന്നും റിപ്പോർട്ട് വ്യക്തമാക്കുന്നു.\nമേയ് 17ന് കേന്ദ്ര ആരോഗ്യ മന്ത്രാലയം ഡൽഹി സർക്കാരിന് അയച്ച കത്ത് പ്രകാരം, ഡൽഹി വാങ്ങുന്ന കോവിഷീൽഡ്, കോവാക്സിൻ എന്നിവയുടെ അളവ് കേന്ദ്രം നിയന്ത്രിക്കുമെന്ന് വ്യക്തമാക്കുന്നു. ഇതു പ്രകാരം, ജൂൺ മാസത്തിൽ ഡൽഹി സർക്കാരിന് മൂന്ന് ലക്ഷം ഡോസ് കോവിഷീൽഡ് വാക്സിനും 92,000 ലക്ഷം ഡോസ് കോവാക്സിനും കമ്പനികളിൽനിന്ന് വാങ്ങാം. 45 വയസിന് മുകളിലുള്ളവർക്ക് കേന്ദ്രം അനുവദിച്ചിരിക്കുന്ന സൗജന്യ വാക്സിന്റെ എണ്ണവും കത്തിൽ വ്യക്തമാക്കിയിട്ടുണ്ട്.\nഏപ്രിൽ 26ന് 67 ലക്ഷം ഡോസ് വാക്സിന് ഓർഡർ നൽകിയതായി ഡൽഹി സർക്കാർ വ്യക്തമാക്കിയിരുന്നു. എന്നാൽ ഇതുവരെ വളരെ കുറഞ്ഞ അളവ് വാക്സിൻ മാത്രമാണ് ലഭിച്ചതെന്നും വാക്സിൻ ക്ഷാമം മൂലം പല വാക്സിനേഷൻ കേന്ദ്രങ്ങളും ഡൽഹി സർക്കാർ അടച്ചുപൂട്ടിയതായും റിപ്പോർട്ടുണ്ടായിരുന്നു.\nസംസ്ഥാനങ്ങൾ നേരിട്ടു വാങ്ങുന്ന വാക്സിനുകൾക്ക് ക്വോട്ട നിശ്ചയിക്കാനുള്ള നീക്കത്തേക്കുറിച്ച് കഴിഞ്ഞ ദിവസം കേന്ദ്രസർക്കാർ കേരള ഹൈക്കോടതിൽ നൽകിയ സത്യവാങ്മൂലത്തിലും സൂചനയുണ്ടായിരുന്നതായി എൻഡിടിവി റിപ്പോർട്ട് ചൂണ്ടിക്കാട്ടുന്നു. ഓരോ സംസ്ഥാനങ്ങളിലുമുള്ള 18-44 പ്രായപരിധിയിലുള്ളവരുടെ ജനസംഖ്യയ്ക്ക് അനുസരിച്ച് സംസ്ഥാനങ്ങൾ നേരിട്ടു വാങ്ങുന്ന വാക്സിൻ ലഭ്യമാക്കാനാണ് ശ്രമിക്കുന്നതെന്ന് കേന്ദ്രം സത്യവാങ്മൂലത്തിൽ പറഞ്ഞിരുന്നു.ഏപ്രിൽ 21ന് കേന്ദ്രസർക്കാർ പ്രഖ്യാപിച്ച വാക്സിൻ നയം പ്രകാരം സെറം ഇൻസ്റ്റിറ്റ്യൂട്ട്, ഭാരത് ബയോടെക് എന്നീ കമ്പനികൾ ഉൽപാദിപ്പിക്കുന്ന വാക്സിന്റെ 50 ശതമാനം വാക്സിൻ സംസ്ഥാന സർക്കാരുകൾക്കും സ്വകാര്യ ആശുപത്രികൾക്കും വിലകൊടുത്ത് വാങ്ങാം. വാക്സിൻ വാങ്ങുന്നതിൽ സംസ്ഥാനങ്ങൾക്ക് പൂർണ സ്വാതന്ത്ര്യം അനുവദിക്കുന്നതിനാണ് കേന്ദ്ര സർക്കാരിലൂടെ അല്ലാതെ നേരിട്ട് വാക്സിൻ വാങ്ങുന്നതിന് അനുവദിക്കുന്നതെന്നായിരുന്നു കേന്ദ്ര സർക്കാരിന്റെ ഭാഷ്യം. ഈ നയത്തിന് കടകവിരുദ്ധമാണ് ക്വോട്ട നിശ്ചയിക്കുന്ന പുതിയ നിലപാടെന്ന് റിപ്പോർട്ട് ചൂണ്ടിക്കാട്ടുന്നു.


ഭരണഘടനയെ പിടിച്ച് ഒരു ജനാധിപത്യ അട്ടിമറി | Madhyamam\ndate_range 25 March 2021 1:32 AM GMT\nഭരണഘടനയെ പിടിച്ച് ഒരു ജനാധിപത്യ അട്ടിമറി\nഭരണഘടനയുടെ പേരുപറഞ്ഞുതന്നെ ഭരണഘടനാദത്തമായ ജനാധിപത്യാവകാശങ്ങളെ കവർന്നെടുക്കുന്ന രീതിയാണ് കുേറ കാലമായി കേന്ദ്രത്തിലെ സംഘ്പരിവാർ ഭരണകൂടം അവലംബിച്ചുവരുന്നത്. തങ്ങൾക്ക് ഹിതകരമായത് നടപ്പാക്കിയെടുക്കാൻ തൊടുന്യായങ്ങൾ കണ്ടെത്തുകയും അതിന് ഭരണഘടനയിൽനിന്നും പഴയ കോടതിവിധികളിൽനിന്നും പഴുതുകൾ കണ്ടെത്തുകയും ചെയ്യുക; ഇൗ ഹീനവൃത്തിയിലൂടെ ജനാധിപത്യത്തെ ഫലത്തിൽ ഗളഹസ്തം ചെയ്യുന്ന രീതിയാണ് കേന്ദ്രസർക്കാർ നടപ്പാക്കിവരുന്നത്.\nഅതിെൻറ ഏറ്റവും ഒടുവിലത്തെ ഉദാഹരണമാണ് ഡൽഹി എന്ന കേന്ദ്രഭരണപ്രദേശത്തെ തെരഞ്ഞെടുത്ത സർക്കാറിെൻറ ചിറകരിയാൻ കേന്ദ്രം പുതുതായി കൊണ്ടുവരുന്ന നിയമം. 'ഡൽഹി ദേശീയ തലസ്ഥാന കേന്ദ്രഭരണപ്രദേശ് സർക്കാർ (ഭേദഗതി) ബിൽ 2021' (Government of National Capital Territory of Delhi (Amendment)- GNCTD) Bill) എന്ന പേരിൽ തിങ്കളാഴ്ച ലോക്സഭ പാസാക്കിയ ബിൽ കഴിഞ്ഞദിവസം രാജ്യസഭയിൽ വമ്പിച്ച ഒച്ചപ്പാടിനിടയാക്കി.\nതെരഞ്ഞെടുക്കപ്പെട്ട സംസ്ഥാന/കേന്ദ്രഭരണ പ്രദേശങ്ങളിലെ ഭരണകൂടങ്ങളുടെ അധികാരം കവർന്നെടുത്ത് കേന്ദ്രത്തിെൻറ കൈയിൽ നിക്ഷിപ്തമാക്കാനുള്ള കരുതിക്കൂട്ടിയുള്ള ശ്രമമാണ് ഇൗ ബിൽ എന്നു വ്യക്തം. 1991ൽ തെരഞ്ഞെടുക്കപ്പെട്ട നിയമസഭയോടുകൂടിയ കേന്ദ്രഭരണപ്രദേശമായി ഡൽഹിയെ അംഗീകരിക്കുേമ്പാൾ പരിമിതമായ നിയമനിർമാണാധികാരങ്ങൾ വകവെച്ചുനൽകിയിരുന്നു. എന്നാൽ, പുതിയ ഭേദഗതിനിയമം ഉള്ള അധികാരങ്ങൾകൂടി കൈയടക്കുന്ന വിധത്തിൽ ഗവൺമെൻറ് എന്ന സംജ്ഞയെ ലഫ്. ഗവർണർ എന്നു നിർവചിക്കുന്നു.\nഇതിലൂടെ ഏതു ഭരണനിർവഹണകാര്യത്തിനും ലഫ്. ഗവർണറുടെ അനുമതി തേടാൻ തെരഞ്ഞെടുക്കപ്പെട്ട പ്രാദേശിക ഭരണകൂടം ബാധ്യസ്ഥമാണ്. ജനം ആരെ തെരഞ്ഞെടുത്താലും ഭരണം തങ്ങൾ ലഫ്.ഗവർണർ വഴി നിയന്ത്രിക്കും എന്നാണ് കേന്ദ്രം ഇതിലൂടെ വ്യക്തമാക്കുന്നത്. ബില്ലിന് ഏതുവിധേനയും രാജ്യസഭയുടെ അംഗീകാരംകൂടി നേടിയെടുത്ത് നിയമനിർമാണത്തിന് വഴി എളുപ്പമാക്കാൻ ഭരണപക്ഷവും അതിനു വിടാതെ പരാജയപ്പെടുത്താൻ പ്രതിപക്ഷവും കിണഞ്ഞു ശ്രമിക്കുന്നതാണ് കഴിഞ്ഞ ദിവസം കണ്ടത്.\nകേന്ദ്രത്തിൽ രണ്ടുതവണ ഭരണം പിടിച്ചിട്ടും തലസ്ഥാനം വരുതിയിൽനിന്ന് കുതറി അരവിന്ദ് കെജ്രിവാളിെൻറ ആം ആദ്മിയെ വരിക്കുന്നത് ബി.ജെ.പിക്ക് ഇത്രടം ദഹിച്ചിട്ടില്ല. സമ്പൂർണ സംസ്ഥാന പദവിക്കുവേണ്ടി വാദിച്ചുവരുന്ന കെജ്രിവാളിനെ ലഫ്.ഗവർണർമാരെക്കൊണ്ട് ലക്ഷ്മണരേഖ വരപ്പിച്ച് നിയന്ത്രിച്ചുനിർത്തിയിരിക്കുകയാണ് കേന്ദ്രം. 2013ൽ അധികാരത്തിലേറിയതു മുതൽ ലഫ്.ഗവർണർമാരുമായി ഇക്കാര്യത്തിൽ ഉടക്കാനും വഴക്കടിക്കാനുമാണ് കെജ്രിവാളിെൻറ യോഗം.\n2015ൽ അന്നത്തെ ലഫ്.ഗവർണർ നജീബ് ജംഗുമായുണ്ടായ അഭിപ്രായ വ്യത്യാസം ഒടുവിൽ അദ്ദേഹത്തിെൻറ ഒൗദ്യോഗികവസതിയിൽ കെജ്രിവാളിെൻറ കുടികെട്ടിപ്പാർപ്പ് സമരത്തിലേക്കുവരെ എത്തിയിരുന്നു. ആം ആദ്മിയുടെ രണ്ടാമൂഴത്തിൽ ജംഗിെൻറ പിൻഗാമി അനിൽ ബൈജലും കേന്ദ്രത്തിനുവേണ്ടി അധികാരക്കളിയിലേക്കു നീങ്ങുന്നതാണ് കണ്ടത്. ആദ്യവട്ടത്തിൽനിന്ന് വ്യത്യസ്തമായി രണ്ടാംവട്ടം മത്സരത്തിനിറങ്ങുേമ്പാൾ ബി.ജെ.പിയെ പിണക്കാതിരിക്കാനും നിർണായകവിഷയങ്ങളിൽ അവരോട് അനുഭാവം പുലർത്താനുമൊക്കെ കെജ്രിവാൾ ശ്രമിച്ചതാണ്. ജമ്മു-കശ്മീരിെൻറ പ്രത്യേകപദവി എടുത്തുകളയാൻ ഭരണഘടന ഭേദഗതി ചെയ്തപ്പോഴും ഡൽഹിയിൽ പൗരത്വഭേദഗതിക്കെതിരായ സമരം കൊടുമ്പിരികൊണ്ടപ്പോഴും മുസ്ലിംകൾക്കെതിരെ വംശീയാതിക്രമമുണ്ടായപ്പോഴുമൊക്കെ മോദിസർക്കാറിന് സഹായകമായ വിധത്തിൽ ദുരൂഹനിലപാടാണ് കെജ്രിവാൾ സ്വീകരിച്ചത്.\nഡൽഹിയുടെ സമ്പൂർണ സംസ്ഥാനപദവിക്കുവേണ്ടി വാദിച്ചുകൊണ്ടിരുന്ന കെജ്രിവാൾ ജമ്മു-കശ്മീരിനെ വിഭജിച്ച് കേന്ദ്രഭരണപ്രദേശമാക്കി കേന്ദ്രം അധികാരം കവർന്നപ്പോൾ അതിനെ തുറന്നു പിന്തുണച്ചത് എല്ലാവരെയും വിസ്മയിപ്പിച്ചിരുന്നു. ഇങ്ങനെയെല്ലാം കേന്ദ്രത്തിലെ മോദിഭരണത്തോടും സംഘ്പരിവാർ സമീപനങ്ങളോടും അനുഭാവം പുലർത്തിയിട്ടും ഒടുവിൽ ഉള്ള അധികാരവും തിരിച്ചെടുക്കുന്ന അവജ്ഞയാണ് കേന്ദ്രത്തിൽനിന്ന് തിരിച്ചുകിട്ടിയത്. പുതിയ ഭേദഗതി ബിൽ ഡൽഹിജനതയോടുള്ള അവഹേളനമാണെന്നും ജനം വോട്ടുകുത്തി തോൽപിച്ചവർ അധികാരം കവരാൻ ശ്രമിക്കുകയാണെന്നുമുള്ള കെജ്രിവാളിെൻറ ട്വിറ്റർപരിദേവനത്തിന് കശ്മീരികളുടെയും പ്രശാന്ത് ഭൂഷണെപ്പോലുള്ള ആക്ടിവിസ്റ്റുകളുടെയും കവിഞ്ഞ പരിഹാസമാണ് കഴിഞ്ഞദിവസം ലഭിച്ചത്.\n2015ൽ െകജ്രിവാളുമായുള്ള ശീതസമരം മൂർച്ഛിച്ച സന്ദർഭത്തിൽ ഞാനാണ് ഇവിടെ ഗവൺമെൻറ് എന്നും ഭരണഘടനയിലെ ഗവൺമെൻറ് എന്നതിെൻറ നിർവചനം ലഫ്.ഗവർണർ ആണെന്നും അന്നത്തെ ലഫ്. ഗവർണർ നജീബ് ജംഗ് പറഞ്ഞിരുന്നു. അക്കാലത്ത് ഡൽഹി ഹൈകോടതിയും ലഫ്. ഗവർണർ ഡൽഹി മന്ത്രിസഭ തീരുമാനം മാനിക്കാൻ ബാധ്യസ്ഥനല്ലെന്നു വിധിച്ചിരുന്നു.\nഇതിനെതിരെ സുപ്രീംകോടതിയെ സമീപിച്ചപ്പോൾ കേന്ദ്രഭരണപ്രദേശത്ത് ക്രമസമാധാനം, പൊലീസ്, ഭൂവിനിയോഗം എന്നീ കാര്യങ്ങളിലല്ലാതെ ലഫ്.ഗവർണർക്ക് മറ്റു അധികാരങ്ങളില്ലെന്ന് വ്യക്തമാക്കിയിരുന്നു. ഭരണഘടനപരമായിത്തന്നെ സംസ്ഥാന/ കേന്ദ്രഭരണ പ്രദേശങ്ങളിലെ തെരഞ്ഞെടുക്കപ്പെട്ട ഭരണകൂടങ്ങളുമായി അധികാരനിർവഹണം സുഗമമാക്കുന്നതിന് സഹകരിക്കേണ്ടവരാണ് ഗവർണറും ലഫ്.ഗവർണറും. അതൊരു സമാന്തര ഭരണസംവിധാനമല്ല. ഇൗ സങ്കൽപത്തെ തലകീഴായി നിർത്തുന്നതിനാണ് ഇപ്പോൾ ഭരണഘടനയുടെ പേരിൽ ഉപായമുണ്ടാക്കി പുതിയ നിയമനിർമാണത്തിന് കേന്ദ്രം ഒരുങ്ങുന്നത്. അധികാരം തങ്ങളുടെ വരുതിയിലേക്ക് കേന്ദ്രീകരിക്കുന്നതിന് ജനാധിപത്യത്തെ തകിടംമറിക്കുകയാണ് കേന്ദ്രം എന്ന പ്രതിപക്ഷാരോപണത്തെ അക്ഷരംപ്രതി ശരിവെക്കുന്നു ഇൗ 'ഡൽഹി കലാപം'.\nTAGS:GNCTD democracy delhi Arvind Kejriwal


ദിലീപ് മൂലം നടിക്ക് അവസരങ്ങള് നിഷേധിക്കുന്നു എ...\nദിലീപ് മൂലം നടിക്ക് അവസരങ്ങള് നിഷേധിക്കുന്നു എന്ന് നടി വെളിപ്പെടുത്തിയിരുന്നു; സമാനമായ രീതിയില് തന്നെ സിദ്ദിഖിനെയും ചോദ്യം ചെ്തിരുന്നു; നടി ആക്രമിക്കപ്പെട്ട കേസില് ഇടവേള ബാബുവിന്റെ മൊഴി പുറത്ത്\nSaturday 20 October 2018 11:51:59 AM\nനടി ആക്രമിക്കപ്പെട്ട കേസില് നടന് ഇടവേള ബാബു നല്‍കിയ മൊഴി പുറത്ത്. അദ്ദേഹം അന്വേഷണ ഉദ്യോഗസ്ഥര്‍ക്ക് നല്‍കിയ മൊഴിയുടെ പകര്‍പ്പ് എന്ന പേരിലാണ് സംഭവം പുറത്തു വന്നിരിക്കുന്നത്. സമാനമായ രീതിയില് ഇതുമായി സാമ്യമുള്ള മൊഴി സിദ്ധിഖിന്റേതെന്ന പേരിലും വന്നിരുന്നു. എന്നാല് സിദ്ധിഖ് ഇത് നിഷേധിച്ചതിനു പിന്നാലെയാണ് ഇടവേള ബാബുവിന്റെ മൊഴി.\nദിലീപ് ഇടപെട്ട് മലയാള സിനിമയില് നിന്ന് മാറ്റിനിര്‍ത്തുന്നുവെന്ന് ആക്രമണത്തിനിരയായ നടി പരാതി പറഞ്ഞിട്ടുണ്ടെന്ന് ഇടവേള ബാബു വ്യക്തമാക്കുന്നു. ഏതൊക്കെ സിനിമയില് നിന്നാണ് ഒഴിവാക്കിയതെന്ന് പ്രത്യേകം പറഞ്ഞിട്ടില്ല. നടിയുടെ പരാതിയെക്കുറിച്ച് ദിലീപിനോട് സംസാരിച്ചിരുന്നു.\nആവശ്യമില്ലാത്ത കാര്യത്തില് തലയിടുന്നത് എന്തിനാണെന്ന് ചോദിച്ചതായും ഇടവേള ബാബു മൊഴിനല്‍കി. ഇരയായ നടിയും ദിലീപും തമ്മിലുള്ള പ്രശ്നങ്ങള് സംഘടന ചര്‍ച്ചചെയ്തിട്ടില്ല. താരങ്ങളുടെ തൊഴിലുമായി ബന്ധപ്പെട്ട പരാതികള് സംഘടനയില് വരാറുണ്ട്.\nഅതാത് സമയത്ത് പ്രശ്നങ്ങള് പറഞ്ഞുതീര്‍ക്കുന്നതിനാല് രേഖയായി സൂക്ഷിക്കാറില്ല. ഇരയായ നടിയും കാവ്യയും തമ്മില് സ്റ്റേജ് ഷോ റിഹേഴ്സലിനിടെ കൊച്ചിയിലെ സ്വകാര്യ ഹോട്ടലില് വച്ച് വഴക്കുണ്ടായി. ഇതേത്തുടര്‍ന്ന് ദിലീപ് ഇരയായ നടിയോട് ദേഷ്യപ്പെട്ടതായി പറഞ്ഞുകേട്ടിട്ടുണ്ട്. നടന് സിദ്ദീഖ് പ്രശ്നത്തില് ഇടപെട്ട് സംസാരിച്ചിരുന്നു. അതിനുശേഷം ഇരയായ നടിയും കാവ്യയും തമ്മില് സംസാരിച്ചിട്ടില്ലെന്നും ഇടവേള ബാബു നല്‍കിയ മൊഴിയില് പറയുന്നു.\nRead more topics: # kochi actor sexual harassment dileep


സെന്‍റ് അല്‍ഫോന്‍സ കത്തീഡ്രല് ഇടവകയില് ക്രിസ്മസ് തിരുക്കര്‍മങ്ങള് ഡിസംബര് 24 ന് – St. Alphonsa Cathedral Parish\nമെല്‍ബണ്: സെന്‍റ് അല്‍ഫോന്‍സ സീറോമലബാര് കത്തീഡ്രല് ഇടവകയിലെ ക്രിസ്മസ് തിരുക്കര്‍മ്മങ്ങള് ഡിസംബര് 24 -ാം തിയതി നടക്കും. വൈകീട്ട് ഏഴിന് റോക്‌സ്ബര്‍ഗ് പാര്‍ക്ക് സതേണ് ക്രോസ് ഡ്രൈവിലുള്ള ഗുഡ് സമരിറ്റന് ദേവാലയത്തിലെ വിശുദ്ധകുര്‍ബ്ബാനയില് മെല്‍ബണ് രൂപതാദ്ധ്യക്ഷന് ബിഷപ്പ് ബോസ്‌കോ പുത്തൂര് മുഖ്യകാര്‍മ്മികത്വം വഹിക്കും. രാത്രി 8:30 ന് റിസര്‍വോ വൈറ്റ്‌ലോ സ്ട്രീറ്റിലുള്ള സെന്റ് സ്റ്റീഫന്‍സ് ദേവാലയത്തിലെ തിരുക്കര്‍മ്മങ്ങള്‍ക്ക് രൂപതാ ചാന്‍സലറും കത്തീഡ്രല് വികാരിയുമായ ഫാ. മാത്യു കൊച്ചുപുരയ്ക്കല് കാര്‍മ്മികത്വം വഹിക്കും. 25 -ാം തിയതി രാവിലെ പത്തിനും റിസര്‍വോ സെന്റ് സ്റ്റീഫന്‍സ് ദേവാലയത്തില് വിശുദ്ധ കുര്‍ബ്ബാന ഉണ്ടായിരിക്കും. കോവിഡ് മാനദണ്ഡങ്ങള് പാലിച്ച് ഓണ്‍ലൈന് ബുക്കിങ്ങിലൂടെയാണ് തിരുക്കര്‍മ്മങ്ങളില് പങ്കെടുക്കേണ്ട ത്. 24-ന് രാത്രി 8:30 നുള്ള വിശുദ്ധ കുര്‍ബ്ബാനയുടെ ലൈവ് സ്ട്രീമിംഗ് കത്തീഡ്രല് ഇടവകയുടെ ഫേസ്ബുക്ക് പേജിലും യൂട്യൂബ് ചാനലിലും കാണാവുന്നതാണ്.